ഒന്നര വർഷം ഇന്ത്യക്ക് വേണ്ടി കളിക്കാത്ത ധോണിയെ എന്തടിസ്ഥാനത്തിൽ തിരിച്ചെടുക്കുമെന്ന് ഗംഭീർ | ‘On what basis can he be selected’ – Gautam Gambhir questions Dhoni’s comeback-sports news | Madhyamam\nHomechevron_rightSportschevron_rightCricketchevron_rightഒന്നര വർഷം ഇന്ത്യക്ക് ...\ndate_range 13 April 2020 3:56 PM GMT\nഒന്നര വർഷം ഇന്ത്യക്ക് വേണ്ടി കളിക്കാത്ത ധോണിയെ എന്തടിസ്ഥാനത്തിൽ തിരിച്ചെടുക്കുമെന്ന് ഗംഭീർ\nന്യൂഡൽഹി: കഴിഞ്ഞ ഒന്നര വർഷമായി ഇന്ത്യൻ ടീമിൽ കളിക്കാത്ത ധോണിയെ എന്തടിസ്ഥാനത്തിലാണ് ടീമിലെടുക്കുകയെന്ന് മുൻ ഇന്ത്യൻ താരവും എം.പിയുമായ ഗൗതം ഗംഭീർ. സ്റ്റാർ സ്പോർട്സിെൻറ ക്രിക്കറ്റ് കണക്ടഡ് എന്ന ചാറ്റ്ഷോ യിൽ പങ്കെടുത്ത് സംസാരിക്കുകയായിരുന്നു ഗംഭീർ. ഇത്തവണ ഐ.പി.എല് നടന്നില്ലെങ്കില് ധോണിയുടെ തിരിച്ചുവരവ് ബുദ് ധിമുട്ടാകും. ഒക്ടോബറില് നടക്കാനിരിക്കുന്ന ടി20 ലോകകപ്പിലൂടെ തിരിച്ചെത്തണമെങ്കില് ധോണിക്ക്  ഐ.പി.എൽ അല്ലാ തെ മറ്റൊരു വഴിയില്ലെന്നും അദ്ദേഹം അഭിപ്രായപ്പെട്ടു.\nടീമിലെടുക്കണമെങ്കില് ധോണി ഫോം തെളിയിക്കേണ്ടതുണ്ട്. കഴിഞ്ഞ ഒന്നര വര്‍ഷത്തോളമായി ഇന്ത്യന് ടീമില് കളിച്ചിട്ടില്ലാത്ത ധോണിയെ എന്തടിസ്ഥാനത്തിലാണ് ടീമിലേക്ക് തിരികെ വിളിക്കുക ? ഇന്ത്യൻ ടീമിനെ പ്രതിനിധീകരിക്കാനാണെങ്കിൽ ടീമിനായി വിജയം സമ്മാനിക്കാൻ കഴിയുന്നവരെയും മികച്ച പ്രകടനം പുറത്തെടുക്കുന്നവരെയുമാണ് പരിഗണിക്കേണ്ടത്. -ഗംഭീർ പറഞ്ഞു.\nഇന്ത്യൻ ടീമിലേക്ക് ധോണിക്കൊരു പകരക്കാരനെയും ഗംഭീർ കണ്ടെത്തിയിട്ടുണ്ട്. ധോണിയുടെ മടങ്ങിവരവ് നടന്നില്ലെങ്കില് കെ.എല്. രാഹുല് ആണ് യഥാര്‍ഥ പകരക്കാരൻ. വിക്കറ്റ് കീപ്പറായും ബാറ്റ്‌സ്മാനായും തിളങ്ങാന് കഴിയുമെന്ന് രാഹുല് ഇപ്പോൾ തെളിയിച്ചുകഴിഞ്ഞു. ചുരുങ്ങിയ ഒാവർ മത്സരങ്ങളിൽ രാഹുലിെൻറ കീപ്പിങ്ങും ബാറ്റിങ്ങും തുടക്കം മുതലേ ശ്രദ്ധിക്കാറുണ്ട്. വിക്കറ്റ് കീപ്പിങ്ങിൽ ധോണിയുടെ മികവ് കാട്ടാൻ ചിലപ്പോൾ അവന് കഴിഞ്ഞെന്ന് വരില്ല. എന്നാൽ, ടി20 ലോകകപ്പിൽ രാഹുലിനെ ടീമിലുൾപ്പെടുത്തുന്നതായിരിക്കും ഏറ്റവും ഉചിതം. മൂന്നാമനായോ നാലാമനായോ ബാറ്റ് ചെയ്യാനും വിക്കറ്റ് കീപ്പിങ് ഏൽപ്പിക്കാനും സാധിക്കുന്ന താരമാണ് രാഹുലെന്നും ഗംഭീർ കൂട്ടിച്ചേർത്തു.\nകഴിഞ്ഞ വർഷം ജൂലൈക്ക് ശേഷം ഇന്ത്യൻ ടീമിന് വേണ്ടി കളിക്കാത്ത ധോണിയുടെ മടങ്ങിവരവ് അസാധ്യമാണെന്ന് സെലക്ടർ ശ്രീകാന്തും സൂചന നൽകിയിരുന്നു. 2019  ഐ.സി.സി ലോകകപ്പിലാണ് അവസാനമായി അദ്ദേഹം ഇന്ത്യൻ ജഴ്സി അണിഞ്ഞത്.\nധോണിക്ക് കീഴിലാണ് ഗംഭീർ ഏറ്റവും കൂടുതൽ കളിച്ചിട്ടുള്ളത്. ഇന്ത്യയുടെ ലോകകപ്പ് വിജയത്തിൽ ധോണിയുടെ സിക്സറിനെ പ്രശംസിച്ച് ഒരു സ്പോർട്സ് സൈറ്റ് രംഗത്തുവന്നതിനെ വിമർശിച്ച് ഗംഭീർ ട്വിറ്ററിൽ എത്തിയിരുന്നു. ലോകകപ്പ് വിജയം മുഴുവൻ ടീമിനും അവകാശപ്പെട്ടതാണെന്നായിരുന്നു അന്ന് ഗംഭീർ പറഞ്ഞത്.\nTAGS:gautam gambhir MS Dhoni IPL 2020 sports news\nWeb Title - ‘On what basis can he be selected’ – Gautam Gambhir questions Dhoni’s comeback-sports news


സലാഹ് റിട്ടേണ്‍സ്; പ്രീമിയര് ലീഗില് തകര്‍പ്പന് ജയവുമായി ലിവര്‍പൂള്\nMon May 16 2022 17:59:12 GMT+0530 (India Standard Time)\nഡീഗോ ജോട്ടാ, ഫിര്‍മിനോ എന്നിവരാണ് മറ്റ് ഗോളുകള് നേടിയത്.\nBY FAR14 Aug 2021 7:08 PM GMT\nFAR14 Aug 2021 7:08 PM GMT\nആന്‍ഫീല്‍ഡ്: ഇംഗ്ലിഷ് പ്രീമിയര് ലീഗില് പുതിയ സീസണിന് മികച്ച തുടക്കമിട്ട് ലിവര്‍പൂള്. നോര്‍വിച്ച് സിറ്റിയെ എതിരില്ലാത്ത മൂന്ന് ഗോളിന് തോല്‍പ്പിച്ചാണ് ചെമ്പട വരവറിയിച്ചത്. കഴിഞ്ഞ സീസണില് മോശം പ്രകടനം കാഴ്ചവച്ച മുഹമ്മദ് സലാഹിന്റെ കരുത്തിലാണ് ക്ലോപ്പിന്റെ ശിഷ്യന്‍മാര് ഇന്ന് ജയിച്ചത്. രണ്ട് അസിസ്റ്റുകള്‍ക്ക് വഴിയൊരുക്കിയ താരം ഒരു ഗോളും നേടി. ഡീഗോ ജോട്ടാ, ഫിര്‍മിനോ എന്നിവരാണ് മറ്റ് ഗോളുകള് നേടിയത്.\nമറ്റ് മല്‍സരങ്ങളില് ലെസ്റ്റര് സിറ്റി വോള്‍വ്‌സിനെ ഒരു ഗോളിന് തോല്‍പ്പിച്ചാണ് ശക്തി തെളിയിച്ചത്.സതാംപ്ടണിനെ 3-1ന് പരാജയപ്പെടുത്തിയാണ് എവര്‍ട്ടണ് വരവറിയിച്ചത്.ആസ്റ്റണ് വില്ലയെ വാറ്റ്‌ഫോഡ് 3-2ന് തോല്‍പ്പിച്ചപ്പോള് ബ്രിങ്ടണ് ബേണ്‍ലിയെ 2-1നും വീഴ്ത്തി.


വളര്‍ത്താം വീട്ടിലൊരു കറിവേപ്പിന് തൈ | Live Newage - Live Newage\nപാപ്പര് നടപടി നേരിടുന്ന അലോക് ഇന്‍ഡസ്ട്രീസീനെ റിലയന്‍സ് സ്വന്തമാക്കുന്നു; 5,050 കോടി രൂപയുടെ ഇടപാടിൽ റിലയന്‍സിനൊപ്പം ജെഎം ഫിനാന്‍ഷ്യലുംPosted5hours ago\nബ്ലേഡ് മാഫിയകളുടെയും മൈക്രോഫിനാന്‍സ് കമ്പനികളുടെയും ചൂഷണത്തില് നിന്ന് ജനങ്ങളെ രക്ഷിക്കാൻ സർക്കാർ; സഹകരണ സംഘങ്ങളും കുടുംബശ്രീയും കൈകോര്‍ത്ത് ലഘുവായ്പാ പദ്ധതി പ്രഖ്യാപിച്ചുPosted6hours ago\nHome > GREEN > വളര്‍ത്താം വീട്ടിലൊരു കറിവേപ്പിന് തൈ\nBy editor on March 26, 2018\nഏറ്റവും കൂടുതല് നാം ഉപയോഗിക്കുന്നതും എല്ലാ ഭക്ഷണത്തിലും ഉള്‍പ്പെടുത്തുന്നതുമായ ഒരു രാജകീയ സുഗന്ധവ്യഞ്ജനമാണ് കറിവേപ്പില. പണ്ട് നമ്മുടെ ഓരോ പുരയിടത്തിലും ഒന്നോ രണ്ടോ അതിലധികമോ കറിവേപ്പിന്റെ തൈകള് നട്ടുവളര്‍ത്തുമായിരുന്നു. എന്നാലിപ്പോള് പലകൂട്ടുകുടുംബങ്ങളും അണുകുടുംബങ്ങളായിമാറുകയും അങ്ങനെ പുരയിടകൃഷി അന്യം നില്‍ക്കുകയും ചെയ്തതോടെ പച്ചക്കറികളുടെ അവസ്ഥയെയാണ് നിത്യോപയോഗ ഇലയായ കറിവേപ്പിലയ്ക്കും നേരിടേണ്ടി വന്നിരിക്കുന്നത്. അങ്ങനെ എല്ലാ പച്ചക്കറികള്‍ക്കും അന്യസംസ്ഥാനക്കാരെ ആശ്രയിക്കുന്ന നാം ഇതിനും അവരുടെ മുമ്പിൽ കൈനീട്ടി നില്‍ക്കേണ്ട അവസ്ഥയാണിപ്പോള്.\nകടുത്ത വിഷകീടനാശിനികളില് മുക്കിയെടുത്ത് ‘ഭംഗി’ കൂട്ടി പച്ചക്കറികള് നല്‍കുന്നതുപോലെത്തന്നെയാണ് കറിവേപ്പിലയും ഇപ്പോള് നമുക്ക് ലഭിച്ചുകൊണ്ടിരിക്കുന്നത്.\nഒരു പുഴുക്കുത്തുപോലുമേല്‍ക്കാത്ത നല്ലവൃത്തിയുള്ള കറിവേപ്പിലയുടെ ആരാധകരായ നമ്മള് അറിയുന്നില്ല, അറിയാതെ നാം അകത്താക്കുന്ന ഒട്ടേറെ മാരക കീടനാശിനികളെക്കുറിച്ച്. സംസ്ഥാന മായപരിശോധനാ ലാബില് പരിശോധിച്ചപ്പോള് ഏറ്റവും കൂടുതല് മാരകമായ വിഷവസ്തുക്കളടങ്ങിയ ഭഷ്യവിഭവത്തില് ഒന്നാം സ്ഥാനത്താണ് നമ്മുടെ കറിവേപ്പില. ആയതിനാല്‍ത്തന്നെ പുരയിടങ്ങളില് ഒരുകറിവേപ്പിലത്തൈ നടുവളര്‍ത്തേണ്ടത് ഇന്നിന്റെ ആവശ്യമായി മാറിയിരിക്കുകയാണ്.\nകറിവേപ്പിലയുടെ ജന്മദേശം ഇന്ത്യയാണ്. നമ്മള് വ്യാപകമായി വളര്‍ത്തുന്നതും എല്ലാ ഭക്ഷണസാധനങ്ങളിലും ഉപയോഗിക്കുന്നതുമായതിനാല്‍ത്തന്നെ ഭാരതമൊട്ടുക്കും നട്ടുവളര്‍ത്തിവരുന്നു. ഭക്ഷണ വസ്തുക്കളുടെ സ്വാദ് വര്‍ധിപ്പിക്കുന്നതോടൊപ്പം തന്നെ അതിന് നല്ല നറുമണം പ്രദാനം ചെയ്യാനും ദഹനശേഷി വര്‍ദ്ധിപ്പിക്കാനും കറിവേപ്പിന് കഴിയുന്നു. പ്ലാനറ്റേ സാമ്രാജ്യത്തിലെ മാഗ്‌നോലിയേപൈറ്റ വിഭാഗത്തില്‍പ്പെട്ട മുറൈയ ജനുസില്‍പ്പെട്ട എം.കോയെനിഗി വര്‍ഗക്കാരനാണ് കറിവേപ്പില. മുറൈയകോയെനിഗി എന്നാണ് ശാസ്ത്രനാമം. കുറ്റിച്ചെടിയായാണ് കറിവേപ്പില വളര്‍ന്നുകാണുന്നത്. ഇതിന്റെ ഏറ്റവും വലിപ്പം കൂടിയ ചെടികള്‍പോലും 15 മീറ്ററിനപ്പുറത്തേക്ക് ഉയര്‍ന്നു വളരാറില്ല.\nസമുദ്രനിരപ്പില് നിന്ന് 1000 മീറ്റര് ഉയരമുള്ള സ്ഥലങ്ങളില് വരെ നന്നായി വളരുന്നു. മിതമായ സൂര്യപ്രകാശവും വെള്ളവും ലഭിക്കുന്ന സഥലങ്ങളില് ധാരാളമായി വളരുന്നു. കറുപ്പു നിറത്തിലാണ് ഇതിന്റെ കാണ്ഡങ്ങള്. സാധാരണ കറുപ്പു നിറത്തിലാണ് കാണുന്നതെങ്കിലും ചിലതില് ചാരനിറത്തിലുള്ള പുള്ളികളുമുണ്ടാകാം. കാണ്ഡത്തില്‍നിന്നു വിരിയുന്ന ഞെട്ടില് ഇലകള് സമാന്തര രീതിയില് നിരനിരയായി കാണപ്പെടുന്നു. വെളുത്ത ചെറിയ പൂക്കളും പച്ചനിറത്തില് വന്ന് കറുപ്പുനിറമായി മാറുന്ന കായകളുമുണ്ടാകും. പരാഗണം വഴിയാണ് കായകളുണ്ടാകുന്നതെങ്കിലും പ്രധാനമായും പ്രത്യുത്പാദനം നടക്കുന്നത് വേരുകള്‍പൊട്ടിമുളച്ചുണ്ടാകുന്ന തൈകള് മുഖേനയാണ്.\nനല്ല തരത്തിലുള്ള തൈകളായിരിക്കണം.നടാന് തിരഞ്ഞെടുക്കേണ്ട വേരുപോകുന്നിടത്തുനിന്ന് നേരിട്ട് പറിച്ചെടുക്കുന്ന തൈകള് ഉപയോഗിക്കാം വീടുകളില് ഒന്നോ രണ്ടോ തൈകള് വെക്കുന്നവര് നഴ്‌സറികളില് നിന്ന് കരുത്തുള്ള തൈകള് തിരഞ്ഞെടുത്താല് മതി. നടാന് സ്ഥലമില്ലാത്ത നഗരവാസികള്‍ക്ക് വലിയ ചട്ടിയിലും ചെടിവളര്‍ത്താം. വിത്ത് മുളച്ചുണ്ടാകുന്ന തൈകളും വേരില്‍നിന്നുപൊട്ടുന്ന തൈകളും ഉപയോഗിക്കാറുണ്ട്. ചട്ടിയിലാണ് വളര്‍ത്തുന്നതെങ്കില് ചെടി വലുതാകുന്നതനുസരിച്ച് ചട്ടിമാറ്റി വലിയ പാത്രങ്ങളിലേക്ക് നട്ടുകൊടുക്കണം.\nചെടിനടാന് കുഴിയെടുക്കുമ്‌ബോള് നല്ല നീര്‍വാര്‍ച്ചയുള്ളിടത്തായിരിക്കണം. ഒരടി നീളവും വീതിയും ആഴവുമുള്ള കുഴിയായിരിക്കണം എടുക്കേണ്ടത്. കുഴിയില് കാലിവളം, മണല്, മണ്ണ്, ഓരോ കുഴിക്കും 100ഗ്രാം വേപ്പിന്‍പിണ്ണാക്ക്, 50ഗ്രാം കുമ്മായം എന്നിവ നന്നായി ഇളക്കിച്ചേര്‍ത്തതിനുശേഷം അതില് മുക്കാലടിയുള്ള പിള്ളക്കുഴിയെടുത്ത് തൈ നടാവുന്നതാണ്. വേനല്‍ക്കാലത്താണ് നടുന്നതെങ്കില് ഒന്നരാടന് നനച്ചുകൊടുക്കണം. വെള്ളം കെട്ടിനില്‍ക്കാത്ത സ്ഥലമായിരിക്കണം തൈ നടാന് തിരഞ്ഞെടുക്കേണ്ടത്. സൂര്യപ്രകാശവും ലഭിക്കണം. ചെടിവളരുന്നതിനനുസരിച്ച് മൂന്നുമാസത്തിലൊരിക്കല് മുരടില്‍നിന്ന് ഒരടിവിട്ട് ചുവടുകിളച്ച് കാലിവളം ചേര്‍ത്തിളക്കിക്കൊടുക്കണം. നന്നായി നനച്ചും കൊടുക്കണം. കൊമ്ബ് വലുതായിവരുമ്‌ബോള് കൊമ്ബ് കോതിക്കൊടുക്കണം. എന്നാല് കൂടുതല് ചില്ലകള് ഇടതൂര്‍ന്ന് വലുതായിവരും.\nസൈലിഡ് എന്ന കീടവും നാരകവര്‍ഗവിളകളെ ബാധിക്കുന്ന ശലഭപ്പുഴുക്കളുമാണ് കറിവേപ്പിനെ ബാധിക്കുന്ന കീടങ്ങള്. കൂടാതെ തേയിലക്കൊതുകിന്റെ ആക്രണവും സാധാരണയായി കണ്ടുവരുന്നു. ചെടിയുടെ തണ്ടിലും ഇലയിലും വെളുത്തപാടപോലെ പറ്റിക്കിടക്കുന്ന ഒരുതരം ഫംഗസ്സും ഇതിന്റെ ശത്രുവാണ്. ചീരച്ചെടികളെ സാധാരണമായി ബാധിക്കുന്ന ഇലപ്പുള്ളിരോഗവും മൊസൈക്ക് രോഗവും സര്‍വസാധാരണമാണ്.\nവേപ്പെണ്ണ എമെല്‍ഷന്, വേപ്പധിഷ്ഠിത കീടനാശിനികള് എന്നിവ കറിവേപ്പിലയിലെ കീടബാധയ്ക്കും രോഗബാധയ്ക്കും ഉത്തമമാണ്. രാസകൃഷിയില് വളരെയധികം കടുത്ത രാസവസ്തുക്കള് തന്നെയാണ് ഉപയോഗിക്കുന്നത്. മേട്ടുപ്പാളയം ഭാഗങ്ങളിലും തമിഴ് നാടിന്റെ മറ്റുപല ഭാഗങ്ങളിലും നിരോധിച്ച എന്‍ഡോസള്‍ഫാന് വരെ തളിക്കുന്നുണ്ട്. പറിച്ചെടുത്താലും കുറേക്കാലം ഫ്രഷായി നില്‍ക്കാന് വേണ്ടി വിളവെടുപ്പിന്റെ സമയത്തും കീടനാശിനി തളിക്കുന്നതിനാലാണ് പച്ചക്കറികളില് ഏറ്റവും കൂടുതല് കീടനാശിനി വിഷാംശം നിലനില്‍ക്കുന്നയിനമായി കറിവേപ്പിലമാറുന്നത്.\nജീവകം എ.യുടെ നല്ല കലവറയാണ് കറിവേപ്പില. ദഹനത്തെ നന്നായി സഹായിക്കുന്ന ഇതില് ജലം 36.3ഗ്രാം, ജീവകം എ 140 ശതമാനം, റൈബോഫ്‌ളേവിന് 14 ശതമാനം, കാത്സ്യം 85 ശതമാനം, ഇരുമ്പ് 56 ശതമാനം എന്നിങ്ങനെയും ജിവകം ബി 13യും അടങ്ങിയിരിക്കുന്നു.\nദഹനക്കേടിനും മനംപിരട്ടലിനും കറിവേപ്പില ചതച്ച് മോരില്‍ച്ചേര്‍ത്ത് കഴിച്ചാല് മതി. കാഴ്ചശക്തി വര്‍ധിപ്പിക്കാനും തിമിരബാധയൊഴിവാക്കാനും കറിവേപ്പിലയ്ക്ക് ശക്തിയുണ്ട്. അകാലനരയൊഴിവാക്കാനും തലമുടി നന്നായി വളരാനും കറിവേപ്പിലയിട്ട് കാച്ചിയ എണ്ണ തലയില് തേക്കുന്നതും നല്ലതാണ്.\nഏറ്റവും ഗുണമേന്മയുള്ള വേപ്പിൻ തൈകൾ ഞങ്ങൾ വിതരണം ചെയ്യുന്നുണ്ട്. താല്പര്യം ഉള്ളവർ ബന്ധപെടുക 04842415177\nഇതിനപ്പുറം മറ്റൊര് പ്രധാന ഗുണമുണ്ട് കറിവേപ്പിലയ്ക്ക്.? കൊളസ്ട്രോൾ നീയന്ത്രിക്കാൻ നല്ലതാണ്.


Wed Nov 14 2018 11:11:21 GMT+0530 (IST)\nPrameela s| Updated On: 2016-05-07 07:49:20.0 | Location :\nമനുഷ്യാവകാശ ലംഘനങ്ങള്‍ക്ക് പേരുകേട്ട ജയിലാണ് ടോഗോ സെന്‍ട്രല് ജയില്. ഗൂഗിളില് ഒന്ന് സെര്‍ച്ച് ചെയ്താല് തന്നെ ഇവിടത്തെ തടവുകാരുടെ സ്ഥിതിയറിയാം. ഇവിടത്തെ മനുഷ്യാവകാശ ധ്വംസനങ്ങള്‍ക്ക് പരിഹാരം കാണാനാകാത്തതിനെ തുടര്‍ന്ന് ടോഗോയിലെ മനുഷ്യാവകാശ കമ്മിഷന് രാജിവെച്ചിരുന്നു. കസ്റ്റഡി മരണം ഇവിടെ നിത്യസംഭവമാണ്.\nഎന്റെ മക്കള് അച്ഛനെവിടെ അമ്മേ എന്ന് ചോദിക്കുമ്പോള് ഞാന് എന്ത് ഉത്തരമാണ് കോടുക്കേണ്ടത് സാറേ.. ക്രിസ്തുമസും പുതുവര്‍ഷവും കഴിഞ്ഞ്4മാസമായി... അവര് എന്ന് മടങ്ങി വരും?... മൂന്ന് വര്‍ഷമായി ചെയ്യാത്ത കുറ്റത്തിന് ദക്ഷിണ ആഫ്രിക്കയിലെ ടോഗോ ജയിലില് കൊടിയ പീഡനങ്ങള്‍ക്ക് വിധേനായി കഴിയുന്ന തരുണിന്റെ ഭാര്യ നിലീനയ്ക്ക് മുഖ്യമന്ത്രിയോട് പറയാനുള്ളതിതാണ്. ഇരട്ടകുട്ടികള്‍ക്ക് അച്ഛനെ കണ്ട് ഓര്‍മ്മിയില്ല. ഇവര്‍ക്ക്6മാസം പ്രായമുള്ളപ്പോള് അടുത്ത സുഹൃത്തിനെ പുതിയ ബിസിനസ്സില് സഹായിക്കാന് ദക്ഷിണ ആഫ്രിക്കയിലേക്ക് പോയതാണ് എറണാകുളം കലൂര് കീര്‍ത്തിനഗര് സ്വദേശി തരുണ് ബാബുവും സഹോദരന് നിതിന് ബാബുവും സുഹൃത്തുക്കളായ മറ്റ് രണ്ട് പേരും. കഴിഞ്ഞ ക്രിസ്തുമസിന് മുമ്പ് ഇവരെ പുറത്തിറക്കാം എന്നാണ് മുഖ്യമന്ത്രി ഇവര്‍ക്ക് ഉറപ്പും നല്‍കിയിരുന്നത്. സംസ്ഥാനസര്‍ക്കാരിന് പുറമേ യുപിഎ സര്‍ക്കാരിനും ഇപ്പോള് എന്‍ഡിഎ ഭരണകാലത്ത് പ്രധാനമന്ത്രി നരേന്ദ്രമോദിക്കും കേന്ദ്ര വിദേശകാര്യമന്ത്രി സുഷമ സ്വരാജ് എന്നിവര്‍ക്കും ഉള്‍പ്പടെ പരാതി ബോധിപ്പിച്ചിട്ടും നീതി കിട്ടാതെ അലയുകയാണ് മൂന്ന് കുടുംബങ്ങള്. കടല്‍കൊല കേസില് മത്സ്യതൊഴിലാളികളെ കൊലപ്പെടുത്തിയ ഇറ്റാലിയന് നാവികര് സുരക്ഷിതരായി സ്വന്തം രാജ്യത്ത് ജീവിക്കുമ്പോള് ഒരു തെറ്റും ചെയ്യാതെ അന്യരാജ്യത്ത് ജയിലുകളില് കുടുങ്ങിപോകുന്ന ഇന്ത്യക്കാരെ മോചിപ്പിക്കാന് മാറിമാറി വരുന്ന സര്‍ക്കാരുകളും നോര്‍ക്കയും ഉത്തരവാദപ്പെട്ട ഉദ്യോഗസ്ഥരും ഒക്കെ എന്ത് ചെയ്യുന്നു എന്നതാണ് ചോദ്യം. എന്‍ഡിഎ സര്‍ക്കാരും സംസ്ഥാനത്തെ യുഡിഎഫ് സര്‍ക്കാരും തമ്മിലുള്ള രാഷ്ട്രീയവടംവലിയുടെ ഇരകള് കൂടിയാണ് ഇന്നിവര് എന്നും ചില സൂചനകളുണ്ട്. ഇതിനേത്തുടര്‍ന്നാണ് കേന്ദ്രവിദേശകാര്യ മന്ത്രാലയം ശക്തമായ നടപടികള് സ്വീകരിക്കാത്തതും എന്നും ആരോപണമുണ്ട്.\nചതിച്ചത് ഉറ്റ സുഹൃത്ത്\n2013 ജൂണ് 21നാണ് തരുണ് ബാബു, നിതിന് ബാബു, കൊച്ചി പൂക്കാട്ടുപടി സ്വദേശി ഷാജി, ചേരാനെല്ലൂര് സ്വദേശി ഗോഡ്‌വിന് ആന്റണി എന്നിവര് തേവര സ്വദേശിയായ അരുണ് ചന്ദ്രന് എന്ന സുഹൃത്തിനെ സഹായിക്കാന് ആഫ്രിക്കയിലേക്ക് പോയത്. കലൂര് കീര്‍ത്തിനഗര് സ്വദേശികളായ തരുണ് ബാബു, നിതിന് ബാബു, എന്നിവരുടെ ഉറ്റ സുഹൃത്തായിരുന്നു ക്യാപ്ടന് അരുണ് ചന്ദ്ര. പണത്തേക്കാളേറേ ഉറ്റ സുഹൃത്തിന്റെ പുതിയ സംഭരത്തിന് സഹായിക്കുക എന്നതായിരുന്നു ഇവരുടെ മനസ്സിലെ ചിന്ത. പത്ത് പേരെ സംഘടിപ്പിക്കാന് അരുണ് ആവശ്യപ്പെട്ടപ്പോള് ഇവര് നാല് പേര്‍ക്ക് മാത്രമാണ് രേഖകള് തയ്യാറായത്. ഒരു മാസം കഴിഞ്ഞ് നിതിന്റെ വിവാഹം നിശ്ചയിച്ചിരുന്നതിനാലും ഇവരുടെ അച്ഛന്റെ ഒന്നാം ആണ്ടിനും മുന്‍പ് സഹോദരങ്ങളെ മടക്കി അയക്കാം എന്നതായിരുന്നു ഉറപ്പ്. മലയാള ചലച്ചിത്ര വ്യവസായത്തിന് ഏറേ സുപരിചിതനാണ് ഗോഡ്വിന്. ഫോര്‍ഡ് ഉള്‍പ്പടെയുള്ള കമ്പനികളുടെ കാറുകള് ഗോഡ്വിന് പരിഷ്‌കരിച്ചത് നിരവധി സിനിമകളില് ഉപയോഗിച്ചിട്ടുണ്ട്.\nമര്‍ച്ചന്റ് നേവിയില് എബിള്‍ഡ് സീമാനായിരുന്ന തരുണും റിഗ്ഗില് റേഡിയോ ഓഫീസറായിരുന്ന നിതിനും ഒന്നരമാസത്തെ അവധിയെടുത്താണ് പോയത്. ഷിപ്പിന്റെ മെയിന്റനന്‍സിനുള്ള പുതിയ കമ്പനിയിലേക്ക് അഡ്മിനിസ്ട്രേറ്റര്, ഹോം മെക്കാനിക്ക്, ഡീസല് മെക്കാനിക്ക്, വെല്‍ഡര് എന്നീ തസ്തികകളിലേക്കാണ് റിക്രൂട്ട് ചെയതത്. ടോഗോ എംബസിയില് വിസാ അപ്ലിക്കേഷന് നല്‍കിയിരുന്നു. എല്ലാ രേഖകളും ശരിയാക്കിയിരുന്നു. ക്യാപ്റ്റന് അരുണ്‍ചന്ദ്രന്റെ അനിയന് അശോകും ഭാര്യസഹോദരനായ നവീന് ഗോപിയും സംഘത്തില് ഉള്‍പ്പെട്ടിരുന്നു. ടോഗോയിലെത്തി ഒരു മാസമാകുന്നതിന് മുമ്പ് ബ്രിട്ടീഷ് ഷിപ്പിങ് കമ്പനി യൂനിയന് മാരിടൈമിന്റെ ചരക്കുകപ്പലായ എ.ടി ഓഷ്യന് സെഞ്ചൂറിയിന്റെ അറ്റകുറ്റ പണികള്‍ക്കെന്ന പേരില് ക്യാപ്റ്റന് അരുണ് ചന്ദ്രന് ഇവരെ കൊണ്ടുപോയി. കപ്പലിലെത്തിയെങ്കിലും അപ്പോള് അറ്റകുറ്റ പണികള്‍ക്ക് അനുമതി ലഭിച്ചില്ലെന്ന് സൂചിപ്പിച്ച് തിരികെ റൂമിലേക്ക് തന്നെ കൊണ്ടുവിട്ടു. എന്നാല് തൊട്ടുപിന്നാലെ പൊലീസ് എത്തി എല്ലാവരെയും കസ്റ്റഡിയിലെടുക്കുകയായിരുന്നു. കപ്പലില് നിന്നും വിലപിടിപ്പുള്ള സാധനങ്ങളും ക്രൂ അംഗങ്ങളുടെ വാച്ചും മൊബൈല് ഫോണുമടക്കമുള്ള വസ്തുക്കളും കാണാതായെന്ന് ആരോപിച്ചു. വിചാരണക്കിടെ കഴിഞ്ഞ വര്‍ഷം ഏപ്രിലോടെ ക്യാപ്റ്റന് അരുണ് ചന്ദ്രനും അനിയന് അശോകും നവീനും ജയില് ചാടി. നവീന് മാത്രം പിന്നീട് പിടിക്കപ്പെട്ടു. ഇതോടെ മറ്റുള്ളവരുടെ മോചന ശ്രമങ്ങള്‍ക്കും തിരിച്ചടിയായി.\nഇവര് കടല്‍കൊള്ളക്കാരാണ് എന്നതാണ് ടോഗോ പോലീസിന്റെ ആരോപണം. കപ്പല് മോഷണം, കപ്പലിലെ സാധനങ്ങള് കൊള്ളയടിക്കുക, സ്ഥലത്ത് കൊള്ള സംഘം രൂപീകരിക്കുക തുടങ്ങിയവയാണ് ഇവര്‍ക്കെതിരേയുള്ള ആരോപണങ്ങള്. ഇതില് കൊള്ള സംഘ രൂപീകരണം എന്ന ആരോപണം കോടതി തള്ളി. കേസില് നാല് വര്‍ഷത്തേക്കാണ് കോടതി ശിക്ഷിച്ചത്. കപ്പലിന് മൂന്ന് മില്യണ് ഡോളറിന്റെ നഷ്ടമുണ്ടായെന്നും ആരോപിച്ചു. ഇന്‍ഷൂറന്‍സ് തട്ടാനായിരുന്നു ഇത്. അരുണും ബന്ധുക്കളും മറ്റ് നാലുപേരുടെ വീട്ടുകാരെ വിളിച്ച് നിരന്തരം ഭീഷണിപ്പെടുത്തുന്നുമുണ്ട്. അതിനിടെ എ.ടി ഓഷ്യന് സെഞ്ചൂറിയനിലെ ക്യാപ്റ്റനായിരുന്ന സുനില് ജെയിംസിനെയും കൂടെയുണ്ടായിരുന്ന വിജയനെയും വെറുതേ വിടുകയും ചെയ്തു.മോചനത്തിന് ശ്രമം നടത്തുന്നതിനിടെ സുനിലിന്റെ 11 മാസം പ്രായമുള്ള കുഞ്ഞ് വിവിയന് ആമാശയ രോഗ മൂലം മുംബൈയിലെ ആശുപത്രിയില് മരിച്ചിരുന്നു.\nമടങ്ങി വരുമെന്ന പ്രതീക്ഷ നശിച്ച് ബന്ധുക്കള്, കൊടിയപീഡനത്തിന് ഇരകളായി യുവാക്കളും\nകലൂര് കീര്‍ത്തി നഗറിലെ തരുണിന്റെയും നിതിന്റെയും വീട്ടില് നാല് പേരുടെയും കുടുംബാംഗങ്ങളെ കാണാന് നാരദാ ന്യുസ് ടീം എത്തിയപ്പോള് മരവിച്ച നാല് വൃദ്ധ മനസ്സുകളെയാണ് കാണാന് കഴിഞ്ഞത്. ഭര്‍ത്താവ് മരിച്ച ഒരു വര്‍ഷം തികയുന്നതിന് മുന്‍പേ മക്കളും നഷ്ടപ്പെട്ട തരുണിന്റെയും നിതിന്റെയും അമ്മ. കരഞ്ഞ് കരഞ്ഞ് കണ്ണുനീര് വറ്റി കുഴിഞ്ഞ കണ്ണുകള്‍ക്ക്ചുറ്റും കറുത്ത് ഇരുണ്ട പാടുകള് മാത്രം. എന്തൊക്കെ സഹിക്കേണ്ടി വന്നാലും നേരായ മാര്‍ഗ്ഗത്തിലൂടെ അല്ലാതെ നാട്ടിലേക്ക് തിരികെ വരരുത് എന്നാണ് ഈ ധീരയായ അമ്മ മക്കളോട് പറയുന്നത്. പക്ഷെ മാധ്യമങ്ങളോട് നിങ്ങള് എന്തിന് ഇനിയും വരുന്നു എന്നാണ് ഇവര് ചോദിക്കുന്നത്. മൂന്ന് കൊല്ലമായി ഞങ്ങളുടെ മക്കള് ഞങ്ങളും നരകയാതന അനുഭവിക്കുന്നു. നാടിനും നാട്ടുകാര്‍ക്കും നല്ലത് മാത്രം എന്നും ചെയ്തിട്ടുള്ള ഊര്‍ജ്ജസ്വലരായ ചെറുപ്പക്കാര്.\nമനുഷ്യാവകാശ ലംഘനങ്ങള്‍ക്ക് പേരുകേട്ട ജയിലാണ് ടോഗോ സെന്‍ട്രല് ജയില്. ഗൂഗിളില് ഒന്ന് സെര്‍ച്ച് ചെയ്താല് തന്നെ ഇവിടത്തെ തടവുകാരുടെ സ്ഥിതിയറിയാം. ഇവിടത്തെ മനുഷ്യാവകാശ ധ്വംസനങ്ങള്‍ക്ക് പരിഹാരം കാണാനാകാത്തതിനെ തുടര്‍ന്ന് ടോഗോയിലെ മനുഷ്യാവകാശ കമ്മിഷന് രാജിവെച്ചിരുന്നു. കസ്റ്റഡി മരണം ഇവിടെ നിത്യസംഭവമാണ്. ദരിദ്രരാഷ്ട്രമായതിനാല് എന്തിനും ഏതിനും പണമാണ് പ്രധാനം. പണം നല്‍കിയാലും പീഡനങ്ങള് സഹിക്കുകയും വേണം.ആഹാരം കഴിക്കാനും മലമുത്ര വിസര്‍ജ്ജനം നടത്താനും കിടന്ന് ഉറങ്ങാനും എന്തിനേറേ ജഡ്ജിക്ക് വരെ കൈക്കുലി കൊടുക്കേണ്ട അവസ്ഥ. രക്ഷപ്പെടത്താന് നടക്കുന്ന ശ്രമങ്ങള്‍ക്കെല്ലാം ഗുണ്ടകളുടെ മര്‍ദ്ദനം.തോക്കിന് കുഴലില് ഏത് നിമിഷവും ജീവിതം അവസാനിച്ചേക്കുമോ എന്ന ഭയവും. എയ്ഡ്സും ക്ഷയവും മാരകരോഗങ്ങളും ബാധിച്ച കൊടുകുറ്റവാളിക്കള്‍ക്കൊപ്പം നില്‍ക്കാനും ഇരിക്കാനും സ്ഥലമില്ലാത്ത ജയിലില് ഇവര്‍ക്ക്മൂന്ന് പേര്‍ക്കും മാറി മാറി പലതവണ മലേറിയ ഉള്‍പ്പടെയുള്ള രോഗങ്ങളും ബാധിച്ചു.ഇവരുടെ ജീവന് നിലനിര്‍ത്താന് കടം വാങ്ങിയും പണയം വെച്ചും2കോടിയിലേറെ രൂപ ഇതിനോടകം ബന്ധക്കള് അയച്ചു കഴിഞ്ഞു. ഷാജിയുടെ കുടുംബത്തിന് അതിനുള്ള അവസ്ഥ പോലും ഇല്ലാത്തതിനാല് മറ്റുള്ളവര് ആ ഉത്തരവാദിത്തം കൂടി ഏറ്റെടുക്കുന്നു. സാമാന്യം തരക്കേടില്ലാത്ത കഴിഞ്ഞിരുന്ന ഈ കുടുംബങ്ങളും ഇന്ന് കടക്കെണിയിലാണ്. ഗോഡ്വിന്റെ ഭാര്യ നീതു കുടുംബം പോറ്റാന് ഗള്‍ഫില് ജോലി തേടാനും നിര്‍ബന്ധിതയായി. രണ്ടോ മൂന്നോ മിനിറ്റ് ആരും കാണാതെ വിളിച്ച് കരച്ചില് മാത്രമാണ് ബന്ധുക്കളുമായുളള ഇവരുടെ സംസാരം. ആഹാരം കഴിച്ചോ ഉറങ്ങിയോ എന്നതിനപ്പുറം സുഖവിവരത്തെ കുറിച്ച് പരസ്പരം അന്വേഷണങ്ങളുമില്ല. പല തവണ ഫോണ് പിടിച്ചുപറിച്ചു കൊണ്ട് പോയതിനാല് വീണ്ടും ഫോണ് വാങ്ങേണ്ടി വരുന്നു.രോഗങ്ങളോട് മല്ലിടുന്ന വാര്‍ദ്ധക്യത്തില് മകളുടെ ഭര്‍ത്താവിന്റെ ദുര്യോഗമോര്‍ത്ത്‌ഗോഡ്വിന്റെ അച്ചനോടൊപ്പം എല്ലാ വാതിലുകളും മുട്ടുകയാണ് നീതുവിന്റെ അച്ഛന്.പരാതി പറയാനുള്ള ത്രാണി പോലുമില്ലാതെ ഷാജിയുടെ ഉമ്മയും.\nഇവരുടെ മോചനത്തിനായി ശ്രമിക്കുന്ന നിസാര് കൊച്ചേരിയെന്ന വക്കിലിന് നല്കുന്ന തുക നോര്‍ക്ക തിരികെ നല്കാം എന്ന് പറയുന്നതല്ലാതെ അതിനും നടപടികളുണ്ടായിട്ടില്ല. ബിജെപി സംസ്ഥാന അദ്ധ്യക്ഷന് കുമ്മനം രാജശേഖരന് വഴി വിദേശകാര്യമന്ത്രി സുഷമാ സ്വരാജിനും ബന്ധുക്കള് പരാതി നല്‍കിയില്ലെങ്കിലും പരിഹാരം കാണാന് സാധിച്ചിട്ടില്ല. കേന്ദ്രം വഴി നിങ്ങള്‍ക്ക് സാധിക്കാമെങ്കില് സാധിച്ചോളു എന്ന ഭീഷണിയാണ് ഇപ്പോള് മുഖ്യമന്ത്രിയുടെ ഓഫീസില് നിന്ന് ലഭിക്കുന്നത്. തിരഞ്ഞെടുപ്പ് അഴസാനിച്ചാല് തൊട്ടടുത്ത ദിവസംതന്ന വന്ന് കാണു എന്ന് മുഖ്യമന്ത്രി ആവശ്യപ്പെടുമ്പോഴും ഭരണകാലാവധി അവസാനിച്ച സര്‍ക്കാറില് നിന്ന് വലുതായി ഒന്നും പ്രതീക്ഷിക്കാനാവില്ല. കേസില് വിചാരണ അവസാനിച്ച്ജൂണ് ഒന്‍പതിന് വിധി വരാനിരിക്കെ ഇനിയെങ്കിലും ശക്തമായ നടപടികളാണ് ആവശ്യം.\nസ്വന്തം മണ്ഡലത്തിലെ ദുരിതമനുഭവിക്കുന്ന കുടുംബത്തെ അറിയാത്ത എല്‍ഡിഎഫ് സ്ഥാനാര്‍ത്ഥിയും ഞങ്ങളെല്ലാം ചെയ്യുന്നുണ്ട് എന്ന് ഉരുണ്ട് കളിക്കുന്ന യുഡിഎഫും ബിജെപിയും.\nമൂന്ന് വര്‍ഷമായി ദുരിതകയത്തിലകപ്പെട്ട ഈ കുടുംബത്തിന് വേണ്ടി എന്ത് ചെയ്തു എന്ന് ഞങ്ങള് എറണാകുളം മണ്ഡലത്തിലെ സ്ഥാനാര്‍ത്ഥികളോട് അന്വേഷിച്ചു.\nസിറ്റിങ്ങ് എംഎല്‍എയും യുഡിഎഫ് സ്ഥാനാര്‍ത്ഥിയുമായ ഹൈബി ഈഡന്\nടോഗോയില് ജയിലില്‍കഴിയുന്ന യുവാക്കള്‍ക്ക് വേണ്ടി സര്‍ക്കാര് എന്ത് ചെയ്തു?\nഞാന് മനസ്സിലാക്കിയിടത്തോളം മുഖ്യമന്ത്രി നേരിട്ട് ഈ വിഷയത്തില് ഇടപെട്ടിട്ടുണ്ട്. ഒരു വക്കീലിനെ നിയോഗിച്ച് വേണ്ടുന്ന നിയമസഹായവും ഉറപ്പ് വരുത്തിയിട്ടുണ്ട്. പക്ഷെ വളരെ സംശയാസ്പദമായ നിലപാടാണ് ടോഗോ കോടതി സ്വീകരിക്കുന്നത്. ശിക്ഷാകാലാവധി തീര്‍ന്നിട്ടും സമയം നീട്ടി ചോദിക്കുന്നു. കഴിഞ്ഞ ഏപ്രില് 9ന് അവര് മോചിതരാകേണ്ടതായിരുന്നു പക്ഷെ അത് ജൂണിലേക്ക് നീട്ടി.മുഖ്യമന്ത്രിയുടെ ശ്രദ്ധയില് ഇത് കൊണ്ട് വരുകയും ചെയ്തു. കഴിഞ്ഞായാഴ്ച മുഖ്യമന്ത്രിയെ ഈ കുടുംബങ്ങള് നേരില് കണ്ടു. മുഖ്യമന്ത്രി നേരിട്ട് ദില്ലിയില് വെച്ച് വിദേശകാര്യമന്ത്രി സുഷമാസ്വരാജിനെ കണ്ട് വിഷയം ധരിപ്പിച്ചു. സംസ്ഥാന സര്ക്കാര് വളരെ ഗൗരവത്തോടെ തന്നെ ഈ വിഷയത്തില് ഇടപെട്ടിട്ടുണ്ട്. ഏതാണ് ഇതിന്റെ പിന്നാമ്പുറ കഥകള് എന്ന് പക്ഷെ മനസ്സിലാകുന്നില്ല.\nഇവരുടെ ജീവന് നിലനിര്‍ത്താന് വക്കീലിനെ ടോഗോയില് എത്തിക്കുന്ന ചിലവ്, ജഡ്ജിക്കുള്ള കൈക്കൂലി എന്നിങ്ങിനെ ദിവസവും വലിയ ചിലവുകളാണ് ഇവര് നേരിടുന്നത്. സര്‍ക്കാര് സാമ്പത്തികമായി സഹായിക്കാതെ ഇവര്‍ക്ക് മുന്നോട്ട് പോകാനാവില്ല. നോര്‍ക്കയുടെ ഉറപ്പൊക്കെ ഇപ്പോഴും പേപ്പറുകളില് മാത്രമാണ്.\nഈ വിഷയത്തില് ഒരു ഹ്യുമാനിറ്റേറിയന് വശം പരിഗണിച്ചാണ് ഇടപെട്ടത്. പണത്തേക്കാളുപരി ഇവരുടെ മോചനത്തിനായി ആഗ്രഹിക്കുന്ന ഇവരെ ഒരു നോക്ക് കാണാന് ആഗ്രഹിക്കുന്ന കുടുംബത്തെകുറിച്ചാണ് ചിന്തിച്ചത്. എക്സ്റ്റേണല് അഫയേഴ്സില് ചെറുതും വലുതുമായ നിരവധി കേസുകളില് മുഖ്യമന്ത്രി കാണിച്ചിട്ടുള്ള പ്രത്യേക താത്പര്യം നമുക്ക് കാണാതിരുന്നുകൂടാ. ഇപ്പോള് തിരഞ്ഞെടുപ്പ് സമയമായതിനാല് നിലവിലെ സാഹചര്യം കൃത്യമായി എനിക്ക് ശ്രദ്ധിക്കാന് സാധിച്ചിട്ടില്ല. പക്ഷെ ഞാന് മനസ്സിലാക്കുന്നത് ഒരു സംസ്ഥാന സര്‍ക്കാറിനാല് ചെയ്യാവുന്നതെല്ലാം ചെയ്തിട്ടുണ്ട് എന്നാണ്. ഒരു വിദേശ രാജ്യത്ത് പ്രത്യേകിച്ച് ദക്ഷിണാഫ്രിക്കയില് സംഭവിച്ചതായതിനാല് പരിമിതികളുണ്ട്.\nജൂണ് 9ന് വിധി വരാനിരിക്കുകയാണ്. കുടുംബങ്ങള്‍ക്ക് കടവും ലോണും ജപ്തി ഭീഷണിയും ഒക്കെയുണ്ട്.\nഅതിന് മുമ്പ്തന്നെ ഈ തിരഞ്ഞെടുപ്പ്കഴിഞ്ഞാല് കൂടുതല് കാര്യക്ഷമമായി ഇടപെടാന് കഴിയുമെന്നാണ് ഞാന് പ്രതീക്ഷിക്കുന്നത്. സംസ്ഥാന സര്‍ക്കാരോ കേന്ദ്രമോ ഇനി എന്ത് ചെയ്യണമെന്ന് പരിശോധിക്കും. അതിന് വേണ്ടിയുള്ള ശ്രമങ്ങള് തുടരും. തിരഞ്ഞെടുപ്പ് പെരുമാറ്റ ചട്ടം നിലവിലുളളതിനാല് നമുക്ക്ഇപ്പോള് കൂടുതല് പറയാനാകില്ല. എങ്കിലും ഉടന് വേണ്ടത് ചെയ്യാന് കഴിയും എന്നാണ് പ്രതീക്ഷ.അവരെ വിട്ടുകിട്ടുക എന്നതിനാണ് ഇപ്പോള് പ്രാധാന്യം. സാമ്പത്തിക വശങ്ങള്‍ക്ക് ഇവിടെ ഒരു ക്യാബിനറ്റ് തീരുമാനത്തിന്റെ ആവശ്യമേയുള്ളു.\nബിജെപി സ്ഥാനാര്‍ത്ഥി എന് കെ മോഹന്‍ദാസ്\nഈ വിഷയത്തില് ബിജെപി സംസ്ഥാന അദ്ധ്യക്ഷന് കുമ്മനം രാജശേഖരന് നേരിട്ട് ഇടപെട്ടിട്ടുണ്ട്. വിദേശകാര്യ മന്ത്രി സുഷമ സ്വരാജ് ഇടപെട്ട ചില കടലാസുകള് നീക്കുകയും ചെയ്തിട്ടുണ്ട്. അവര് സുരക്ഷതിരാണ് എന്ന് പറയാന് കഴിയില്ല. എന്നാല് നാനാവശങ്ങള് പരിശോധിച്ച ശേഷമേ ഇടപെടാനും കഴിയു. തമിഴ്നാട്ടില് നിന്ന് ബിജെപി ദേശീയ സെക്രട്ടറി എച്ച് രാജയും ഇവര്‍ക്ക് വേണ്ടി ഇടപെട്ടിട്ടുണ്ട്. കഴിഞ്ഞ ദിവസവും വിഷയം ചര്‍ച്ചയില് വന്നിരുന്നു.\nഎല്‍ഡിഎഫ് സ്ഥാനാര്‍ത്ഥി എം അനില്‍കുമാര്\nഅഴിമതി ഭരണത്തെകുറിച്ചും യുഡിഎഫ് സര്‍ക്കാരിന്റെ വഴി തെറ്റിയ വികസനത്തെ കുറിച്ചും വാചാലനായ എല്‍ഡിഎഫ് സഥാനാര്‍ത്ഥി അനില്‍കുമാറിന് തന്റെ മണ്ഡലത്തിലെ ഈ കുടുംബങ്ങളെ കുറിച്ച് അറിയുകപോലും ഇല്ല എന്നതാണ് അക്ഷരാര്‍ത്ഥത്തില് ഞെട്ടിച്ചത്. മൂന്ന് തവണ കൊച്ചി കോര്‍പ്പറേഷന് കൗണ്‍സിലര് കൂടിയായിരുന്നു അനില്‍കുമാര്.\nതാങ്കളുടെ മണ്ഡലത്തിലെ നാല് യുവാക്കള് ആഫ്രിക്കയിലെ ജയിലിലാണ് കഴിഞ്ഞ3കൊല്ലമായി. എന്ത് ഇടപെടലാണ് എല്‍ഡിഎഫ് ഇവരുടെ മോചനത്തിന് വേണ്ടി നടത്തിയത്.\nഞാന് ഇത് വരെ അറിഞ്ഞിട്ടില്ല. ആരും എന്റെ ശ്രദ്ധയില്‍പ്പെടുത്തുകയോ പറയുകയോ ചെയ്തിട്ടില്ല. സ്വാഭാവികമായും ഇത്തരം ഒരു വലിയ വിഷയം ആകുമ്പോള് നേതൃത്വം തന്നെ ഇടപേടണ്ട വിഷയം ആണ്. വിശാദാംശങ്ങള് പരിശോധിച്ച് നേതൃത്വത്തിന്റെ ശ്രദ്ധയില്‍പ്പെടുത്താം.\nവലിയ കുറ്റങ്ങള്‍ക്ക് പോലും വിദേശികള്‍ക്ക് ഇന്ത്യയില് ഒരു തരത്തിലുമുള്ള നീതിയെയും നിയമത്തെയും ഭയക്കണ്ട എന്നിരിക്കെ ആണ് ചെയ്യാത്ത കുറ്റത്തിന് ആ രാജ്യങ്ങളിലെ നിയമത്തിന്റെ നൂലാമാലകള് ചൂണ്ടികാട്ടി നമ്മുടെ ഭരണകര്‍ത്താക്കള് പൗരന്റെ ജിവന് പോലും സുരക്ഷിതത്വം ഉറപ്പാക്കാന് കെല്‍പില്ലാത്തവരാകുന്നത്. മത്സ്യത്തൊഴിലാളികളെ കൊലപ്പെടുത്തിയ ഇറ്റാലിയന് മറീനുകളുടെ മോചനത്തിന് എന്തിന്റെ പേരിലാണെങ്കിലും കാണിച്ച ശുഷ്‌കാന്തി ഒരല്പം സ്വന്തം പൗരന്മാര്‍ക്ക് വേണ്ടി കൂടി മാറ്റി വെച്ചെങ്കില് എന്നാശിച്ചുപോകുന്നു.


കശ്മീരിലെ സര്‍ക്കാര് സ്‌കൂളുകള്‍ക്ക് വീരമൃത്യുവരിച്ച സൈനികരുടെയും പോലീസുകാരുടെയും പേര് നല്‍കും | Malayali Express\nHomeIndiaകശ്മീരിലെ സര്‍ക്കാര് സ്‌കൂളുകള്‍ക്ക് വീരമൃത്യുവരിച്ച സൈനികരുടെയും പോലീസുകാരുടെയും പേര് നല്‍കും\nശ്രീനഗര്: രാജ്യത്തിന് വേണ്ടി രക്തസാക്ഷികള് ആയവരോടുള്ള ആദരസൂചകമായി ജമ്മു കശ്മീരിലെ എല്ലാ സര്‍ക്കാര് സ്‌കൂളുകള്‍ക്കും വീരമൃത്യു വരിച്ച പട്ടാളക്കാര്, പോലീസ് ഉദ്യോഗസ്ഥര്, സി.ആര്.പി.എഫ് ജവാന്മാര് എന്നിവരുടെ പേരുകള് നല്‍കും. ഇതുമായി ബന്ധപ്പെട്ട് ജമ്മു, ദോഡ, റിയാസി, പൂഞ്ച്, രജൗരി, കതുവ, സാംബ, റമ്പാന്, കിഷ്ത്വാര്, ഉധംപൂര് ജില്ലകളിലെ ഡെപ്യൂട്ടി കമ്മീഷണര്‍ക്ക് ഡിവിഷണല് കമ്മീഷണര് കത്തെഴുതി.\nരക്തസാക്ഷികളുടെ പേരുകള് നല്‍കാന് സാധിക്കുന്ന സര്‍ക്കാര് സ്‌കൂളുകളുടെ വിവരങ്ങള് കണ്ടെത്തണമെന്നാണ് കത്തില് പറയുന്നത്. ഇതിന് വേണ്ടി വിവര ശേഖരണത്തിന് ജമ്മു കശ്മീര് സര്‍ക്കാര് – തദ്ദേശ സ്വയംഭരണ സ്ഥാപനങ്ങളോട് ജില്ലാതലത്തില് ഒരു കമ്മിറ്റി രൂപീകരിക്കാന് ആവശ്യപ്പെട്ടിട്ടുണ്ട്. അതേസമയം ആര്‍ട്ടിക്കിള് 370 റദ്ദാക്കിയതിന് ശേഷം ജമ്മു കശ്മീര് യഥാര്‍ത്ഥ ജനാധിപത്യത്തിനും വികസനത്തിനും സാക്ഷ്യം വഹിച്ചുവെന്ന് വിദേശകാര്യമന്ത്രി എസ്. ജയശങ്കര് ട്വീറ്റ് ചെയ്തിരുന്നു.\nനേരത്തെ പഞ്ചാബ് സര്‍ക്കാരും ഇത്തരത്തില് വിവിധ ജില്ലകളിലെ സ്‌കൂളുകളുടെ പേരുകള് മാറ്റിയിരുന്നു. 17 സ്‌കൂളുകളുടെ പേരുകളാണ് ഇത്തരത്തില് പഞ്ചാബ് സര്‍ക്കാര് മാറ്റിയത്. പതിനാലിലേറെ സ്‌കൂളുകളുടെ പേരുകള് മാറ്റുമെന്ന് സര്‍ക്കാര് അറിയിച്ചിരുന്നു. രാജ്യത്തിന് വേണ്ടി ചെയ്ത ത്യാഗങ്ങളുടേയും സംഭാവനകളും പരിഗണിച്ചാണ് സ്വാതന്ത്ര്യ സമര സേനാനികളുടെയും മറ്റും പ്രമുഖ വ്യക്തികളുടേയും പേരുകള് പഞ്ചാബ് സര്‍ക്കാര് സ്‌കൂളുകള്‍ക്ക് നല്‍കിയത്.\nPrevious articleമുസ്ലീംലീഗ് സമര്‍ദത്തില്; കുഞ്ഞാലിക്കുട്ടി വിറച്ചു\nNext articleജര്‍മന് കോണ്‍സുലേറ്റില് വ്യാജരേഖ ചമച്ച് വീസ അപേക്ഷ; മുംബൈയില് 8 പേര് അറസ്റ്റില്


| സത്യത്തെ ഇങ്ങനെ ക്രൂശിക്കരുതേ... | Mangalam\n"സഭാധികാരികള് വിമര്‍ശനത്തിന്റെ മുനയില്"എന്ന തലക്കെട്ടില് റവ.ഡോ.തോമസ് മൂലയില് വ്യാഴാഴ്‌ച മംഗളം ദിനപത്രത്തില് എഴുതിയ ലേഖനം കണ്ടു. കഥയറിയാതെ ആട്ടം കാണുന്നവനെ പോലെയാണ് ലേഖകന്. അപ്പനെ മക്കള് തല്ലിയെന്നുള്ള ആരോപണം താങ്കള് തന്നെ ആത്മപരിശോധന ചെയ്‌തു തിരുത്തുക. ബൈബിളിലെ മുടിയനായ പുത്രന്റെ ഉപമ ഈ മെത്രാപ്പോലീത്താ തന്റെ പ്രവൃത്തിയാല് മുടിയനായ പിതാവിന്റെ ഉപമയാക്കി മാറ്റിയാല് മക്കള് എങ്ങനെയാണ് പ്രതികരിക്കാതിരിക്കുന്നത്. യേശു പറഞ്ഞ മുടിയനായ പുത്രന്റെ ഉപമ നിലനിര്‍ത്തുക അവരുടെ പ്രവാചക ദൗത്യമാണ്. ഒരു കാര്യം എഴുതിയത് സ്വീകാര്യമാണ്: ഒന്നും ആരും ചോദ്യം ചെയ്യരുതെന്നു പറയുന്നില്ല. എന്നാല്, അതിന് ചില നടപടിക്രമങ്ങളും കീഴ് വഴക്കങ്ങളുമുണ്ടെന്നു തുടര്‍ന്നു എഴുതുന്ന ലേഖകന്റെ നല്ല മനസ്സിനെ ആദരിക്കുന്നു.\n17 വര്‍ഷങ്ങമായി കാനോനിക സമിതിയായ പ്രിസ്‌ബറ്ററല് കൗണ്‍സിലില് (വൈദിക സെനറ്റ് ) തുടരുന്ന എനിക്ക് തുറന്നു പറയുവാന് കഴിയും എറണാകുളംഅങ്കമാലി അതിരൂപതയിലെ വൈദികര് നടപടി ക്രമങ്ങള് പാലിച്ചിട്ടുണ്ട്. ഈ ലേഖനം വായിച്ചു കഴിയുമ്പോള് നടപടി ക്രമങ്ങള് പാലിക്കാത്തത് അദ്ധ്യക്ഷനല്ലേയെന്നു സംശയിക്കും.പ്രശ്‌നങ്ങളുടെ തുടക്കം 2016 മാര്‍ച്ച് 18-നാണ്. അതിരൂപത ഫിനാന്‍സ് കൗണ്‍സിലിന്റെ അസാധാരണ യോഗം വിളിച്ചുകൂട്ടുകയും ഭൂമി വില്‍പനയ്‌ക്കായുള്ള സ്വതന്ത്ര ചുമതല ഫിനാന്‍സ് ഓഫീസറെ ഏല്‍പിക്കുകയും ചെയ്‌തു. പൗരസ്‌ത്യ സഭകള്‍ക്കായുള്ള കാനന് നിയമം 214, അതിരൂപത ചട്ടം 123 എന്നിവയുടെ ലംഘനമാണിത്. ഈ നിയമങ്ങളനുസരിച്ച് 25 കോടിക്കും 50 കോടി രൂപയ്‌ക്കും മദ്ധ്യേ സഭാ സ്വത്ത് വില്‍ക്കണമെങ്കില് സ്‌ഥിരം സിനഡിന്റെ സമ്മതത്തോടെ ശ്രേഷ്‌ഠ മെത്രാപ്പോലീത്തയുടെ കല്‍പന ആവശ്യമാണ്. 301 സെന്റ് സ്‌ഥലം 27 കോടി രൂപയ്‌ക്ക് വില്‍ക്കാന് കല്‍പന പുറപ്പെടുവിച്ചപ്പോള് ഈ നിയമം പാലിച്ചിരുന്നില്ല. സഹായമെത്രാന്മാരെ ഇക്കാര്യത്തില് കൂറ്റപ്പെടുത്തിയിട്ടു കാര്യമില്ല.\n��ഋഛ1022 അനുസരിച്ചു രൂപതാ അദ്ധ്യക്ഷനു മാത്രമാണ് സ്‌ഥാവരജംഗമ വസ്‌തുക്കളുടെ മേല് അധികാരം. നിയമകാര്യം, കാര്യനിര്‍വ്വഹണം, നീതിന്യായം എന്നീ കാര്യങ്ങള് കാനന് നിയമപ്രകാരം രൂപതാദ്ധ്യക്ഷനില് മാത്രം നിക്ഷിപ്‌തമാണ്. സഹായമെത്രാന്മാര്‍ക്ക് അധികാരമില്ല (പിന്നെ എത് കുറ്റത്തിനാണ് അവരെ സസ്‌പെന്‍ഡ്‌ചെയ്‌ത്?). 2017 നവംബര് 28-ന് ചേര്‍ന്ന വൈദിക സെനറ്റില് അഭിവന്ദ്യ മെത്രാപ്പോലീത്ത അദ്ധ്യക്ഷനായിരുന്നു. സാമ്പത്തിക കാര്യങ്ങള് അവതരിപ്പിച്ചപ്പോള് അംഗങ്ങള് കണക്കില് തെറ്റു കണ്ടെത്തുന്നു. വൈദികരില് നിന്ന് ഒരു അന്വേഷണ കമ്മീഷനെ നിയമിക്കാന് മെത്രാപ്പോലിത്ത കല്‍പന പുറപ്പെടുവിക്കുന്നു. ഇതുപ്രകാരം ഫാ. ബെന്നിയുടെ നേതൃത്വത്തില് ആറ് അംഗങ്ങളുള്ള കമ്മിഷന് ഇടക്കാല റിപ്പോര്‍ട്ട് വൈദിക സമിതിയില് അവതരിപ്പിച്ചപ്പോള് ചികിത്സയിലായിരുന്ന മെത്രാപ്പോലീത്ത ഈ യോഗത്തില് സന്നിഹിതനായിരുന്നില്ല. പകരം അദ്ധ്യക്ഷത വഹിക്കാന് സഹായമെത്രാനെ ചുമതലപ്പെടുത്തിയിരുന്നു.\nരാജ്യത്തിന്റെ നിയമങ്ങളും കാനന് നിയമങ്ങളും ഭൂമി വില്‍പനയില് ലംഘിക്കപ്പെട്ടതായി ബെന്നി കമ്മീഷന് റിപ്പോര്‍ട്ടില് പറയുന്നു. 27 കോടി രൂപ അതിരൂപതയ്‌ക്കു ലഭിക്കേണ്ട സ്‌ഥാനത്ത് 9.13 കോടി രൂപ മാത്രം വരവ്. (വിപണിവില അനുസരിച്ച് 46 കോടി രൂപയ്‌ക്ക് വില്‍ക്കേണ്ട കണ്ണായ ഭുമിയാണിത്). മാത്രമല്ല, ആധാരത്തില് വിലകാണിച്ചിരിക്കുന്നത്13.51 കോടി രൂപ മാത്രം. സിവില് നിയമ ലംഘനം വ്യക്‌തം.\nIncome tax act12/3, ണ്ട്യഗ്നണ്ഡനു ന്ധന്ററ്റ ന്റ്യന്ധ194(ക്ക), Income tax act(269SS), Income tax act139(4A), ണ്ട്യഗ്നണ്ഡനു ന്ധന്ററ്റ ന്റ്യന്ധ12ക്ക തുടങ്ങി പല നിയമ ലംഘനങ്ങള്. Income tax edpartment അടുത്ത കാലത്ത് മൂന്നു കോടി രൂപ അതിരൂപതയ്‌ക്ക് പിഴ ചുമത്തുകയും അതില് 50 ലക്ഷം രൂപ അടയ്‌ക്കുകയും ചെയ്‌തത് നിയമ ലംഘനത്തിനു തെളിവല്ലേ?.\nഇനി കാനന് നിയമ ലംഘനങ്ങള്\nങ്ങങ്ങട്ടബ്ല:262, 263, 177, 215, 264, 271, 934,10351042 തുടങ്ങിയ വകുപ്പുകള് ലംഘിച്ചിരിക്കുന്നു. അതിരൂപത അദ്ധ്യക്ഷന് ജന്മം കൊടുക്കുന്നത് സഭയുടെ ഭരണഘടനയാണ്. ഭരണകൂടം തന്നെ നിയമ ലംഘകരായാല് സഭാ വിശ്വാസികള് എങ്ങനെ നിയമം പാലിക്കും?. പണത്തിനു പകരം കോട്ടപ്പടിയിലും ദേവികുളത്തും സ്‌ഥലം ലഭിച്ചെന്ന ന്യായീകരണം നിലനില്‍ക്കില്ല. ഇവ വാങ്ങിക്കാന് എശിമിരല ഇീൗിരശഹ ഉം ആലോചന സമിതിയും അനുവാദം കൊടുത്തിട്ടില്ല. 80 കോടിയുടെ കടം വീട്ടാന് ഭൂമി വില്‍ക്കുമ്പോള് വീണ്ടും കോട്ടപ്പടിയില് സ്‌ഥലം വാങ്ങാന് 10 കോടി രൂപ ബാങ്കില് നിന്നു വായ്‌പയെടുത്തു. അകത്തു ചര്‍ച്ച ചെയ്‌തു പ്രശ്‌നങ്ങള് വിട്ടുവീഴ്‌ചയോടെ പരിഹരിക്കാന് വൈദിക സെനറ്റ് യോഗം 2018 ജനുവരി നാലിനു വിളിച്ചു. മെത്രാപ്പോലിത്തയാണു യോഗം വിളിച്ചത്. ഭൂരിപക്ഷം അംഗങ്ങളും എത്തിച്ചേര്‍ന്നെങ്കിലും മെത്രാപ്പോലിത്ത മുറിയില് തന്നെ ബന്ദിയാക്കി വച്ചിരിക്കുന്നതിനാല് പങ്കെടുങ്കില്ലെന്നു രേഖാമൂലം അറിയിപ്പു നല്‍കുന്നു. എല്ലാ പ്രശ്‌നങ്ങളും അന്നു അവസാനിപ്പിക്കാന് ഞങ്ങള് തീരുമാനിച്ചിരുന്നതായിരുന്നു.\n2018 ജനുവരി 10നു സിനഡിലെ അഞ്ച് മെത്രാന്മാര് വൈദിക സെനറ്റ് യോഗത്തില് സംബന്ധിച്ചു. പ്രശ്‌നങ്ങള് കേട്ടു അവര് പോയി. ഞങ്ങള്‍ക്കുണ്ടായ സാമ്പത്തിക നഷ്‌ടം ആരു പരിഹരിക്കും? സഭയ്‌ക്കുണ്ടായ ധാര്‍മിക അധ:പതനത്തിന് ആരു മറുപടി പറയും?. വൈദികര് സത്യത്തിനു വേണ്ടി ഒരുമിച്ചു ചേരണമെന്നു രണ്ടാം വത്തിക്കാന് കൗണ്‍സില് പ്രമാണരേഖയില് പറയുന്നു (മ്മഗ്ന. 8).ഇതു മുറിക്കകത്ത് മാത്രമായി പരിമിതപ്പെടുത്തല്ലേ.


ഗാസിയാബാദിലെ പോലീസ് ഉദ്യോഗസ്ഥരെ മുള്‍മുനയില് നിര്‍ത്തിയ ആള് പിടിയില്; പ്രതിയെ കണ്ട് ഞെട്ടി നാട്ടുകാരും പോലീസും - BIGNEWSLIVE | Latest Malayalam News\nഗാസിയാബാദിലെ പോലീസ് ഉദ്യോഗസ്ഥരെ മുള്‍മുനയില് നിര്‍ത്തിയ ആള് പിടിയില്; പ്രതിയെ കണ്ട് ഞെട്ടി നാട്ടുകാരും പോലീസും\nറിപ്പബ്ലിക്ക് ദിനത്തില് ഗാസിയാബാദ് നഗരത്തിന്റെ വിവിധ ഭാഗങ്ങളില് ഒരേ സമയം ആക്രമണം നടത്താന് താന് പല സ്ഥലങ്ങളിലായി ബോംബുകള് കുഴിച്ചിട്ടിട്ടുണ്ട് എന്ന്\nഗാസിയാബാദ്: ഗാസിയാബാദിലെ പോലീസ് ഉദ്യോഗസ്ഥരെ രണ്ട് മണിക്കൂറോളം മുള്‍മുനയില് നിര്‍ത്തിയ ബാലനെ പോലീസ് പിടിക്കൂടി. കഴിഞ്ഞ ജനുവരി 24ന് വൈകീട്ടാണ് ഗാസിയാബാദ് പോലീസ് ഇന്റര്‍നെറ്റ് പോര്‍ട്ടലില് ഒരു സന്ദേശം ലഭിച്ചത്.\nറിപ്പബ്ലിക്ക് ദിനത്തില് ഗാസിയാബാദ് നഗരത്തിന്റെ വിവിധ ഭാഗങ്ങളില് ഒരേ സമയം ആക്രമണം നടത്താന് താന് പല സ്ഥലങ്ങളിലായി ബോംബുകള് കുഴിച്ചിട്ടിട്ടുണ്ട് എന്ന്. എന്നാല് അത് പോലീസ് ഗൗരവത്തില് എടുത്തിരുന്നില്ല് അതെസമയം അടുത്ത ദിവസം രാവിലെയും ഇതെ സന്ദേശം ലഭിച്ചതിനെ തുടര്‍ന്ന് പോലീസ് കേസെടുത്ത അന്വേഷണമാരംഭിച്ചു. തുടര്‍ന്നുള്ള അന്വേഷണത്തില്\nഗാസിയബാദിലെ കവി നഗര് പോലീസ് സ്റ്റേഷന് പരിധിയിലെ ഒരു അപ്പാര്‍ട്ട്മെന്റില് നിന്നും വൈഫൈയുമായി ബന്ധിപ്പിച്ച ഒരു ലാപ്ടോപ്പ് കണ്ടെടുത്തു തുടര്‍ന്ന് നടത്തിയ പരിശോധനയില് ഗാസിയാബാദ് പോലീസിനെ ഒന്നടങ്കം മുള്‍മുനയില് നിര്‍ത്തിയ ഭീകരനെ പിടികൂടി. പ്രതിയെ കണ്ട് എല്ലാവരും ഞെട്ടി.\nപോലീസിനെ വഴി തെറ്റിക്കാനായി കുടുംബസുഹൃത്തിന്റെ മൊബൈല് നമ്പര് ഉപയോഗിച്ച് പോലീസിനെ ഇന്റര്‍നെറ്റ് പോര്‍ട്ടലില് സന്ദേശം അയക്കുകയായിരുന്നു. ചോദ്യം ചെയ്യലില് പ്രതി കുറ്റം സമ്മതിച്ചിീട്ടുണ്ട്. എന്നാല് ബന്ധുക്കളുടെയും നാട്ടുകാരുടെയും അഭ്യര്‍ഥനയെ മാനിച്ച് കുട്ടിയെ മുന്നറിയിപ്പ് നല്‍കി വിട്ടയച്ചുവെന്ന് സിറ്റി പോലീസ് കമ്മീഷണര് ഷ്‌ളോക് കുമാര് പറഞ്ഞു.\nTags: ghaziabadteen boy threatened to blow up ghaziabad\nകോണ്‍ഗ്രസിന് ഒആര്‍ഒപി എന്നാല് 'ഓണ്‍ലി രാഹുല്,ഓണ്‍ലി പ്രിയങ്ക'; പരിഹാസവുമായി അമിത് ഷാ\nരാഷ്ട്രീയ പാര്‍ട്ടികളെ ഇകഴ്ത്തി കാട്ടാന് ശ്രമം; പാര്‍ട്ടി ഓഫീസുകള് റെയ്ഡിന് വിധേയമാക്കാറില്ല; എസ്പി ചൈത്രയെ വിമര്‍ശിച്ച് മുഖ്യമന്ത്രി


റോഡരികിലെ കാനകൾ വൃത്തിയാക്കി : Deepika.com Nattu Visesham\nഅങ്കമാലി: കിടങ്ങൂർ ഗാന്ധിനഗർ റസിഡന്‍റ്സ് അസോസിയേഷന്‍റെ നേതൃത്വത്തിൽ അങ്കമാലി- മഞ്ഞപ്ര റൂട്ടിൽ യൂദാപുരം ജംഗ്ഷൻ മുതൽ ഗാന്ധിക്കവല വരെ റോഡിനു ഇരുവശത്തുമുള്ള കാനകൾ മാലിന്യവും ചെളിയും നീക്കി വൃത്തിയാക്കി. ചെറിയ മഴ പെയ്താൽ പോലും ഈ ഭാഗത്ത് റോഡിൽ വെള്ളക്കെട്ട് പതിവാണ്.\nകാനകൾ വൃത്തിയാക്കിയതോടെ റോഡിലെ വെള്ളക്കെട്ട് ഒഴിവായി. കാനകൾ വൃത്തിയാക്കുന്നതിന്‍റെ ഉദ്ഘാടനം റോജി എം.ജോണ് എംഎൽഎനിർവ്വഹിച്ചു. തുറവൂർ പഞ്ചായത്ത് പ്രസിഡന്‍റ് കെ.വൈ. വർഗീസ് അധ്യക്ഷത വഹിച്ചു.\nവാർഡ് മെന്പർമാരായ ജിന്‍റോ വർഗീസ്, രാജി ബിനിഷ്, അസോസിയേഷൻ പ്രസിഡന്‍റ് ടി.പി. ചാക്കോച്ചൻ തെക്കേക്കര, ഭാരവാഹികളായ കെ. ശ്രീധരമേനോൻ, കെ. ഗോവിന്ദൻ നായർ, ഇ.സി. ജോസ്, ഫിയോ ഫ്രാൻസിസ്, പി.ജെ. ബാബു പുതുവ, ജെയിംസ് മംഗലി, അനൂപ് മോഹനൻ, എം.എസ്. രതീഷ് കുമാർ, ജോബി ഇട്ടൂപ്പ്, പി.ബി. രവി, വി.എ. രാഹുലൻ, കെ.ഒ. ജോർജ്, ബെന്നി ഇടശേരി, എ.വി. ജോയ്, പി.എം. ചന്ദ്രൻ, എം. മോഹനൻ, എന്നിവർ പ്രസംഗിച്ചു.


പുനത്തിലിനും കുഞ്ഞബ്ദുളളയ്ക്കും-Punathil and Kunjabdullah were two different entities | Indian Express Malayalam\npunathil kunjabdullah smarakasilakal marunnu kanyavanagal abin joseph\nUpdated: October 27, 2017 4:23:23 pm\nപുനത്തിലും കുഞ്ഞബ്ദുളളയും രണ്ടാളുകളായിരുന്നു. പുനത്തില് തനിക്കു മാത്രം സാധ്യമായ ലളിത മലയാളത്തില് ‘സ്മാരകശിലകളും’ ‘മരുന്നും’ ‘കന്യാവനങ്ങളും’ എണ്ണം പറഞ്ഞ ചെറുകഥകളുമെഴുതി. കുഞ്ഞബ്ദുളള, ജീവിതത്തിന്റെയും സമൂഹത്തിന്റെയും നിയമങ്ങളെയും ചട്ടക്കൂടുകളെയും വലിച്ചു കീറിയെറിഞ്ഞ്, കൂട്ടാന്തതയുടെ അരാജകത്വം ആഘോഷിച്ചു. പുനത്തില് ഒരു നല്ല കഥയെഴുതിയാല് കുഞ്ഞബ്ദുളള നല്ലതാണോ, മോശമാണോ എന്ന് ആലോചിക്കാതെ കഥയെഴുതും. പുനത്തില് ഹൃദയസ്പര്‍ശിയായ ഒരു കുറിപ്പെഴുതിയാല് കുഞ്ഞബ്ദുളള യാഥാസ്ഥിതികരെ പ്രകോപിപ്പിച്ചുകൊണ്ട് വിവാദത്തില്‍പ്പെടും. പുനത്തിലില്‍നിന്ന് കുഞ്ഞബ്ദുളളയിലേക്കുള്ള ദൂരം എത്രയായിരിക്കും?.\nപതിനാറാം വയസ്സിലാണ് പുനത്തിലിനെ ആദ്യമായി വായിക്കുന്നത്. പത്താം ക്ലാസ് പരീക്ഷ കഴിഞ്ഞുള്ള അവധിക്കാലത്ത്, അമ്മയുടെ സുഹൃത്തും മലയാളം അധ്യാപികയുമായിരുന്ന മേഴ്‌സിയാന്റിയുടെ വീട്ടില്‍നിന്ന്, ‘സ്മാരകശിലകളും’ ‘മരുന്നും’ ഉള്‍പ്പെടെ ഒരു കുന്ന് പുസ്തകങ്ങളുമായി സൈക്കിളില് നടത്തിയ യാത്ര ഒരിക്കലും മറക്കാനും കഴിയില്ല. ഒപ്പമുണ്ടായിരുന്നത് നിസ്സാരക്കാരല്ലല്ലോ. മാസങ്ങളോളം നീണ്ട വായനയില് ‘സ്മാരകശിലകളു’ടെ കുളമ്പടി മനസില് മുഴങ്ങിക്കൊണ്ടിരുന്നു. ഞങ്ങളുടെ കുടിയേറ്റക്കുന്നുകളില് അന്യമായ ജീവിതവും കഥാപാത്രങ്ങളും ഹൃദയത്തില് അധിനിവേശം നടത്തി.\nRead More: “ഇത്ര മതിയോ കൊമാച്ചീ,” ക്യാമറയ്ക്കു മുന്നിലെ കുഞ്ഞിക്ക\nപിന്നീട് ‘മലമുകളിലെ അബ്ദുളള’യും പതിനാലാം വയസ്സിലും പോലെ ഒരുപാട് കഥകളിലൂടെ പുനത്തില് ആത്മാവ് പങ്കിട്ടത് ഞാനും സ്വീകരിച്ചു. സക്കറിയയുടെ ‘ ഞാനുറങ്ങാന് പോകും മുമ്പായ്’ എന്ന കഥ വായിച്ച ആവേശത്തിലാണ്, താന് “പതിനാലാം വയസ്സില്” എന്ന കഥ എഴുതിയതെന്ന് പുനത്തില് പറഞ്ഞിട്ടുണ്ട്. മായികമായ അനുഭവങ്ങളിലൂടെ കടന്നുപോകുന്ന കൗമാരക്കാരാണ് രണ്ടിലെയും കഥാപാത്രങ്ങള്. രണ്ടിന്റെയും പ്രമേയവും ഒന്നാണ്- മരണം. ജോണ് പോള് വാതില് തുറക്കുന്നു, കത്തി, മരിച്ചുപോയ എന്റെ അപ്പനമ്മമാര്‍ക്ക്, അകമ്പടിക്കാരില്ലാതെ, സഹാറ, ദു:ഖിതര്‍ക്കൊരു പൂമരം- പിന്നെയും പിന്നെയും വായിക്കുമ്പോള് ഇഷ്ടം കൂടിക്കൂടി വന്നു. രതിയുടെയും പ്രണയത്തിന്റെയും ഉന്മാദം നിറച്ച മറ്റനേകം കഥകള്, കഥാപാത്രങ്ങള്, അനര്‍ഘമുഹൂര്‍ത്തങ്ങള്- പുനത്തില് കുഞ്ഞബ്ദുളള എന്ന പേരിനു താഴെ എന്തു കണ്ടാലും വായിക്കുന്നവിധം വശീകരിക്കപ്പെട്ടിരുന്നു.\nവര്‍ഷങ്ങള്‍ക്കുശേഷം, യുവാവായിക്കഴിഞ്ഞ്, പല പുസ്തകങ്ങളുടെയും തെരുവുകളിലൂടെയും വനാന്തരത്തിലൂടെയും മഹാനഗരങ്ങളിലൂടെയും അക്ഷരങ്ങള്‍ക്കു പിന്നാലെ പാഞ്ഞുകഴിഞ്ഞ്, വീണ്ടും സ്മാരകശിലകള് വായിക്കാനെടുത്തു. അപ്രാവശ്യം പിന്നില്‍നിന്നാണ് വായിച്ചു തുടങ്ങിയത്. (അതിനുശേഷം ഇന്നോളം എല്ലാ പുസ്തകങ്ങളും അങ്ങനെയാണ് വായിക്കുന്നതും). തല തിരിഞ്ഞ ആ വായനയിലും സ്മാരകശിലകള് ഇളക്കം തട്ടാത്ത കൈയൊതുക്കംകൊണ്ട് വിസ്മയിപ്പിച്ചു. പുനത്തിലിന്റെ ഭാഷയാണ് അത്ഭുതപ്പെടുത്തിയത്. സാധാരണ മലയാളിക്ക് അറിയാന് പാടില്ലാത്ത ഒരു വാക്കുപോലും അതിലില്ല. ശരിയാണ്. പക്ഷേ, ലളിതമായതുകൊണ്ടല്ല പുനത്തിലിനെ വായിക്കാന് അത്രമേല് ഇഷ്ടം തോന്നുന്നത്. അത് ആഖ്യാനത്തിന്റെ പ്രത്യേകതകൊണ്ടാണ്. വാക്കുകള്‍ക്കു പിന്നില് വാക്കു കോര്‍ത്തു കെട്ടി നെഞ്ചിലേക്ക് ചൂളം വിളിച്ച് പാഞ്ഞുകയറാനുള്ള മിടുക്കുകൊണ്ടാണ്. നോവലോ, കഥയോ, അനുഭവക്കുറിപ്പോ, എന്തിന് മരുന്നിന്റെ കുറിപ്പടിയോ ആവട്ടെ, പുനത്തില് എന്തെഴുതിയാലും അത് വീഞ്ഞുപോലെ മധുരിക്കും. മത്തുപിടിപ്പിക്കും. വൈകാരിക ജീവിതത്തിന്റെ വിശപ്പിലേക്ക് ആത്മാവിനെ എരിയിക്കും.\nകന്യാവനങ്ങളും മരുന്നും പുനത്തില് എഴുതിയപ്പോള് കുഞ്ഞബ്ദുളള കണ്ണാടിവീടുകള് പോലെ ജനപ്രിയ നോവലുകളെഴുതി. കള്ളപ്പേരിലോ, തൂലികാ നാമത്തിലോ ഒന്നുമായിരുന്നില്ല, അത്. ആരെയും കൂസാറില്ലല്ലോ, കുഞ്ഞബ്ദുളള. ആദ്യ കഥാസമാഹാരമായ കത്തി സമര്‍പ്പിച്ചിരിക്കുന്നത് ‘ പ്രിയപ്പെട്ട എം.ടി. വാസുദേവന് നായര്‍ക്ക്’. എം.ടി.യെക്കുറിച്ച് മാതൃഭൂമി ആഴ്ചപ്പതിപ്പില് എഴുതിയ ‘വിവേചനത്തിന്റെ ചുവന്നപാതകള്’ ആണ് പുനത്തിലിന്റെ രചനകളില് ഏറ്റവും ഇഷ്ടമുള്ളത്. സീനിയര് ജൂനിയര് ബന്ധത്തിനപ്പുറം, പത്രാധിപര്- കഥാകൃത്ത് ബന്ധത്തിനപ്പുറം, ആത്മാവിന്റെ ഉടമയെ കാണിച്ചു തരുന്നുണ്ട്, പുനത്തില്. സ്‌നേഹനിര്‍ഭരമായ സൗഹൃദത്തിനപ്പുറം മനുഷ്യസഹജമായ ബലഹീനതകളെയും തുറന്നെഴുതിയിരിക്കുന്നു.\nകഥപറച്ചിലുകാരനായിരുന്നു, അദ്ദേഹം. ഫിലോസഫിയുടെയും രാഷ്ട്രീയത്തിന്റെയും സാമൂഹ്യബോധത്തിന്റെയും അധികഭാരം കഥയ്ക്കുവേണ്ടെന്ന് സരസമായി പറഞ്ഞുവെച്ചയാള്. ജീവിതത്തെക്കുറിച്ചും ലോകത്തെക്കുറിച്ചുമുള്ള പുനത്തിലിന്റെ കാഴ്ചപ്പാട് നസൂഹ എന്ന കഥയുടെ അവസാന വാചകത്തിലുണ്ട്-‘ കപടവിശ്വാസികളെ(വിശ്വാസിനികളെ) ഈ കഥ നിങ്ങള്‍ക്കൊരു പാഠമായിരിക്കട്ടെ.’ പുനത്തില് പറഞ്ഞ കഥ, സ്വന്തം ജീവിതമാണ്. അത്, നമ്മളടങ്ങുന്ന കപടമായ ലോകത്തിനുള്ള പാഠമല്ലാതെ, മറ്റെന്താണ്.\nഒരിക്കല് മാത്രമേ അദ്ദേഹവുമായി സംസാരിച്ചിട്ടുള്ളു. ഫോണിലായിരുന്നു, അത്. കോളേജില് പ്രൊജക്ടിന്റെ ഭാഗമായി ഒരു അഭിമുഖം ചെയ്യാനാണെന്നും കാണാന് ആഗ്രഹമുണ്ടെന്നും പറഞ്ഞു. അദ്ദേഹം ചിരിച്ചു-‘ വലിയൊരു ദൗത്യവുമായി ബാംഗ്ലൂരിലേക്ക് പോവുകയാണ്. എപ്പോഴാണ് തിരിച്ചു വരികയെന്ന് അറിയില്ല. വന്നിട്ട് കാണാം’. പുതിയ നോവലിന്റെ പരസ്യം വന്ന സമയമായിരുന്നു. അതുകൊണ്ട് നോവല് പൂര്‍ത്തിയാക്കാനായിരിക്കും യാത്രയെന്ന് വിചാരിച്ചു. അദ്ദേഹം നോവല് പൂര്‍ത്തിയാക്കിയോ എന്നറിയില്ല. പുനത്തില് തിരിച്ചുവന്നു. കാണാന് കഴിഞ്ഞിട്ടില്ല. ഞങ്ങളുടെ തലമുറയെ കാലം ചതിച്ചതുകൊണ്ടു മാത്രമായിരിക്കാം അദ്ദേഹവുമായി ഇടപെഴകാന് സാധിക്കാതെ പോയത്. പ്ലസ് ടു കാലത്തൊരിക്കല് പുനത്തിലിന്റെ ‘വോള്‍ഗയില് മഞ്ഞുപെയ്യുമ്പോള്’ എന്ന യാത്രാവിവരണം വായിച്ചിട്ട്, സഹപാഠിയായ കൂട്ടുകാരി പറഞ്ഞു-‘ ശരിക്കും അവിടെയൊക്കെ പോയതുപോലെ തോന്നി.’ ഇതിലുമേറെ ലളിതമായെങ്ങനെയാണ് ഒരെഴുത്തുകാരന് അക്ഷരങ്ങളെ അനുഭവിപ്പിക്കുക.\nRead More: ക്യാമറയ്ക്ക് മുന്നിലെ കുഞ്ഞബ്ദുളള, അജീബ് കൊമാച്ചിയുടെ ഫൊട്ടോകൾ ഇവിടെ കാണാം\nഞങ്ങളുടെ തലമുറയ്ക്ക് ആരായിരുന്നു, പുനത്തില് കുഞ്ഞബ്ദുളള? ‘സ്മാരകശിലകളും’ ‘മരുന്നും’ ‘കന്യാവനങ്ങളും’ എഴുതിയ പുനത്തില്- ബിജെപി സ്ഥാനാര്‍ഥിയായി മത്സരിച്ച കുഞ്ഞബ്ദുളള- ഡോക്ടറായും അലങ്കാരങ്ങളില്ലാത്ത മനുഷ്യനായും ജീവിച്ച പുനത്തില്- അരാജകവാദിയായും നിയമങ്ങളെ നിഷേധിച്ചും ജീവിച്ച കുഞ്ഞബ്ദുളള- സ്‌നേഹിച്ച പുനത്തില്- കലഹിച്ച കുഞ്ഞബ്ദുള്ള- പ്രണയിച്ച പുനത്തില്- കാമിച്ച കുഞ്ഞബ്ദുളള. ശരിയാണ്, പുനത്തിലില്‍നിന്ന് കുഞ്ഞബ്ദുളളയിലേക്ക് ഒട്ടും ദൂരമില്ല. പുനത്തില് പുനത്തിലും കുഞ്ഞബ്ദുളള കുഞ്ഞബ്ദുളളയുമല്ല. അത്, പുനത്തില് കുഞ്ഞബ്ദുളളയാണ്.\nWeb Title: Punathil kunjabdullah smarakasilakal marunnu kanyavanagal abin joseph


HomeObituaryപെട്രോൾ ഒഴിച്ച് തീകൊളുത്തിയയാളെ വിടാതെ പിടിച്ച് യുവതി; അക്രമി പൊള്ളലേറ്റ് മരിച്ചു, യുവതിക്ക് ഗുരുതരം\nമുംബൈ: തന്‍റെ മേൽ പെട്രോൾ ഒഴിച്ച് തീകൊളുത്തി അപായപ്പെടുത്താൻ ശ്രമിച്ചയാളെ ഓടിരക്ഷപ്പെടാൻ അനുവദിക്കാതെ ചേർത്തുപിടിച്ച് യുവതി. പൊള്ളലേറ്റ അക്രമി മരിച്ചു. ഗുരുതരമായി പൊള്ളലേറ്റ യുവതി ചികിത്സയിലാണ്. മുംബൈയിലാണ് സംഭവം.[www.malabarflash.com]\nവിജയ് ഖാംബെ എന്നയാളാണ് മരിച്ചത്. മുംബൈ ഗാന്ധിനഗറിലെ മേഘാവതിയിൽ ശനിയാഴ്ചയായിരുന്നു സംഭവം. വിജയ് ഖാംബെയും യുവതിയും രണ്ടരവർഷത്തോളമായി സൗഹൃദമുള്ളവരാണ്. യുവതി‍യെ വിവാഹം കഴിക്കാൻ വിജയ് ആഗ്രഹം പ്രകടിപ്പിച്ചെങ്കിലും ഇവരുടെ കുടുംബം അനുവദിച്ചില്ല. ഇതോടെ ഇയാൾ യുവതിയെ ഉപദ്രവിക്കാൻ തുടങ്ങി.\nശനിയാഴ്ച യുവതി വീട്ടിൽ ഒറ്റക്കായ സമയത്ത് വിജയ് പെട്രോളുമായി എത്തി ഇവരുടെ മേൽ ഒഴിച്ച് തീകൊളുത്തുകയായിരുന്നു. എന്നാൽ, യുവതി ഇയാളെ വിടാതെ പിടിച്ചു. അയൽക്കാർ ഓടിയെത്തി തീയണച്ച് ഇരുവരെയും ആശുപത്രിയിൽ എത്തിച്ചപ്പോഴേക്കും വിജയ് മരിച്ചിരുന്നു.\nയുവതിയുടെ നില അതീവഗുരുതരമാണെന്ന് ഡോക്ടർമാർ പറഞ്ഞു. യുവതി‍യുടെ സഹോദരന്‍റെ പരാതിയിൽ പൊലീസ് കേസെടുത്തിട്ടുണ്ട്.\nAttack mumbai National News Obituary


| ഇടുക്കി എസ്.പിയേയും സി.പി.എമ്മിനേയും പരിഹസിച്ച് ജയശങ്കര് | Mangalam\nFriday, August 23, 2019 Last Updated 59 Min 11 Sec ago English Edition\nFriday 05 Jul 2019 05.39 PM\nഇടുക്കി എസ്.പിയേയും സി.പി.എമ്മിനേയും പരിഹസിച്ച് ജയശങ്കര്\nകൊച്ചി: നെടുങ്കണ്ടം പോലീസ് സ്‌റ്റേഷനിലെ ഉരുട്ടിക്കൊലയില് ഇടുക്കി എസ്.പിയേയും സി.പി.എമ്മിനേയും പരിഹസിച്ച് ജയശങ്കര്. പീരുമേട് ജയിലില് ഒരു തടവുകാരന് ന്യുമോണിയ ബാധിച്ച് മരിച്ച സംഭവത്തില് ജില്ലാ പോലീസ് മേധാവിക്ക് യായൊരു പങ്കുമില്ല. ഇക്കാര്യം പാര്‍ട്ടി ജില്ലാ കമ്മറ്റിയും മന്ത്രി മണിയാശാനും നേരത്തെ വ്യക്തമാക്കിയിട്ടുള്ളതാണ്. എന്നാല് ചില മാധ്യമങ്ങള് അദ്ദേഹത്തിനെതിരെ ദുഷ്പ്രചരണം നടത്തുന്നത് അപലപനീയമാണെന്നും ജയശങ്കര് ഫെയ്‌സ്ബുക്ക് പോസ്റ്റില് പറഞ്ഞു.\nഇടുക്കി ജില്ലാ പോലീസ് മേധാവിയെ കുടുക്കാൻ അനുവദിക്കില്ല.\nപീരുമേട് ജയിലിൽ ഒരു തടവുകാരൻ ന്യുമോണിയ പിടിച്ചു മരിച്ച സംഭവത്തിൽ ജില്ലാ പോലീസ് മേധാവി സഖാവ് വേണുഗോപാലിന് ഒരു പങ്കുമില്ല. ഇക്കാര്യം പാർട്ടി ജില്ലാ കമ്മറ്റിയും മന്ത്രി മണിയാശാനും നേരത്തെ വ്യക്തമാക്കിയിട്ടുളളതാണ്. എന്നാൽ ചില മാധ്യമങ്ങൾ അദ്ദേഹത്തിനെതിരെ ദുഷ്പ്രചരണം തുടരുന്നത് തീർത്തും അപലപനീയമാണ്.\nമാങ്ങയുളള മാവിന് ഏറു കിട്ടും. കഴിവുള്ള ഉദ്യോഗസ്ഥന് ശത്രുക്കളുണ്ടാകും. അതു തന്നെയാണ് ഇവിടെയും സംഭവിച്ചത്. വേണുഗോപാലിനോടും മണിയാശാനോടും പാവപ്പെട്ടവരുടെ പാർട്ടിയോടും പക തീർക്കാൻ എതിരാളികൾ പീരുമേട്ടിലെ ജയിൽ മരണം അവസരമാക്കുകയാണ്.\nഇന്ന് വേണുവിനെ പ്രതിയാക്കണമെന്ന് ആവശ്യപ്പെടുന്നവർ നാളെ മണിയാശാൻ്റെ രാജി ചോദിക്കും, മറ്റന്നാൾ മുഖ്യമന്ത്രി ആഭ്യന്തര വകുപ്പ് ഒഴിയണമെന്നു വാദിക്കും. അതൊന്നും നടപ്പില്ല. ഈ സർക്കാർ ഇതേപോലെ തന്നെ ഇനിയും ഭരിക്കും. ശൈലി മാറ്റുന്ന പ്രശ്നമില്ല.\nപാർലമെന്റ് തെരഞ്ഞെടുപ്പിലെ അത്യുജ്ജല വിജയം വരുന്ന പഞ്ചായത്ത്- മുൻസിപ്പൽ തെരഞ്ഞെടുപ്പുകളിലും 2021ലെ നിയമസഭാ തെരഞ്ഞെടുപ്പിലും ആവർത്തിക്കും. എൽഡിഎഫ് വീണ്ടും വരും, എല്ലാം ശരിയാകും.


kumbalangi-nights | വർക്കിങ് ക്ലാസ് ഹീറോ എന്ന പേരിൽ നിർമ്മാണ കമ്പനിയുമായി ദീലീഷ് പോത്തനും ശ്യാം പുഷ്‌കറും; ഫഹദിനെ നായകനാക്കി ഒരുക്കുന്ന ആദ്യ ചിത്രംകുമ്പളങ്ങി നൈറ്റ്‌സിന്റെ പോസ്റ്റർ പുറത്ത്; നിർമ്മാളത്തിൽ പങ്കാളിയായി നസ്രിയയും - MarunadanMalayali.com\n1 usd = 72.79 inr 1 gbp = 95.91 inr 1 eur = 85.63 inr 1 aed = 19.82 inr 1 sar = 19.41 inr 1 kwd = 240.53 inr\nമക്കൾ ചോദിക്കുമെന്ന് പറഞ്ഞ് ഭീഷണിപ്പെടുത്തി പിണറായിയുടെ ഇമോഷണൽ ബ്ലോക് മെയിലിങ്; കാശ് കൊടുക്കാത്തവരെ പേരെഴുതി പ്രദർശിപ്പിച്ച് നാറ്റിച്ച് വകുപ്പ് മേധാവികൾ; വിമർശനത്തിന്റെ പേരിൽ കേസെടുത്ത് പൊലീസ്; പ്രളയത്തിൽ ഒലിച്ചു പോയ നമ്മുടെ നാട് പുനർനിർമ്മിക്കാൻ ഏക മനസ്സായി എത്തിയ മലയാളികളെ പേടിപ്പിച്ചും ഗുണ്ടായിസം കാട്ടിയും സർക്കാർ; ജീവിക്കാൻ നിവർത്തിയില്ലാത്തവരെ ഭീഷണിപ്പെടുത്തി വാങ്ങുന്നതിനെതിരെ എങ്ങും രോഷം\nവർക്കിങ് ക്ലാസ് ഹീറോ എന്ന പേരിൽ നിർമ്മാണ കമ്പനിയുമായി ദീലീഷ് പോത്തനും ശ്യാം പുഷ്‌കറും; ഫഹദിനെ നായകനാക്കി ഒരുക്കുന്ന ആദ്യ ചിത്രംകുമ്പളങ്ങി നൈറ്റ്‌സിന്റെ പോസ്റ്റർ പുറത്ത്; നിർമ്മാളത്തിൽ പങ്കാളിയായി നസ്രിയയും\nMay 15, 2018 | 08:21 AM IST | Permalink\nനടനും സംവിധായകനുമായ ദിലീഷ് പോത്തനും തിരക്കഥാകൃത്ത് ശ്യാം പുഷ്‌കരനും സിനിമാ നിർമ്മാണ മേഖലയിലേക്ക് കടക്കുന്നു. വർക്കിങ് ക്‌ളാസ് ഹീറോ എന്ന പേരിലുള്ള തങ്ങളുടെ ആദ്യ സംരംഭത്തെക്കുറിച്ച് ദിലീഷ് തന്നെയാണ് ഫേസ്‌ബുക്കിൽ കുറിച്ചത്. മാത്രമല്ല പുതിയ നിർമ്മാണ കമ്പനിയുടെ കീഴിലുള്ള ആദ്യ ചിത്രത്തിന്റെ പോസ്റ്ററും പുറത്ത് വിട്ടു.\nമധുനാരായണന്റെ സംവിധാനത്തിലൊരുങ്ങുന്ന കുമ്പളങ്ങി നൈറ്റ്സാണ് ഇരുവരും ചേർന്ന് നിർമ്മിക്കുന്ന സിനിമ. ശ്യാം പുഷ്‌കരന്റേതാണ് തിരക്കഥ. ഫഹദ് ഫാസിലാണ് ചിത്രത്തിലെ നായകൻ.ഷൈൻ നിഗം, സൗബിൻ, ശ്രീനാഥ് ഭാസി തുടങ്ങിയവരും പ്രധാനകഥാപാത്രങ്ങളെ അവതരിപ്പിക്കുന്നു. നിർമ്മാണത്തിൽ നസ്രിയ നസീമും പങ്കാളിയാണ്.


Posted on മാര്‍ച്ച് 25, 2012 ഏപ്രില് 2, 2012 by admin\nജര്‍മ്മനിയില് സൗരോര്‍ജ്ജം വളരുന്നു\nജര്‍മ്മനിയിലെ സൗരോര്‍ജ്ജോത്പാദനം 2010 നെ അപേക്ഷിച്ച് 60% വര്‍ദ്ധിച്ച് 1800 കോടി യൂണിറ്റായി എന്ന് German Solar Industry Association (BSW) അറിയിച്ചു. മൊത്തം ഉത്പാദനത്തിന്റെ മൂന്ന് ശതമാനമാണിത്. “സൗരോര്‍ജ്ജം ഇപ്പോള് ഊര്‍ജ്ജ ആസൂത്രണ രംഗത്ത് അവഗണിക്കാന് പറ്റാത്ത വിധം പ്രധാനപ്പെട്ടതായി മാറിയിരിക്കുകയാണ്” എന്ന് BSW ന്റെ തലവന് Carsten Koernig അങിപ്രായപ്പെട്ടു. 51 ലക്ഷം വീടുകളാണ് സൗരോര്‍ജ്ജത്തെ ആശ്രയിച്ച് കഴിയുന്നത്. ജര്‍മ്മനിയിലെ മൊത്തം വീടുകളുടെ എട്ടിലൊന്നാണ് ഇത്. 2011 ല് 19.9% ഊര്‍ജ്ജം പ്രദാനംചെയ്തു. 2010 ല് 16.4% ആയിരുന്നു.\nമാതൃ പരിചരണ സ്വഭാവം epigenetics നെ ബാധിക്കുകയും അടുത്ത തലമുറകളിലേക്ക് പകര്‍ന്ന് കൊടുക്കുകയും ചെയ്യുന്നു എന്ന് എലികളില് നടത്തിയ പഠനം കണ്ടെത്തി. മനഃക്ലേശത്തിന്റെ പ്രതികരണമായി methyl അടയാളങ്ങളായി കുഞ്ഞുങ്ങളുടെ ജീനില് അടയാളപ്പെടുന്നു. അത് മനഃക്ലേശത്തിനോടുള്ള സംവേദനക്ഷമത വര്‍ദ്ധിപ്പിക്കും. ശാന്തരും നല്ല പരിലാളനം ചെയ്യുന്ന അമ്മ വളര്‍ത്തുന്ന എലി കുഞ്ഞുങ്ങളില് ഈ methyl അടയാളങ്ങള് മാഞ്ഞു പോകും. അത്തരം എലികുഞ്ഞുങ്ങള് വലുതാകുമ്പോള് അവയും ശാന്തസ്വഭാവക്കാരാകും. എന്നാല് പേടിപ്പെടുത്തുന്ന അമ്മമാര് കുഞ്ഞുങ്ങളില് methyl അടയാളങ്ങള് ഉണ്ടാക്കുകയും കുഞ്ഞുങ്ങള് വളരുമ്പോള് മാനസികത്തകര്‍ച്ചയും അവഗണിക്കുന്നതരം മാതാവാകുകയും ചെയ്യുന്നു.\nഅതിവേഗം തിരിയുന്ന നക്ഷത്രം\nചിലിയിലെ ESOന്റെ Paranal Observatory ല് പ്രവര്‍ത്തിക്കുന്ന Very Large Telescope ഉപയോഗിച്ച് അന്താരാഷ്ട്ര ഗവേഷകര് Tarantula നെബുലയിലെ ഭാരവും തിളക്കവും കൂടിയ നക്ഷത്രങ്ങളുടെ സര്‍വ്വേ നടത്തി. ഈ നെബുല Large Magellanic Cloud ലാണുള്ളത്. തിളക്കമുള്ള വലിയ പല നക്ഷത്രങ്ങളോടൊപ്പം സംഘം ഒരു നക്ഷത്രത്തെ പ്രത്യേകം ശ്രദ്ധിച്ചു. VFTS 102 എന്ന് വിളിക്കുന്ന അത് ഒരു മണിക്കൂറില് 20 ലക്ഷം കിലോമീറ്റര് എന്ന വേഗത്തിലാണ് തിരിയുന്നത്. സൂര്യനേക്കാള് മൂന്നിരട്ടി വേഗത്തില്. ഇതുവരെ കണ്ടെത്തിയിട്ടിട്ടുള്ള വസ്തുക്കളില് ഏറ്റവും വേഗം ഇതിനാണ്.\nസൂര്യനെക്കാള് 25 മടങ്ങ് ഭാരവും ഒരു ലക്ഷം മടങ്ങ് തിളക്കവുമുള്ള ഇത് മറ്റ് സമീപത്തുള്ള നക്ഷത്രങ്ങളേക്കാള് വേഗത്തിലാണ് സ്പേസിലൂടെ സഞ്ചരിക്കുന്നത്.\nമുമ്പത്തെ ലേഖനം അമേരിക്കയിലെ പാവപ്പെട്ടവര്\nഅടുത്ത ലേഖനം ഓക്‌ലാന്റ് കൈയ്യേറ്റക്കാരുടെ ഉച്ചഭാഷിണി പിടിച്ചെടുത്തു\nമാര്‍ച്ച് 27, 2012 -ല് 6:46 pm


‘ഒരേ കടലിലെ കപ്പലുകള്’ എന്ന പുസ്തകത്തിന്റെ എഴുത്തനുഭവം സുഭാഷ് ഒട്ടുംപുറം പങ്കുവെക്കുന്നു\nകെട്ടുങ്ങല് അഴിമുഖത്തുനിന്ന് പതിവ് കസര്‍ത്ത് കഴിഞ്ഞ് മടങ്ങുകയായിരുന്നു ഞാനും സഖാവ് അനിയേട്ടനും. നാട്ടുവിശേഷങ്ങള് പറഞ്ഞുകൊണ്ടുള്ള ആ നടത്തത്തിനിടയിലാണ് അവരെന്നെ മാടിവിളിക്കുന്നത്. ഞാനങ്ങോട്ട് ചെന്നു. കോലായില് കസേരയിലിരിക്കുകയായിരുന്നു അവര്. കൂനിക്കൂടിയ ഒരു മുതുമുത്തശ്ശി. ഞാന് കാണുന്ന കാലം മുതലേ അവര്‍ക്ക് അതേ രൂപമായിരുന്നു. അടുത്ത് ചെന്നിട്ടും അവരെന്നെ കണ്ട ഭാവം നടിച്ചില്ല. അവര്‍ക്ക് ഓര്‍മത്തകരാറുള്ള കാര്യം അനിയേട്ടനാണ് പറഞ്ഞത്. ആരെ കണ്ടാലും അങ്ങനെ മാടിവിളിക്കുമത്രേ.\nഒരാളുടെ ഓര്‍മകള് ശോഷിക്കുന്നത് പുറത്തുനിന്ന് നോക്കുന്ന ആള്‍ക്ക് മനസ്സിലായിക്കൊള്ളണമെന്നില്ല. എന്നും കാണുന്ന ആളുടെ രൂപമാറ്റം പോലും നമ്മളറിഞ്ഞു കൊള്ളണമെന്നില്ലല്ലോ. കാണുന്നവരെയെല്ലാം അങ്ങനെ മാടിവിളിക്കുമ്പോള് അവരുടെ ഉള്ളിലെന്തായിരിക്കും എന്ന് ഞാന് പിന്നീട് ആലോചിച്ചുനോക്കിയിട്ടുണ്ട്. അതിനുശേഷം എന്നും അതുപോലെ മാടി വിളിക്കുമ്പോള് ഞാന് അവരെ കൈ ഉയര്‍ത്തി അഭിവാദ്യം ചെയ്യും. പിന്നീട്, നിത്യവും ചെയ്യുന്ന വ്യായാമം പോലെയായി ആ മാടിവിളിയും എന്റെ കൈവീശലും.\nഒരു ദിവസം അങ്ങനെ വരുന്ന നേരത്താണ് ആ വീട്ടുമുറ്റത്തുനിന്ന് അവരുടെ മകന്റെ ഉച്ചത്തിലുള്ള ശബ്ദം കേള്‍ക്കുന്നത്. ആളുകളെ മാടി വിളിക്കുന്നതിന് അമ്മയെ ശകാരിക്കുകയായിരുന്നു വൃദ്ധനായിക്കൊണ്ടിരിക്കുന്ന മകന്. അയാള് ദേഷ്യത്തോടെ എന്തൊക്കെയോ പറയുന്നുണ്ടായിരുന്നു. ഒന്നും മിണ്ടാതെ തല കുനിച്ചിരിക്കുകയായിരുന്നു ആ വൃദ്ധമാതാവ്.\n‘വയസ്സായീന്ന് നോക്കാതെയാണല്ലോ ഇങ്ങനെ ചീത്ത വിളിക്കുന്നത്.’ സഖാവിന് രോഷം. ഞാന് മിണ്ടാതെ നടന്നു. അന്നെന്റെ കൈ ഉയരാന് മടിച്ചു. പിന്നീട് സഖാവിന്റെ വീട് വരെ ഞങ്ങള് ഒന്നുംതന്നെ സംസാരിച്ചില്ല. അവരുടെ ആ തലകുനിച്ചുള്ള ഇരിപ്പ് എന്നെ അസ്വസ്ഥനാക്കിയിരുന്നു. അനിയേട്ടന് വീട്ടിലേക്ക് കയറിയപ്പോള് നിരത്തില് ഞാന് തനിച്ചായി. അല്ല; വീടുവരെ ഒരു കഥ എന്നോടൊപ്പം നടക്കുകയായിരുന്നു. ഒരേ കടലിലെ കപ്പലുകള് എന്ന ആ കഥ ജനിച്ചത് ആ നിരത്തില് വെച്ചായിരുന്നു.\nദൈർഘ്യമേറിയ ദിവസത്തിന്റെ അവസാനത്തിൽ…


ട്രക്ക് സമരം: അവശ്യ സാധന വില കൂടി തുടങ്ങി | Truck Strike: Prices of essentials northwards - Malayalam Oneindia\nട്രക്ക് സമരം: അവശ്യ സാധന വില കൂടി തുടങ്ങി\nകൊച്ചി: ട്രക്ക് സമരം കാരണം സംസ്ഥാനത്ത് അവശ്യ സാധനങ്ങളുടെ വില കയറി തുടങ്ങി. പച്ചക്കറിയ്ക്കും പഞ്ചസാരയ്ക്കുമാണ് വില കയറിയത്.\nസമരം മുന്നില് കണ്ട് പല വ്യാപാരികളും ജൂലൈ 14 തിങ്കളാഴ്ച തന്നെ സാധനങ്ങള്‍ക്ക് വില കൂട്ടിയിരുന്നു. ചില വ്യാപാരികള് നേരത്തേ തന്നെ സാധനങ്ങള് വാങ്ങി പൂഴ്തി വച്ചിട്ടുമുണ്ട്. ചരക്ക് വാഹനങ്ങലും ടൂറിസ്റ് വാഹനങ്ങളുമാണ് പണിമുടക്കുന്നത്. സംസ്ഥാനത്ത് ആകെ ഏകദേശം ഒരുലക്ഷം വാഹനങ്ങള് പണിമുടക്കുന്നുണ്ട്.\nമറ്റ് സംസ്ഥാനങ്ങളില് നിന്ന് ചരക്ക് കൊണ്ടുവരുന്ന ലോറികളെ ലോറി ഉടമകള് അതിര്‍ത്തിയില് തടയുകയാണ്. അപൂര്‍വം ലോറികള് ജില്ലാ കേന്ദ്രങ്ങളില് എത്തി ചരക്ക് ഇറക്കി എങ്കിലും അവ ഗോഡൗണുകളില് തന്നെ ഇരിയ്ക്കുകയാണ്. വിവിധ കേന്ദ്രങ്ങളിലേയ്ക്ക് ഇവ കൊണ്ടുപോകാനായി ചെറു ചരക്ക് വാഹനങ്ങള് കിട്ടാത്തതാണ് ഇതിന് കാരണം. ചരക്ക് കൊണ്ടുപോകുന്ന ചെറിയ ഓട്ടോ റിക്ഷകള് പോലും സമരത്തിലാണ്.\nടൂറിസ്റ് വാഹനങ്ങള് പണിമുടക്കുന്നത് മഴക്കാല വിനോദ സഞ്ചാരത്തിനായി കേരളത്തിലെത്തിയവരെ വിഷമത്തിലാക്കിയിരിയ്ക്കുകയാണ്. ചില ഹോട്ടല് ഉടമകള് ഇവരെ സ്വകാര്യ വാഹനങ്ങളിലാണ് പലസ്ഥലത്തും കൊണ്ടുപോകുന്നത്.\nപണിമുടക്ക് തിങ്കളാഴ്ച അര്‍ത്ഥരാത്രിയാണ് തുടങ്ങിയത്. സര്‍ക്കാര് ഇതുവരെ അവശ്യസാധനങ്ങള് വിപണിയില് ലഭ്യമാക്കാനായി ഒന്നും തന്നെ ചെയ്തു തുടങ്ങിയിട്ടില്ല.\nസമരം തുടര്‍ന്നാല് പെട്രോളും ഡീസലും പാചക വാതകവും കേരളത്തില് കിട്ടാതെ വരും. ഇത് മുന്നില് കണ്ട് പലരും കൂടുതല് പെട്രോളും ഡീസലും വാങ്ങാനായി പമ്പുകളില് എത്തുന്നുണ്ട്. ഇരുചക്ര വാഹന ഉടമകളാണ് ഇതില് കൂടുതലും.\nപാല്, പത്രം എന്നിവ കൊണ്ടുപോകുന്ന വാഹനങ്ങളെയും വിദ്യാര്‍ത്ഥികളെ കൊണ്ടുപോകുന്ന വാഹനങ്ങളെയും സമരത്തില് നിന്ന് ഒഴിവാക്കിയിട്ടുണ്ടെന്ന് സമര സമിതിക്കാര് പറയുന്നു. പക്ഷേ വിദ്യാര്‍ത്ഥികളെ കൊണ്ടുപോകുന്ന വാഹനങ്ങള് പലസ്ഥലങ്ങളിലും പണിമുടക്കി.


ഹോണ്ട ജാസിന്‍റെ പുതിയ പതിപ്പ് വിപണിയിൽ – Jaihind TV\nഹോണ്ട ജാസിന്‍റെ പുതിയ പതിപ്പ് വിപണിയിൽ\nഹോണ്ടയുടെ പ്രീമിയം ഹാച്ച്ബാക്കായ ജാസിന്‍റെ നവീകരിച്ച പുതിയ പതിപ്പ് വിപണിയിൽ. 7.35 ലക്ഷം മുതൽ 9.29 ലക്ഷവരെയാണ് വാഹനത്തിന്‍റെ വില.\nസാങ്കേതിക വിഭാഗത്തിൽ മാറ്റമില്ലാതെയാണ് ഹോണ്ടയുടെ മോഡൽ എത്തിയിരിക്കുന്നത്. രൂപത്തിൽ മാറ്റങ്ങളോടെയാവും ജാസിന്‍റെ വരവ്. വലുപ്പമേറിയ എയർ ഇൻടേക്ക് സഹിതം പുത്തൻ മുൻ ബംമ്പർ, ഫോഗ് ലാംപ് ഹൗസിങ്ങിനു വേറിട്ട രൂപകൽപ്പന എന്നിവയാണ് കാറിന്‍റെ മുൻഭാഗത്തെ മാറ്റം.\nമുൻഗ്രില്ലിന്‍റെ ആകൃതിയിൽ പരിഷ്‌ക്കാരമുണ്ട്. ഹോണ്ടയുടെ പുത്തൻ മോഡലുകളോട് സാമ്യമുള്ള ഗ്രീൽ ജാസിനും ഇടം പിടിച്ചു. എൽ.ഇ.ഡി ടെയിൽ ലാംപിന്‍റെ രൂപകൽപനയിലെ മാറ്റമാണ് വാഹനത്തിന്‍റെ മറ്റൊരു ആകർഷണ ഘടകം. കാറിലെ അലോയ് വീലുകൾക്കും പുത്തൻ മാറ്റം ഉണ്ട്. 15 ഇഞ്ച് അലോയ് വീലാണ് നവീകരിച്ച ജാസിൽ ഉള്ളത്.\nഇൻഫോടെയ്‌മെന്‍റ് സംവിധാനം, ഓട്ടോമാറ്റിക് ഹെഡ്‌ലാംപ്, പുഷ് സ്റ്റാർ ബട്ടൻ, ക്രൂസ് കൺട്രോൾ ഫ്രണ്ട്, സെന്‍റർ ആംറെസ്റ്റ് എന്നീ സൗകര്യങ്ങളും ഈ വാഹനത്തിന്‍റെ സവിശേഷതകളാണ്. 1.2 ലിറ്റർ പെട്രോൾ, 1.5 ലിറ്റർ എൻജിനുമാണ് കാറിനു കരുത്തേകുക. അഞ്ച് എക്‌സ്റ്റീരിയർ നിറങ്ങളിലായി ആണ് ജാസിനെ ഹോണ്ട വിപണിയിലെത്തിക്കുന്നത്.


ജാഗ്രത: ഇന്‍ഷുറന്‍സ് തുക കുറച്ചു; റിലയന്‍സ് തട്ടുന്നത് കോടികള്\nഇന്‍ഷുറന്‍സ് തുക കുറച്ചു; റിലയന്‍സ് തട്ടുന്നത് കോടികള്\nകൊച്ചി: സമഗ്ര ആരോഗ്യ ഇന്‍ഷുറന്‍സ് പദ്ധതിയില് ക്ലെയിംനിരക്ക് വെട്ടിക്കുറച്ച് സ്വകാര്യകമ്പനി കോടികള് കൊയ്യുന്നു. വര്‍ഷത്തില് ശരാശരി അറുപതിനായിരം പേര് നടത്തുന്ന താക്കോല്‍ദ്വാര തിമിര ശസ്ത്രക്രിയയുടെ ക്ലെയിംതുക പദ്ധതി നടത്തിപ്പുകാരായ റിലയന്‍സ് ഇന്‍ഷുറന്‍സ് 7500 രൂപയില്‍നിന്ന് 4500 രൂപയായാണ് കുറച്ചത്. ഒരു വര്‍ഷം ക്ലെയിം അറുപതിനായിരത്തില് ഒതുങ്ങിയാല്‍ത്തന്നെ മൂന്നുവര്‍ഷംകൊണ്ട് 54 കോടിയില്‍പ്പരം രൂപയാണ് റിലയന്‍സ് അടിച്ചെടുക്കുന്നത്. തുടക്കംമുതല് പൊതുമേഖലാ സ്ഥാപനമായ യുണൈറ്റഡ് ഇന്ത്യ ഇന്‍ഷുറന്‍സ് കമ്പനി നഷ്ടം സഹിച്ച് നടത്തിയ സമഗ്ര ആരോഗ്യപദ്ധതി ഈ വര്‍ഷമാണ് റിലയന്‍സിന്റെ കൈയിലെത്തിയത്.\nരാജസ്ഥാനിലെ കോണ്‍ഗ്രസ് സര്‍ക്കാര് കരിമ്പട്ടികയില്‍പ്പെടുത്തിയ റിലയന്‍സിന് കേരളത്തിലെ പദ്ധതി നടത്തിപ്പ് ഏല്‍പ്പിക്കുന്നതിനുവേണ്ടി യുഡിഎഫ് സര്‍ക്കാര് ടെന്‍ഡര് രേഖയിലെ നിബന്ധനതന്നെ മാറ്റിയത് വലിയ ആക്ഷേപം ഉണ്ടാക്കിയിരുന്നു. കരാര് ഉറപ്പിച്ചശേഷം തുക വെട്ടിക്കുറച്ചത് നിയമവിരുദ്ധവുമാണ്. പദ്ധതി നടത്തിപ്പിന്റെ ചുമതല യുണൈറ്റഡ് ഇന്ത്യക്കായിരുന്ന 2013 മാര്‍ച്ച് 31 വരെ താക്കോല്‍ദ്വാര തിമിര ശസ്ത്രക്രിയക്ക് ക്ലെയിം നിരക്ക് 6300 രൂപയായിരുന്നു. എന്നാല് 2012 ഡിസംബറില് പുറത്തിറക്കിയ ടെന്‍ഡര്‍രേഖയില് ഇത് 7500 രൂപയായി. ഈ ടെന്‍ഡര്‍രേഖയുടെ അടിസ്ഥാനത്തിലാണ് റിലയന്‍സ് പദ്ധതി നടത്തിപ്പ് ഏറ്റെടുത്തത്. എന്നാല് ക്ലെയിം വന്നപ്പോള് റിലയന്‍സ് തുക കുറച്ചു. ഇരുകണ്ണിനുമുള്ള ശസ്ത്രക്രിയക്കാണ് ഈ തുകയെന്നും ഒരുകണ്ണിന് 4500 രൂപയാണെന്നും വാദിച്ചാണ് തുക കുറച്ചത്. ഒരു കണ്ണിനുമാത്രമെന്ന് രേഖയില് വ്യക്തമാക്കാന് വിട്ടുപോയതാണെന്നാണ് പറയുന്ന ന്യായം.\nഎന്നാല് രണ്ടുകണ്ണിനും ഒരേസമയം തിമിര ശസ്ത്രക്രിയ നടത്താറില്ലാത്ത സാഹചര്യത്തില് ഈ തൊടുന്യായത്തിന് ന്യായീകരണമില്ല. തിരുവനന്തപുരത്തെ പ്രശസ്തമായ കണ്ണാശുപത്രിയില് ശസ്ത്രക്രിയ നടത്തിയവര്‍ക്ക് അതിന്റെ ആവശ്യമില്ലായിരുന്നെന്ന പേരില് ക്ലെയിം നിഷേധിച്ച സംഭവവും ഉണ്ടായി. വിദഗ്ധ ഡോക്ടര്‍മാരുടെ സാക്ഷ്യപത്രത്തിനുപകരം പാരാമെഡിക്കല് ബിരുദധാരികളെയാണ് ഇക്കാര്യത്തില് റിലയന്‍സ് പരിശോധകരായി വച്ചിട്ടുള്ളതെന്ന് ആശുപത്രികള്‍ക്ക് പരാതിയുണ്ട്. പദ്ധതിയില് പങ്കാളികളായ ആശുപത്രികളെ പിന്‍വാങ്ങാന് പ്രേരിപ്പിക്കുന്നതാണ് ഈ നടപടി.\nരാജ്യത്തിനാകെ മാതൃകയായിരുന്ന കേരളത്തിന്റെ സമഗ്ര ആരോഗ്യ ഇന്‍ഷുറന്‍സ് പദ്ധതിയില് ഏറ്റവും ആകര്‍ഷകമായ അപകടമരണ നഷ്ടപരിഹാരം നിര്‍ത്തലാക്കുകയായിരുന്നു യുഡിഎഫ് സര്‍ക്കാരും റിലയന്‍സും ചേര്‍ന്ന് ആദ്യം ചെയ്തത്. കുടുംബനാഥന് മരിച്ചാല് ആശ്രിതര്‍ക്ക് രണ്ടുലക്ഷം രൂപ നഷ്ടപരിഹാരം ലഭിക്കുന്ന പദ്ധതിയായിരുന്നു ഇത്. സിസേറിയിന് 2013 മാര്‍ച്ച്വരെ 8000 രൂപയായിരുന്നു. ഏപ്രിലില് ഇത് 7000 രൂപയായും ആഗസ്തില് 6000 രൂപയായും കുറച്ചു. ഇതിന്റെ സാമ്പത്തിക നേട്ടവും റിലയന്‍സിന് മാത്രമാണ്. ചികിത്സാച്ചെലവ് ഏറെ വര്‍ധിച്ച സമയത്ത് നടത്തിയ ഈ വെട്ടിക്കുറയ്ക്കല് തങ്ങളെ പദ്ധതിയില്‍നിന്ന് പുറത്താക്കാനുള്ള നീക്കമായാണ് പല സ്വകാര്യ ആശുപത്രികളും കാണുന്നത്. സ്വകാര്യ ആശുപത്രികളിലെ സിസേറിയന്റെ എണ്ണത്തില്‍വന്ന കുറവ് ഇതാണ് കാണിക്കുന്നത്.\n(എം എന് ഉണ്ണിക്കൃഷ്ണന്)


പ്രതീക്ഷിക്കാം ഈ വില; പുതുതലമുറ ഹോണ്ട സിറ്റി നാളെ വിപണിയിലെത്തും - Malayalam DriveSpark\nഏറെക്കാലമായി കാത്തിരുന്ന പുതുതലമുറ ഹോണ്ട സിറ്റി നാളെ ഇന്ത്യന് വിപണിയിലെത്തും. പുതിയ വാഹനത്തിനായുള്ള ബുക്കിങ് നിര്‍മ്മാതാക്കള് നേരത്തെ തന്നെ സ്വീകരിച്ചു തുടങ്ങിയിരുന്നു.\nഡീലര്‍ഷിപ്പുകള് വഴിയോ ഓണ്‍ലൈന് വഴിയോ ആവശ്യക്കാര്‍ക്ക് വാഹനം ബുക്ക് ചെയ്യാം. ഡീലര്‍ഷിപ്പുകളില് നേരിട്ട് ചെന്ന് ബുക്ക് ചെയ്യുമ്പോള് 21,000 രൂപയും ഓണ്‍ലൈന് ബുക്കിങ്ങിന് 5,000 രൂപയുമാണ് കമ്പനി ഈടാക്കുന്നത്. നിലവിലുള്ള മോഡല് പുതിയ സിറ്റി സെഡാനൊപ്പം വില്‍ക്കും.\nപെട്രോള്, ഡീസല് എഞ്ചിന് ഓപ്ഷനുകളില് വാഹനം വിലണിയില് എത്തും. V, VX, ZX എന്നിങ്ങനെ മൂന്ന് പതിപ്പുകളും പുതുതലമുറ സിറ്റിയില് ഇടംപിടിക്കും. വില സംബന്ധിച്ച് സൂചനകള് ഒന്നും തന്നെ ലഭ്യമല്ലെങ്കിലും 11 ലക്ഷം രൂപ മുതല് 16 ലക്ഷം രൂപ വരെ എക്‌സ്‌ഷോറും വില പ്രതീക്ഷിക്കാം.\nഹ്യുണ്ടായി വെര്‍ണ, മാരുതി സിയാസ് എന്നിവരാകും വിപണിയിലെ മുഖ്യഎതിരാളികള്. ശ്രേണിയിലെ തന്നെ ഏറ്റവും വിശാലമായ മോഡലായിരിക്കും പുതിയ സിറ്റിയെന്നും കമ്പനി അവകാശപ്പെടുന്നു.\n4,549 mm നീളം, 1,748 mm വീ�%\nഹോണ്ട പുതുതായി വികസിപ്പിച്ച പ്ലാറ്റ്‌ഫോമിനെ അടിസ്ഥാനമാക്കിയുള്ളതാണ് പുതുതലമുറ സിറ്റി. ഈ പ്ലാറ്റ്‌ഫോം ഭാരം കുറഞ്ഞതും സുരക്ഷിതവുമാണെന്നാണ് കമ്പനിയുടെ അവകാശവാദം.\nബിഎസ് VI -ലേക്ക് നവീകരിച്ച് രണ്ട് എഞ്ചിന് ഓപ്ഷനുകളും പുതിയ സിറ്റിയുടെ കൈമുതല് ആണ്. 1.5-ലിറ്റര് i-DTEC ഡീസല് എഞ്ചിന് തുടരുമെങ്കിലും 1.5-ലിറ്റര് i-VTEC പെട്രോള് എഞ്ചിന് പകരം പുത്തന് എഞ്ചാനാണ് ഇടംപിടിച്ചിരിക്കുന്നത്.\nവേരിയബിള് വാല്‍വ് ടൈമിംഗ് ഉപയോഗിച്ച് പുതുതായി വികസിപ്പിച്ച 1.5 ലിറ്റര് യൂണിറ്റാണ് പുതിയത്. പെട്രോള് എഞ്ചിന് ആറ് സ്പീഡ് മാനുവല് അല്ലെങ്കില് പുതിയ സിവിടി ഓട്ടോമാറ്റിക് ഗിയര്‍ബോക്സുമായി ജോടിയാക്കും.\nഎല്‍ഇഡി ഹെഡ്‌ലാമ്പുകള്, ടെയില് ലാമ്പുകള്, ത്രീ സ്‌പോക്ക് മള്‍ട്ടി-ഫംഗ്ഷന് സ്റ്റിയറിംഗ് വീല്, ഡ്യുവല് ടോണ് ഇന്റീരിയര്, 16 ഇഞ്ച് ഡ്യുവല് കട്ട് അലോയി വീലുകള്, ലംബമായി സ്ഥാപിച്ചിരിക്കുന്ന എയര് വെന്റുകള്, റോട്ടറി കണ്‍ട്രോള് ഡയലുകള്, ക്രമീകരിക്കാവുന്ന ഹെഡ്റെസ്റ്റുകള്, എന്നിവ വാഹനത്തിലെ സവിശേഷതകളാണ്.\nനാല് എയര്‍ബാഗുകള്, ഇബിഡി, എബിഎസ്, ത്രീ പോയിന്റ് സീറ്റ് ബെല്‍റ്റുകള്, വെഹിക്കിള് സ്റ്റെബിലിറ്റി അസിസ്റ്റ് (VSA), ഹില് സ്റ്റാര്‍ട്ട് അസിസ്റ്റ്, റിയര് വ്യൂ ക്യാമറ എന്നീ സുരക്ഷാ സന്നാഹങ്ങളും വാഹനത്തില് ഇടംപിടിക്കും.\n2020 Honda City Launch Tomorrow. Read in Malayalam.


doordarshan and bhoomi pooja in ayodhya | അയോധ്യ രാമക്ഷേത്രത്തിന്റെ ഭൂമിപൂജ തല്‍സമയം കണ്ടത് 16 കോടി പേര്; ദൂരദര്‍ശന്റെ ചരിത്രത്തിലെ ഏറ്റവും അധികം കാഴ്ച്ചകാര്; കൃത്യമായ കണക്ക് ബാര്‍ക്ക് പ്രസിദ്ധീകരിച്ച ശേഷം - Malayalivartha.com Widgets Magazine\n08 AUGUST 2020 05:04 PM IST\nഅയോധ്യയിസെ രാമക്ഷേത്രത്തിന്റെ ഭൂമി പൂജയുടെ തല്‍സമയ സംപ്രേഷണം കണ്ടത് 16 കോടിയോളം പേര്. ദൂരദര്‍ശനിലൂടെയാണ് ഇത്രയധികം പേര് ഭൂമി പൂജ കണ്ടതെന്ന് പ്രസാര് ഭാരതി അറിയിച്ചു. പ്രസാര് ഭാരതി സിഇഒ ശേഖര് വെമ്പതി തന്നെയാണ് ട്വിറ്ററിലൂടെ ഈ കാര്യം അറിയിച്ചത്. തല്‍സമയ സംപ്രേഷണത്തിന്റെ ആകെ കാഴ്ച സമയം 700 കോടി മിനിറ്റുകളാണെന്നാണ് ദൂരദര്‍ശന് അവകാശപ്പെടുന്നത്.\nഓഗസ്റ്റ് 5ന് ബുധനാഴ്ച രാവിലെ 10:45 നും ഉച്ചകഴിഞ്ഞ്2നും ഇടയില് രാജ്യത്തെ 200 ഓളം ടിവി ചാനലുകള് ദൂരദര്‍ശന്റെ തത്സമയ കവറേജാണ് പ്രക്ഷേപണം ചെയ്തത്. ഇതാണ് കാഴ്ചക്കാരെ വര്‍ധിപ്പിച്ചതെന്ന് പ്രസാര് ഭാരതി സിഇഒ ശശി ശേഖര് വെമ്പതി ട്വീറ്റ് ചെയ്തു.എന്നാല് പ്രസാര്‍ഭാരതിയുടെ കണക്കുകള് ശരിയാണോ എന്ന നിലയില് രാജ്യത്തെ ലിവിഷന് നിരീക്ഷണ ഏജന്‍സി ബ്രോഡ്കാസ്റ്റ് ഓഡിയന്‍സ് റിസര്‍ച്ച് കൗണ്‍സില് (ബാര്‍ക്ക്) പ്രതികരിച്ചിട്ടില്ലെന്നാണ് റിപ്പോര്‍ട്ട്. അതേ സമയം ഈ കണക്കുകള് ശരിയാണെങ്കില് സാധാരണ ദൂരദര്‍ശന് പ്രക്ഷേപണം ചെയ്യാറുള്ള തല്‍സമയ ചടങ്ങുകളുടെ ചരിത്രത്തിലെ ഏറ്റവും വലിയ കാഴ്ചക്കാരെ കൂട്ടിയ പരിപാടിയാകും അയോധ്യ ഭൂമി പൂജ. അയോധ്യ ഭൂമിപൂജ ദിനത്തില് ഡി.ഡി നാഷണലിന്റെ യുട്യൂബ് ചാനല് ഒരു കോടി മിനുട്ടോളം കാഴ്ച കാണിക്കുന്നുവെന്നും പ്രസാര്‍ഭാരതി സിഇഒ പറയുന്നു. വിശദമായ ടിവി വ്യൂവര്‍ഷിപ്പ് ഡേറ്റയ്ക്കായി ഞങ്ങള് കാത്തിരിക്കുകയാണ് എന്നും പ്രസാര്‍ഭാരതി സിഇഒ അറിയിച്ചു.\nപ്രധാനമന്ത്രി നരേന്ദ്രമോദി ഭൂമിപൂജ നിര്‍വഹിച്ച ചടങ്ങില് നിരവധി ബി.ജെ.പി, ആര്.എസ്.എസ് നേതാക്കളും സന്യാസിമാരുമാത്രമാണ് പങ്കെടുക്കാന് അനുമതിയുണ്ടായിരുന്നത്. ദൃശ്യങ്ങള് പകര്‍ത്താനും സംരക്ഷണം നടത്താനും ദുരദര്‍ശന് മാത്രമായിരുന്നു അനുമതി. കോവിഡ് വ്യാപനത്തിന്റെ പശ്ചാത്തലത്തില് കടുത്ത കോവിഡ് മാനദണ്ഡങ്ങള് പാലിക്കേണ്ടിരുന്നതുകൊണ്ടാണ് ഇത്തരമൊരു നടപടി സര്‍ക്കാര് തീരുമാനിച്ചത്.


ഒരിക്കലും ഇത് പോലെ ഒരാളെ ആകും ജീവിതപങ്കാളിയായി കിട്ടുക എന്ന് ഞാൻ കരുതിയില്ല! - മലയാളം ന്യൂസ് പോർട്ടൽ\nPosted on December 31, 2020, 10:42 AM\nനടി മൃദുല വിജയ് വിവാഹിതയാകുന്നു വെന്ന വാർത്ത കുറച്ച് ദിവസങ്ങളായി സോഷ്യൽ മീഡിയയിൽ കറങ്ങി നടക്കുകയാണ്, ‘മഞ്ഞിൽ വിരിഞ്ഞ പൂവി’ലെ മനു പ്രതാപ് എന്ന ഒറ്റ കഥാപാത്രത്തിലൂടെ പ്രേക്ഷകർക്ക് പ്രിയങ്കരനായി മാറിയ യുവകൃഷ്ണയാണ് വരൻ, മഴവില് മനോരയുടെ ഓദ്യോഗിക ഫേസ്ബുക്ക് പേജിലൂടെയാണ് മൃദുലയുടെ വിവാഹത്തെ കുറിച്ചുള്ള വിവരങ്ങള് പങ്കുവെച്ചിരിക്കുന്നത്. ഇരുവരുടെയും വിവാഹ നിശ്ചയം കഴിഞ്ഞ ദിവസം തിരുവനന്തപുരത്ത് വെച്ച് നടന്നു. ഇതിന്റെ ചിത്രങ്ങളും സോഷ്യൽ മീഡിയയിൽ വലിയ രീതിയിൽ ശ്രദ്ധിക്കപ്പെട്ടിരുന്നു. നീലയും ഓഫ് വൈറ്റ് നിറമുള്ള ലെഹങ്കയില് അതീവ സുന്ദരിയായിട്ടാണ് വിവാഹത്തിന് മൃദുല എത്തിയിരിക്കുന്നത്. നീല നിറമുള്ള കുര്‍ത്തയും മുണ്ടുമായിരുന്നു വരനായ യുവകൃഷ്ണയുടെ വേഷം. തിരുവനന്തപുരത്ത് വെച്ച് വളരെ ആർഭാടപൂർവ്വം നടന്ന വിവാഹ നിശ്ചയത്തിന് ഇരുവരുടെയും ബന്ധുക്കളും അടുത്ത സുഹൃത്തുക്കളും മാത്രമാണ് പങ്കെടുത്തത്.\nഇപ്പോൾ വിവാഹനിശ്ചയത്തിന് ശേഷമുള്ള ആദ്യ അഭിമുഖത്തിൽ തങ്ങളുടെ അഭിപ്രായങ്ങൾ തുറന്ന് പറയുകയാണ് മൃദുലയും യുവ കൃഷ്ണനും. കല്യാണം കഴിച്ചുകൊണ്ട് വരുന്ന പെൺകുട്ടിയെ വീട്ടിൽ തന്നെ ഇരുത്തണം എന്ന ചിന്താഗതി ഇല്ലാത്ത ആൾ ആണ് ഞാൻ. അത് കൊണ്ട് തന്നെ വിവാഹം കഴിക്കുകയാണെങ്കിൽ നല്ല കഴിവുള്ളതും മറ്റുള്ളവരോട് സംസാരിക്കാൻ അറിയാവുന്നതുമായ ഒരു പെൺകുട്ടിയെ വിവാഹം കഴിക്കണം എന്ന് എനിക്ക് ആഗ്രഹം ഉണ്ടായിരുന്നു. എന്നാൽ ആ കാര്യത്തിൽ മൃദുല എന്നെ ഞെട്ടിപ്പിച്ചു കളഞ്ഞു. മൃദുലയെ പോലെ ഉള്ള ഒരു പെൺകുട്ടിയെ ജീവിതപങ്കാളിയായി കിട്ടുമെന്ന് ഞാൻ കരുതിയില്ല. കാരണം വളരെ കഴിവുള്ള ഒരു കലാകാരിയാണ് മൃദുല. യുവ പറഞ്ഞു.\nഒരേ മേഖലയിൽ നിന്നുള്ളവർ ആയത് കൊണ്ട് ഇത് ഒരു ലവ് മാര്യേജ് ആണോ എന്ന് ഒരുപാട് പേര് തിരക്കിയിരുന്നു. എന്നാൽ ഇത് പൂർണമായും ഒരു അറേഞ്ചിഡ് മാര്യേജ് തന്നെയാണ്. രേഖ ചേച്ചി ഞങ്ങളുടെ രണ്ടു പേരുടെയും സുഹൃത്താണ്. വിവാഹം വീട്ടുകാർ നോക്കുന്നുണ്ടെന്ന് പറഞ്ഞപ്പോൾ ചേച്ചിയാണ് ചോദിച്ചത് നിങ്ങൾക്ക് തമ്മിൽ വിവാഹം കഴിച്ചുകൂടായോ എന്ന്. അങ്ങനെ വീട്ടുകാർ ആലോചിച്ച് അവർക്ക് ഇഷ്ട്ടപെട്ടപ്പോൾ ജാതകം നോക്കി. അതും ചേർന്നതോടെയാണ് വിവാഹം ഉറപ്പിച്ചത്, മൃദുല പറഞ്ഞു.


പാകിസ്താനെ തകര്‍ത്ത് ഇന്ത്യ; വിജയം എട്ടു വിക്കറ്റിന് | indian bowlers wreak havoc bundle out pakistan for 162\nപാകിസ്താനെ തകര്‍ത്ത് ഇന്ത്യ; വിജയം എട്ടു വിക്കറ്റിന്\nPublished: Sep 19, 2018, 08:37 PM IST Updated: Sep 20, 2018, 04:08 AM IST\n31 റണ്‍സ് വീതം നേടി റായിഡുവും കാര്‍ത്തിക്കും പുറത്താകാതെ നിന്നു\nഅബുദാബി: ഏഷ്യാ കപ്പ് പോരാട്ടത്തില് പാകിസ്താനെ എട്ടു വിക്കറ്റിന് തകര്‍ത്ത് ഇന്ത്യ. 163 റണ്‍സ് വിജയലക്ഷ്യം പിന്തുടര്‍ന്ന ഇന്ത്യ 29 ഓവറില് മറിക്കടക്കുകയായിരുന്നു.\n31 റണ്‍സ് വീതം നേടി റായിഡുവും കാര്‍ത്തിക്കും പുറത്താകാതെ നിന്ന് ഇന്ത്യയെ വിജയത്തിലെത്തിച്ചു. ഗ്രൂപ്പ് ഘട്ടത്തിലെ രണ്ടു മത്സരങ്ങളിലും ജയിച്ച ഇന്ത്യ സൂപ്പര് ഫോറില് വെള്ളിയാഴ്ച ബംഗ്ലാദേശിനെ നേരിടും.\nഅര്‍ധസെഞ്ചുറി നേടിയ നായകന് രോഹിത് ശര്‍മയും 46 റണ്‍സെടുത്ത ശിഖര് ധവാനുമാണ് പുറത്തായത്. 39 പന്തില് ആറു ബൗണ്ടറിയും മൂന്നു സിക്സുമടക്കം 52 റണ്‍സെടുത്ത രോഹിത്തിനെ ശതാബ് ഖാനാണ് പുറത്താക്കിയത്. ധവാനെ ഫഹീം അഷ്റഫ് ബാബറിന്റെ കൈകളിലെത്തിച്ചു.\nഒന്നാം വിക്കറ്റില് 86 റണ്‍സ് കൂട്ടിച്ചേര്‍ത്ത ശേഷമാണ് രോഹിത്-ധവാന് സഖ്യം പിരിഞ്ഞത്. മെല്ലെ തുടങ്ങിയ ധാനും രോഹിത്തും പിന്നീട് പാക് ബൗളര്‍മാര്‍ക്കു മേല് ആധിപത്യം സ്ഥാപിക്കുകയായിരുന്നു. ആദ്യ പവര്‍പ്ലേയില് 58 റണ്‍സാണ് ഇരുവരും ചേര്‍ന്ന് നേടിയത്.\nനേരത്തെ ടോസ് നേടി ബാറ്റിങ് തിരഞ്ഞെടുത്ത പാകിസ്താന് 43.1 ഓവറില് 162 റണ്‍സിന് എല്ലാവരും പുറത്തായിരുന്നു. തുടക്കം മുതല് മികച്ച രീതിയില് പന്തെറിഞ്ഞ ഇന്ത്യന് ബൗളര്‍മാര്‍ക്കു മുന്നില് പാക് നിര കളി മറക്കുകയായിരുന്നു. മൂന്നു വിക്കറ്റ് വീതം വീഴ്ത്തിയ ഭുവനേശ്വര് കുമാര്, കേദാര് ജാദവ് എന്നിവരാണ് പാകിസ്താനെ കുറഞ്ഞ സ്‌കോറിലൊതുക്കിയത്. ജസ്പ്രീത് ബുംറ രണ്ടും കുല്‍ദീപ് യാദവ് ഒരു വിക്കറ്റും വീഴ്ത്തി. പാക് നിരയില് ആകെ നാലു പേര്‍ക്കു മാത്രമേ രണ്ടക്കം കടക്കാനായുള്ളൂ.\n47 റണ്‍സെടുത്ത ബാബര് അസമാണ് പാകിസ്താന്റെ ടോപ്പ് സ്‌കോറര്. 62 പന്തില് ആറു ബൗണ്ടറികളോടെയാണ് ബാബര് 47 റണ്‍സെടുത്തത്. 67 പന്തില് 43 റണ്‍സെടുത്ത ശുഐബ് മാലികും ബാബറും ചേര്‍ന്ന കൂട്ടുകെട്ട് മാത്രമാണ് കളിയില് പാകിസ്താന് ആശ്വസിക്കാനുണ്ടായിരുന്നത്.\nമൂന്നാം വിക്കറ്റില് ഒത്തുചേര്‍ന്ന ഈ സഖ്യം 82 റണ്‍സ് പാക് സ്‌കോര് ബോര്‍ഡില് ചേര്‍ത്തു. അതേസമയം ബൗളിങ്ങിനിടെ ഓള്‍റൗണ്ടര് ഹാര്‍ദിക് പാണ്ഡ്യയ്ക്ക് പരിക്കേറ്റത് ഇന്ത്യയ്ക്ക് തിരിച്ചടിയായി. പാണ്ഡ്യയ്ക്ക് പുറത്തിനു പരുക്കേറ്റതായി ബി.സി.സി.ഐ സ്ഥിരീകരിച്ചിട്ടുണ്ട്.


മണിമലയിലെ കൊക്കോ മുന്നേറ്റം : Deepika.com Karshakan News\nറബറിന് വിലയിടിഞ്ഞപ്പോള് പകരം വിളകള് ഏറെ പരീക്ഷിക്കുന്നുണ്ട് കര്‍ഷകര്. എന്നാല് പണ്ടുമുതലേ റബര്‍തോട്ടങ്ങളില് അവിടവിടെയായി കണ്ടിരുന്ന കൊക്കോയെ പലരും കണ്ടില്ല, കണ്ടവര് തന്നെ ഇതിന്റെ വാണിജ്യ ഉത്പാദനത്തില് ശ്രദ്ധിച്ചുമില്ല. എന്നാല് പ്രകൃതിദത്ത ചോക്ലേറ്റിന്റെ ഏക ഉറവിടമായ കൊക്കോയുടെ വാണിജ്യസാധ്യതകള് പ്രയോജനപ്പെടുത്താന് രംഗത്തെത്തിയിരിക്കുകയാണ് മണിമലയിലെ ഒരുകൂട്ടം കര്‍ഷകര്.\n40 വര്‍ഷമായി കൊക്കോ ഉത്പാദന, വാണിജ്യരംഗങ്ങളില് സജീവ സാന്നിധ്യമായ കൊച്ചുമുറിയില് കെ.ജെ. വര്‍ഗീസ് എന്ന മോനായിയുടെ നേതൃത്വത്തിലാണ് കൊക്കോ കര്‍ഷകര് ഒരുമിക്കുന്നത്. മണിമല മൂലേപ്ലാവില് കൊക്കോ ഉത്പാദക സഹകരണസംഘം രൂപീകരിക്കലായിരുന്നു ആദ്യപടി. ഇതിന്റെ പ്രസിഡന്റാണ് മോനായി. നബാര്‍ഡിന്റെ സഹകരണത്തോടെ ഫാര്‍മര് പ്രൊഡ്യൂസര് കമ്പനി രൂപീകരിക്കുന്നതിനുള്ള ചര്‍ച്ചകള് കഴിഞ്ഞു. കര്‍ഷകരില് നിന്നു തന്നെ ഷെയര് വാങ്ങിക്കൊണ്ടാണ് കമ്പനി രൂപീകരിക്കുന്നത്. കൊക്കോ ഉത്പാദക സഹകരണ സംഘത്തിനു കീഴില് ഇ പ്പോള്‍ത്തന്നെ 1000 കര്‍ഷകര് കൊക്കോക്കൃഷി ചെയ്യുന്നു. ഇവരെല്ലാം കമ്പനിയുടെ കീഴില് വരും. താത്പര്യമുള്ള മറ്റു കര്‍ഷകരെയും കമ്പനിയില് അംഗമാക്കും. കമ്പനിയില് നിന്ന് കൊക്കോത്തൈ നല്‍കി കൃഷി ചെയ്യിപ്പിക്കും. ഇവരില് ഉത്പന്നം കമ്പനി എടുക്കുകയും ചെയ്യുന്നു. കൊക്കോയില് നിന്നു മൂല്യവര്‍ധിത ഉത്പന്ന നിര്‍മാണവും ലക്ഷ്യമാണ്. എന്നാല് വന്‍കിട ചോക്‌ളേറ്റ് നിര്‍മാണക്കമ്പനികളില് നിന്ന് വലിയവെല്ലുവിളികള് തങ്ങള്‍ക്ക് നേരിടേണ്ടി വരുന്നുണ്ടെന്ന സത്യം ഇവര് തുറന്നു സമ്മതിക്കുന്നു. പല സര്‍ക്കാര് ഏജന്‍സികളും ഇത്തരം കമ്പനികള്‍ക്കൊപ്പം നിന്ന് കര്‍ഷകന് വേണ്ടത്ര പ്രോത്സാഹനം നല്‍കുന്നില്ലെന്നും ഇവിടത്തെ കര്‍ഷകര് പറയുന്നു.\nമോനായിയും സി.റ്റി. കൊക്കോയും\nമോനായിക്ക് കൊക്കോ മേഖലയുമായി 40 വര്‍ഷത്തെ ബന്ധമുണ്ട്. വീട്ടില്‍തന്നെ കൊക്കോബീന്‍സ് എടുക്കുന്നു. കര്‍ണാടകത്തിലെ സുള്ളിയ എന്ന സ്ഥലത്ത് ലീസിന് സ്ഥലമെടുത്ത് കൊക്കോ സംഭരണം നടത്തുന്നുമുണ്ടിദ്ദേഹം. 25 ടണ് വരെ കൊക്കോ ഒരുദിവസം ഇദ്ദേഹം കര്‍ണാടകത്തില് നിന്നു സംഭരിച്ചിട്ടുണ്ട്. ഇപ്പോള് ശരാശരി അഞ്ചുടണ്ണാണ് സംഭരണം. വീട്ടില് റബറിന് ഇടവിളയായി ഒന്നര ഏക്കറില് കൊക്കോ നട്ടിട്ടുണ്ട്. കൊക്കോക്കൃഷി തുടങ്ങിയ നാള്‍മുതല് കൊക്കോയില് എങ്ങനെ ഉത്പാദനം വര്‍ധിപ്പിക്കാമെന്ന ചിന്തയിലായിരുന്നു മോനായി. ദീര്‍ഘ നാളത്തെ ഇദ്ദേഹത്തിന്റെ പരിശ്രമത്തിന്റെ ഫലമായി ഫോറസ്റ്റിറോ ക്രയോളോ ഇനങ്ങള് കൂട്ടിയോജിപ്പിച്ച് സി.റ്റി.-40, സി.റ്റി.-20 എന്നീ ഇനങ്ങളും കണ്ടെത്തിയിട്ടുണ്ട് ഇദ്ദേഹം. സി.റ്റി.-40 ഇനം ഒരു കായ് ഒരുകിലോ തൊണ്ടോടുകൂടി തൂങ്ങും. ഇതില് നിന്ന് 40 ശതമാനം അല്ലെങ്കില് 400 ഗ്രാം പച്ചപ്പരിപ്പ് കിട്ടുന്നതിനാലാണ് സി.റ്റി.-40 എന്നു പേരിട്ടത്. സി.റ്റി. എന്നാല് കൊക്കോട്രീ എന്നതിന്റെ ചുരുക്കപ്പേരാണ്. സി.റ്റി.-20 ഇനം കായ്ക്ക് ഒന്നിന് അരക്കിലോ തൂക്കം വരും. 20 ശതമാനം പരിപ്പു ലഭിക്കും. അതിനാലാണ് ഇതിന് സി.റ്റി.-20 എന്നു പേരിട്ടിരിക്കുന്നത്.\nനട്ട് രണ്ടാം വര്‍ഷം മുതല് കായ്ച്ചുതുടങ്ങുന്ന ഈ കൊക്കോ മരങ്ങളില് നിന്നും മൂന്നാം വര്‍ഷം മുതല് ആദായമെടുക്കാം. ഈ സമയങ്ങളില് 250-300 ഗ്രാം പരിപ്പ് ശരാശരി ലഭിക്കും. പത്താം വര്‍ഷം മുതലാണ് 400 ഗ്രാം പരിപ്പ് ലഭിക്കുക. സി.റ്റി.-20യ്ക്ക് മൂന്നാം വര്‍ഷത്തില് ഒരു കിലോ കായയില് നിന്ന് 150 ഗ്രാം പരിപ്പ് ലഭിക്കും.\nതൊണ്ടിന് തീരെ കട്ടികുറവെന്നതാണ് സി.റ്റി.-40 യുടെ പ്രത്യേകത. 100 ഗ്രാം ഉണക്കപ്പരിപ്പ് 100 എണ്ണം തൂങ്ങണമെന്നതാണ് അന്താരാഷ്ട്ര നിലവാരം. എന്നാല് സി.റ്റി.-40യുടേത് 100 ഗ്രാം തൂങ്ങാന് 60 പരിപ്പുമതി. സി.റ്റി.-40 തൈകള് ഒന്നിന് 20 രൂപ നിരക്കിലാണ് മോനായി വില്‍ക്കുന്നത് . ഇതിന്റെ ബഡ്ഡ് തൈകളും വില്‍ക്കുന്നുണ്ട്. സംസ്ഥാനകൃഷി വകുപ്പിന്റെ അംഗീകാരമുള്ള കൊക്കോ നഴ്‌സറിയാണ് മോനായിയുടേത്. അതിനാല് സര്‍ക്കാര് സംബ്‌സിഡി തൈ ഒന്നിന് 24 രൂപ നിരക്കില് ലഭിക്കും.\nഒരേക്കറില് 200 തൈ വയ്ക്കാം. പ്രതിവര്‍ഷം ഒരു കൊക്കോയില് നിന്ന് 45 കായ ലഭിക്കും. അത്യുത്പാദന ശേഷിയുള്ള തൈകളില് നിന്ന് 60-100 കായകള് വരെ ലഭിക്കുന്നുണ്ട്. ഒന്നര അടി നീളം, വീതി, ആഴമുള്ള കുഴികള് എടുത്ത് കുഴിയുടെ മുക്കാല്‍ഭാഗം മേല്‍മണ്ണുപയോഗിച്ച് മൂടണം. ബാക്കി കാല് ഭാഗത്ത് മേല് മണ്ണും രണ്ടു കിലോ ചാണകപ്പൊടിയും ചേര്‍ത്തു മൂടണം. ഇതില് ചെടി ഇറക്കിവയ്ക്കാന് പാകത്തിന് ചെറിയ കുഴിയുണ്ടാക്കി അതില് ചെടി നടാം. പൂര്‍ണ വളര്‍ച്ചയെത്തിയ ചെടിക്ക് പ്രതിദിനം 25 ലിറ്റര് വെള്ളം ആവശ്യമാണെന്നാണ് കണക്ക്. ചെടിയുടെ കമ്പുകള് കോതി കുടയുടെ ആകൃതിയില് ചെടികള് സംരക്ഷിച്ചാല് വിളവെടുപ്പ് ആയാസരഹിതമായിരിക്കും.\nമീലി മൂട്ട, തേയിലക്കൊതുക്, തണ്ടുതുരപ്പന് പുഴു എന്നിവ കൃഷിയില് വില്ലനാകാറുണ്ട്. ഇവയ്ക്ക് നിര്‍ദ്ദേശിക്കപ്പെട്ടിരിക്കുന്ന കീടനാശിനികള് യഥാസമയം പ്രയോഗിക്കണം.\nജലസേചനത്തിനും ഒരു മോനായ് സ്റ്റൈല്\nകൊക്കോയ്ക്ക് ജലസേചനം ക്രമീകരിച്ച് ഡിമാന്‍ഡുള്ള സമയത്തു തന്നെ കായ്പിക്കുന്ന ഒരു രീതിയും മോനായ് സ്വീകരിച്ചു വരുന്നു. ജനുവരിയില് നന്നായി ജലസേചനം നല്‍കിയാല് ഫെബ്രുവരിയില് കായുണ്ടാകും. ജൂണ് 30 നുമുമ്പ് കായ് വിളവെടുക്കാം. പൂക്കുന്നതുവരെ ദിവസവും ജലസേചനം ആവശ്യമാണ്. പൂത്ത ശേഷം ഒന്നിടവിട്ട ദിവസങ്ങളിലായി ജലസേചനം ക്രമീകരിക്കണം. സാധാരണ മഴയെത്തുന്ന ജൂണില് കായ്ച്ച് ഒക്ടോബര്- നവംബര് മാസത്തിലാണ് കൊക്കോ വിളവെടുപ്പു പ്രായമാകുന്നത്. മോനായിയുടെ ജലസേചന രീതി പിന്തുടര്‍ന്നാല് നല്ല വിലയുള്ള സമയത്തു തന്നെ കൊക്കോ ഉത്പാദിപ്പിക്കാം.\nവിപണിയില് ന്ല്ലരീതിയില് സംസ്‌കരിച്ച ബീന്‍സുകള്‍ക്ക് പ്രിയമേറെയാണ്. കൊക്കോ പൊട്ടിച്ച് ആദ്യദിവസം ഒരു മരത്തിന്റെ പെട്ടിയില് കുരു ഇട്ട് കുരുവിനു പുറത്തെ ജ്യൂസ് കളയാന് വയ്ക്കണം. ഒരു ദിവസത്തിനു ശേഷം ഇളക്കി ചണച്ചാക്കിട്ടു മൂടണം. മൂന്നു നാലു ദിവസം ഈ പ്രക്രിയ തുടരണം. അഞ്ചാം ദിവസം വെയിലത്തിടണം. നാലുദിവസം തിരിച്ചും മറിച്ചുമിട്ട് വെയില് കൊള്ളിച്ചാല് ഉണക്കബീന്‍സ് തയാറായി. ഇത്തരത്തില് സംസ്‌കരിച്ച ബീന്‍സിന് കിലോയ്ക്ക് 200 രൂപയാണ് വില. ശേഖരിക്കുന്ന കൊക്കോ കര്‍ണാടകത്തിലെ കമ്പനിയായ കാംപ്‌കോ, മുംബൈയിലെ മോ ര്‍ഡേ, നാട്ടിലുള്ള ചോക്കലേറ്റ് കമ്പനികള് എന്നിവര്‍ക്കാണ് നല്‍കുക.\nകൊക്കോ തൊണ്ടിനും വില\nകൊക്കോയ്ക്കുമാത്രമല്ല, കൊക്കോ തൊണ്ടിനും മോനായ് വിലകൊടുക്കുന്നു. ഒരു കായയുടെ തൊണ്ടിന് ഒന്നര രൂപനിരക്കില് കര്‍ഷകനു ലഭിക്കും. ചോക്‌ളേറ്റ് ഐസ്‌ക്രീം നല്‍കാനുള്ള കപ്പായാണ് ഇത് ഉപയോഗിക്കുക. ജപ്പാന്, ജര്‍മനി എന്നിവിടങ്ങളിലേക്ക് മൂന്നു ലക്ഷം തൊണ്ടുകള്‍ക്ക് ഓര്‍ഡര് ഉണ്ട്. ഒരു കയറ്റുമതി കമ്പനിയുമായി യോജിച്ചാണ് മോനായി കൊക്കോതൊണ്ട് ശേഖരിക്കുന്നതും വില്‍ക്കുന്നതും. പ്രകൃതി സംരക്ഷണത്തിന്റെ ഭാഗമായി ചിരട്ട, മാങ്ങാ, പൈനാപ്പിള് എന്നിവയുടെയെല്ലാം അകത്ത് ഐസ്‌ക്രീം നിറച്ച് 20 ഡിഗ്രി സെല്‍ഷ്യസില് സൂക്ഷിച്ചാണ് ജപ്പാനിലും ജര്‍മനിയിലുമെല്ലാം പുതിയ പരീക്ഷണം. ഇത്തരത്തില് കട്ടിയുള്ള മാങ്ങയുടെ തോട്, ചിരട്ട, പൈനാപ്പിളിന്റെ പുറംതോട് എന്നിവയെല്ലാം ഈ രാജ്യങ്ങളിലേക്ക് കയറ്റുമതി ചെയ്യുന്നുണ്ട്. കൊക്കോതോടിനും പണം ലഭിക്കുന്നതോടെ കര്‍ഷകര്‍ക്കത് വന് നേട്ടമാകും. പ്രായപൂര്‍ത്തിയായ ഒരു മരത്തില് നിന്ന് 1000-2000 രൂപവരെ പ്രതിവര്‍ഷം ലഭിക്കും. ഒരു പ്രദേശത്തെ എല്ലാവീടുകളിലും കൊക്കോ കൃഷിചെയ്താല് അണ്ണാന് ശല്യം കുറയുമെന്നാണ് മണിമലയിലെ കൊക്കോ ഉത്പാദക സഹകരണ സംഘത്തിന്റെ കണക്കുകൂട്ടല്.\nമീന്‍കുളത്തിലെ വെള്ളം കൊക്കോയ്ക്ക്\nമീന്‍കുളത്തിലെ വളമുള്ള വെള്ളമാണ് മോനായ് തന്റെ കൊക്കോയ്ക്ക് നല്‍കുന്നത്. 50 അടി നീളവും 35 അടി വീതിയും 10 അടി താഴ്ചയുമുള്ള പടുതാക്കുളത്തില് ഗൗരാമി മത്സ്യം വളര്‍ത്തുന്നു. ടാര്‍പ്പോളിന് ഷീറ്റിനുപുറത്ത് ഷേഡ് നെറ്റും വിരിച്ച് അതിനുള്ളിലാണ് മീന്‍വളര്‍ത്തുന്നത്. പടുതാക്കുളത്തിന്റെ ആയുസ് ഇതുമൂലം കൂട്ടാന് പറ്റുമെന്നാണ് മോനായ് പറയുന്നത്. പറമ്പില് സ്ഥാപിച്ചിരിക്കുന്ന സ്പ്രിംഗളര് മുഖേന സ്‌പ്രേ ചെയ്താണ് ചെടിച്ചുവട്ടില് ഈ വെള്ളമെത്തിക്കുന്നത്. ഒന്നര ഏക്കറിനു പുറമേ രണ്ടര ഏക്കറില് കൃഷിക്കാര്‍ക്ക് കണ്ടുപഠിക്കത്തക്ക രീതിയില് മോഡല് കൊക്കോ ഫാം തയാറാക്കിക്കൊണ്ടിരിക്കുകയാണിദ്ദേഹം. 500 കൊക്കോയും 100 തെങ്ങുമാണ് ഇവിടെ നട്ടിരിക്കുന്നത്. ഇതു കൂടാതെ ഒന്നര ഏക്കറില് തേക്ക്, മഹാഗണി, ആഞ്ഞിലി, പ്ലാവ് എന്നിവ മാത്രം വളര്‍ത്തുന്നു. ഫോണ്: മോനായ്- 94471 84735.\nരൂചിയൂറും ചോക്ലേറ്റ് ഉണ്ടാക്കാന് ഉപയോഗിക്കുന്നു എന്നതിനാല് തന്നെ കൊക്കോയ്ക്ക് എന്നും അന്താരാഷ് ട്ര മാര്‍ക്കറ്റില് ഡിമാന്‍ഡുണ്ട്. കൊക്കോയുടെ പ്രതിവര്‍ഷ ഉപയോഗം അന്താരാഷ് ട്ര തലത്തില് 15-20 ശതമാനം വര്‍ധിക്കുന്നുണ്ട്. രാജ്യത്ത് ഉത്പാദനത്തേക്കാള് ഉപഭോഗമുള്ളതിനാല് 60-70 ശതമാനം വരെ കൊക്കോ പ്രതിവര്‍ഷം ഇറക്കുമതി ചെയ്യുന്നുന്നു.\nതണല് ഇഷ്ടപ്പെടുന്നതിനാല് തെങ്ങിനും കവുങ്ങിനും റബറിനും ഇടവിളയായി കൊക്കോ നടാം. രണ്ടു തെങ്ങിനു നടുവിലായി ഒരു കൊക്കോ എന്നരീതിയില് തെങ്ങിന് തോട്ടങ്ങളില് കൊക്കോ നടാം. കമുകിന് തോട്ടങ്ങളില് ഒന്നിടവിട്ട വരികളില് നാലു കമുകുകളുടെ ഒത്ത നടുവില് ഒന്ന് എന്ന കണക്കില് കൊക്കോ നടാം. 20ഃ10 എന്ന അകലത്തില് റബര്‍കൃഷി നടത്തിയ ശേഷം ഇതിനു മധ്യത്തില് കൊക്കോ നടാം. കൊക്കോകള് തമ്മിലുള്ള അകലം 10ഃ10 ആയിരിക്കണം.\nഫോണ്: 93495 99 023.


ഫ്രഞ്ച് ആർക്കിടെക്ചർ ശൈലിയിൽ അമൽ നീരദിന്റെയും ജ്യോതിർമയിയുടെയും പുതിയ വീട് - Skylark Pictures\nഫ്രഞ്ച് ആർക്കിടെക്ചർ ശൈലിയിൽ അമൽ നീരദിന്റെയും ജ്യോതിർമയിയുടെയും പുതിയ വീട്\nമലയാളത്തിന്റെ പ്രിയപ്പെട്ട ദമ്പതികളാണ് നടി ജ്യോതിർമയിയും സംവിധായകനും സിനിമാറ്റോഗ്രാഫറുമായ അമൽ നീരദും. ഇപ്പോൾ കുറച്ചുകാലമായി ജ്യോതിർമയി അഭിനയത്തിൽ സജീവമല്ലെങ്കിലും അണിയറയിൽ അമലിന് പൂർണപിന്തുണയുമായി കൂടെയുണ്ട്. അടുത്തിടെ മമ്മൂട്ടിയെ നായകനാക്കി അമല് സംവിധാനം ചെയ്യുന്ന പുതിയ ചിത്രം ‘ഭീഷ്‍മപര്‍വ്വം’ എന്ന ചിത്രത്തിന്റെ ലൊക്കേഷനിൽ നിന്നുള്ള ജ്യോതിർമയിയുടെ ചിത്രങ്ങൾ ശ്രദ്ധ നേടിയിരുന്നു.\nനസ്രിയയും ജ്യോതിർമയിയും ചേർന്നാണ് അന്ന് ചിത്രത്തിന് ക്ലാപ്പടിച്ചത്. 2015 ഏപ്രിലിൽ ആയിരുന്നു അമൽനീരദും ജ്യോതിർമയിയും തമ്മിലുള്ള വിവാഹം. വീട്ടുകാരുടെയും അടുത്ത സുഹൃത്തുക്കളുടെയും സാന്നിധ്യത്തിൽ ലളിതമായ ചടങ്ങുകളോടെയായിരുന്നു ഇരുവരുടെയും വിവാഹം.\nഇപ്പോഴിതാ, അമൽ നീരദിന്റെയും ജ്യോതിർമയിയുടെയും പുതിയ വീടിന്റെ ചിത്രങ്ങളാണ് ശ്രദ്ധ കവരുന്നത്. ഫ്രഞ്ച് ആർക്കിടെക്ചർ ശൈലിയിലാണ് ഇരുവരുടെയും വീടൊരുക്കിയിരിക്കുന്നത്. ബി ബി ഇന്റീരിയർസ് ആണ് വീട് അണിയിച്ചൊരുക്കിയിരിക്കുന്നത്. പൊതുവേ സമൂഹമാധ്യമങ്ങളിൽ അത്ര സജീവമല്ലാത്ത രണ്ടുപേരാണ് അമലും ജ്യോതിർമയിയും. ലോക്ക്ഡൗൺ കാലത്ത് ജ്യോതിർമയിയുടെ തലമൊട്ടയടിച്ച ഒരു ചിത്രം അമൽ ഇൻസ്റ്റഗ്രാമിൽ പങ്കുവച്ചിരുന്നു. തമസോമ ജ്യോതിർഗമയ എന്നാണ് ചിത്രത്തിന് അമൽ നീരദ് നൽകിയ അടിക്കുറിപ്പ്.\nClient:Jyothirmayi(film actress )\nAmal neerad(director )\n#interior #frenchtouch #interiordesign\nPosted by B&B interiors on Monday, 11 January 2021\nRelated Topics:amal neeradjyothirmay\nപ്രിയപ്പെട്ട സുജു ജന്മദിനാശംസകൾ, ആശംസകളുമായി മലയാളത്തിന്റെ വാനമ്പാടി


മീനസൂര്യന് കത്തി ജ്വലിക്കുന്ന ഒരു പകലിലാണ് ഋശ്യശൃംഗന് ആദ്യമായി ദേവദാസിത്തെരുവ് തേടിയിറങ്ങിയത്. ചൂടിന് കാഠിന്യം കൂടുതലായതിനാല് രഥവും സാരഥിയും വേണ്ടി വന്നു. അല്ലെങ്കില് സ്വന്തം കുതിരപ്പുറത്തേറി ചെല്ലാമായിരുന്നു.\nദേവദാസിത്തെരുവിന്റെ കവാടത്തില് രഥത്തില് നിന്നുമിറങ്ങുമ്പോള് ഋശ്യശൃംഗന് ഓര്‍ത്തത് പണ്ട് താന് വൈശാലിയെ തിരക്കി നടന്നപ്പോള് ലോമപാദമഹാരാജാവിന്റെ സാരഥി പറഞ്ഞ വാക്കുകളാണ്.\n“കുമാരാ.. അങ്ങിപ്പോള് അംഗരാജ്യത്തിന്റെ അധിപനാണ്. പ്രജകളുടെ ക്ഷേമമന്വേഷിച്ച് എവിടേയും പോകുന്ന ലോമപാദ മഹാരാജാവു പോലും ആ ദാസ്യാത്തെരുവില് പോയിട്ടില്ല. പ്രജകള്‍ക്കത് തെറ്റായ സന്ദേശം നല്‍കുമെന്ന് അദ്ദേഹത്തിനറിയാമായിരുന്നു. ദേവദാസിയായ മാലിനിയോട് അദ്ദേഹത്തിനുണ്ടായിരുന്ന അടുപ്പം എല്ലാവര്‍ക്കും അറിയാമായിരുന്നു എന്നതായിരുന്നു അതിന് പ്രധാന കാരണം. പിന്നീട് മാലിനിയില് തനിക്കുണ്ടായ പുത്രിയാണ് വൈശാലിയെന്നറിഞ്ഞ് അത്യധികം ഹൃദയ വേദനയോടെയാണ് അങ്ങയെ അംഗരാജ്യത്തെത്തിക്കുവാനുള്ള നിയോഗം അവളെ ഏല്പിച്ചത്. മാലിനിയുടെ പുത്രിയായ വൈശാലിയെ കൊട്ടാരമോ, മഹാരാജാവിന്റെ വളര്‍ത്തു പുത്രിയും അങ്ങയുടെ ഭാര്യയുമായ ശാന്തയോ അംഗീകരിക്കാത്തിടത്തോളം കാലം അങ്ങ് വൈശാലിയെ തേടിച്ചെല്ലുന്നതിന് മറ്റര്‍ത്ഥങ്ങളാണ് ജനങ്ങള് നല്‍കുക. കാലം പുരോഗമിക്കുംതോറും നാട്ടു വ്യവസ്ഥകള്‍ക്കും മാറ്റം സംഭവിച്ചു കൊണ്ടിരിക്കുകയാണെന്ന് ഓര്‍ക്കുന്നത് നന്ന്...”\nഎത്രനാളായി ഋശ്യശൃംഗന് ആശിക്കുന്നതാണ് ഇങ്ങോട്ടൊന്നു വരുവാന്. ആരും അനുവദിച്ചില്ല. മഹാരാജാവിന്റേയും രാജഗുരുവിന്റേയും സാരഥിയുടേയുമൊക്കെ കാലം കഴിഞ്ഞിരിക്കുന്നു. ഇപ്പോള് ചെങ്കോലും കിരീടവും സ്വന്തമായുണ്ട്. മരവുരിയും കമണ്ഡലവും ഉപേക്ഷിച്ച് അംഗദേശത്തെത്തിയത് ഒരു സ്വപ്നം പോലെയാണിന്നും.\nസ്വപ്നാടകനെപ്പോലെ നടന്നു നീങ്ങിയ ഋശ്യശൃംഗനു മുന്നില് തെരുവീഥിയില് ആളുകള് ഒതുങ്ങി നിന്നു. കാലം ചുളിവുകള് വീഴ്ത്തിയ ദേവദാസിപ്പെണ്ണുങ്ങളുടെ മുഖത്ത് ചിരി വിരിയുന്നു. അതിലടങ്ങിയിരിക്കുന്നത് പുച്ഛമോ ആദരമോ എന്ന് തിരിച്ചറിയാന് കഴിയുന്നില്ല.\nശാന്തയുടെ ജന്മദേശമായ അയോധ്യയില് അവളുടെ പിതാവായ ദശരഥ മഹാരാജാവ് നടത്തിയ പുത്രകാമേഷ്ടിയാഗത്തിന് മുഖ്യകാര്‍മ്മികനായി പോയപ്പോള് പോലും ഋശ്യശൃംഗന് ഇത്ര മന:സംഘര്‍ഷം ഉണ്ടായിട്ടില്ല. ഭാര്യാപിതാവിന് ഇനിയും മക്കളുണ്ടാവാന് മരുമകന് തന്നെ യാഗം നടത്തുന്നു. ആദ്യം വിരോധാഭാസമായി തോന്നി. പിന്നീട്, തനിക്കുണ്ടായ ഏകമകളെ മക്കളില്ലാത്ത സൃഹൃത്തിന് ദാനം നല്‍കിയ ദശരഥ മഹാരാജാവിന്റെ ദാനശീലത്തിനു മുന്നില് നമ്രശിരസ്കനായി.\n“വന്ദനം മഹാരാജന്... അങ്ങെന്താണിങ്ങോട്ടൊക്കെ. ഒരോല കൊടുത്തയച്ചിരുന്നെങ്കില് ആരായാലും അങ്ങെത്തുമായിരുന്നെല്ലോ..?” രാജാവ് നഗ്നനാണെന്ന് വിളിച്ചു പറയുന്ന ചോദ്യം കേട്ട് ഋശ്യശൃംഗന് ഒന്നു പകച്ചു. ചോദ്യ കര്‍ത്താവിനെ പെട്ടെന്ന് തന്നെ മനസ്സിലായി ഗണികാത്തെരുവിലെ തല മുതിര്‍ന്ന ദേവദാസി.\n“ദാ.. ആ കാണുന്നതാണ് വൈശാലിയുടെ വീട്.” ചോദ്യമില്ലാതെ തന്നെ ഉത്തരം കിട്ടി. അവര് ചൂണ്ടികാണിച്ച വീടിനുമുന്നിലേക്കെത്തുമ്പോള് ഋശ്യശൃംഗന് പഴയ മുനികുമാരനായി. താടി രോമങ്ങളില്ലാത്ത, നെഞ്ചില് നീര്‍മാതളങ്ങളുള്ള, കേശഭാരത്താല് നമ്രശിരസ്കയായി നിന്ന, വേറൊരു മുനികുമാരനെന്ന് താന് തെറ്റിദ്ധരിച്ച വൈശാലിയുടെ വീട്ടിലേക്കാണ് കടന്നു ചെല്ലുന്നത്.\nഅംഗരാജ്യത്തെത്തിയിട്ട് വര്‍ഷങ്ങള് ഏറെയായി. മഹായാഗത്തിനവസാനം മഴ പെയ്യുന്നതിന് തൊട്ടു മുന്‍പു വരെ വൈശാലിയെക്കണ്ടിരുന്നു. പിന്നീട് ഇന്നുവരെ കാണാന് കഴിഞ്ഞിട്ടില്ല. തന്റെ വഴിയില് നിന്ന് അവള് ബോധപൂര്‍വ്വം മാറിനിന്നിട്ടുണ്ടാവാം. തന്റെ വഴി നിശ്ചയിച്ചിരുന്നതും കൊട്ടാരത്തില് നിന്നാണെല്ലോ.\n“ആരാദ് കയറി വരൂ..” വീടിനുള്ളില് നിന്ന് അവശയായ ഒരു സ്ത്രീ ശബ്ദം പുറത്തേക്കെത്തി. ഋശ്യശൃംഗന് വീടിനകത്തേക്ക് കയറി. അകത്തളത്തിലെ കട്ടിലില് അസ്ഥിപഞ്ജരം പോലൊരു സ്ത്രീ ഒറ്റനോട്ടത്തില് പ്രായം അറുപതിനോടടുത്ത് കാണും.\n“ഇരിക്കൂ മഹാരാജന്.. എനിക്കെഴുന്നേറ്റുനിന്ന് അങ്ങയെ ആദരിക്കണമെന്നുണ്ട്. പക്ഷെ ശരീരം അനുവദിക്കുന്നില്ല..” ഋശ്യശൃംഗന്റെ സിരകളിലൂടെ ഒരു മിന്നല്‍പ്പിണര് പാഞ്ഞു. ദൈവമേ വാത്സ്യായനകലകളില് നിപുണയും വൈശാലിയുടെ മാതാവുമായ മാലിനി ആണോ ഇത്.\n“അങ്ങെന്തിനാണീ ഗണികയുടെ വീട് തേടിയെത്തിയത്. ലോമപാദമഹാരാജാവ് എന്നെ ഏല്‍പ്പിച്ചതുപോലുള്ള ദൌത്യം വല്ലതുമാണെങ്കില് ഞങ്ങളെക്കൊണ്ടിനിയാവില്ല. ശരീരവും മനസ്സും മരവിച്ച് കഴിയുന്നവരാണ് ഞങ്ങള്. മാത്രമല്ല ഒരിക്കല് ഉപയോഗം കഴിഞ്ഞ് വലിച്ചെറിയപ്പെട്ട വെറും കറിവേപ്പിലകള്.”\nആത്മവിശ്വാസം വീണ്ടെടുത്ത് ഋശ്യശൃംഗന് പതിയെ പറഞ്ഞു- “ഞാന് ഒരു തെറ്റും ചെയ്തിട്ടില്ല, സാഹചര്യങ്ങള് അങ്ങനെയൊക്കെയായിയെന്നു മാത്രം. എനിക്കൊന്ന് വൈശാലിയെ കാണണമായിരുന്നു...”\nഋശ്യശൃംഗനെ പൂര്‍ത്തിയാക്കാന് അനുവദിക്കാതെ മാലിനി പറഞ്ഞു തുടങ്ങി. “അങ്ങ് പറഞ്ഞ സാഹചര്യങ്ങള് തന്നെയാണ് എന്റേയും ഈ തെരുവിന്റേയുമൊക്കെ പിറവിക്കു കാരണം. പക്ഷേ എന്നേത്തേടി ഒരു പുരുഷനേ വന്നിട്ടുള്ളു. മറ്റൊരു പുരുഷനെത്തേടി ഞാന് പോയിട്ടുമില്ല. ഒരു ദേവദാസിയെന്ന പേരും പേറി ജീവിക്കേണ്ടി വന്നുവെങ്കിലും അന്തസ്സും ആഭിജാത്യവും കൈവെടിഞ്ഞിട്ടില്ല...”\n“അമ്മേ.. വീട്ടിലെത്തുന്നവരോട് ആരാണ് എന്താണെന്നൊക്കെ നോക്കാതെ ഇങ്ങനെയൊക്കെ പറയാന് പാടുണ്ടോ..?” ശാന്തമെങ്കിലും ദൃഢസ്വരത്തിലുള്ള വാക്കുകള് കേട്ട് ഋശ്യശൃംഗന് തലയുയര്‍ത്തി നോക്കി. മുന്നില് വൈശാലി. കാലം പോറലേല്പിക്കാത്ത ശരീരം. മുഖത്തെ നിഷ്കളങ്കഭാവം ഋഷിതുല്യമായ നിസ്സംഗതയിലേക്ക് വഴി മാറിയിരിക്കുന്നു.\n“വൈശാലി... ഞാന്...” ഋശ്യശൃംഗനില് നിന്ന് വാക്കുകള് വിറച്ച് വിറച്ച് പുറത്ത് വന്നു.\n“വര്‍ഷങ്ങളായി ഈ നാലുചുമരുകള്‍ക്കുള്ളില് വീട്ടു തടങ്കലില് കഴിയുന്ന ഞങ്ങള് രണ്ടു പേര്. ഞങ്ങള്‍ക്ക് പരസ്പരം മാത്രമേ അറിയൂ, പുറത്തുള്ളവരെ അറിയില്ല.....”\n“അതിന് കാരണക്കാരനാവേണ്ടി വന്നതില് എനിക്ക് ദു:ഖമുണ്ട്... മാപ്പ്.”\n“കുമാരാ അംഗരാജ്യത്തിന്റെ നിലനില്‍പ്പിനായി വലിയൊരു ത്യാഗമാണ് ഞാനും അമ്മയുമൊക്കെ ചെയ്തത് എന്നൊന്നും ഇന്നേവരെ കരുതിയിട്ടില്ല. ചെയ്ത ജോലിക്ക് കിട്ടിയ കൂലി കഠിനമായിപ്പോയെന്നുമാത്രം. ഈ ദേശത്തെ ജനങ്ങള്‍ക്ക് മുഴുവന് ഞങ്ങളെ അസ്പര്‍ശ്യരാക്കിയില്ലേ താങ്കളുടെ കൊട്ടാരം. അന്ന് കൌമാരചാപല്യത്താല് ഞാനും അങ്ങയില് ആകൃഷ്ടയായിരുന്നു. അത് എന്റെ തെറ്റ്. അതിലും വലിയ തെറ്റാണ് അങ്ങിന്നിവിടെയെത്തിയത്. നിയമം നിര്‍മ്മിച്ച് നടപ്പിലാക്കുന്നവര് തന്നെ നിയമലംഘകരാകുന്നത് ചരിത്രത്തിനു പോലും പൊറുക്കാനാവാത്തതാണ്... ദയവു ചെയ്ത് പെട്ടന്നു തന്നെ ഇവിടെ നിന്ന് മടങ്ങിപ്പോകൂ...”\nവൈശാലിയുടെ വാക്കുകള് കേട്ട് ഋശ്യശൃംഗന് ക്ഷുഭിതനായി. “ഞാനാണ് ഭരണാധികാരി, എന്റേതാണ് രാജ്യം. നിയമം സൃഷ്ടിക്കുന്നതും നീതി നടപ്പാക്കുന്നതും ഞാനാണ്. വേണമെങ്കില് എനിക്ക് പിടിച്ചടക്കാനാവും, ഞാനതിന് മുതിരുന്നില്ല. കാരണം പിന്നീടത് ചരിത്രത്തിനൊരു ദുര്‍വ്യാഖ്യാനമാവും. മനസ്സിനെ വര്‍ഷങ്ങളായി നീറ്റുന്ന കുറ്റബോധം ഒന്നുകൊണ്ടുമാത്രമാണ് ഞാനിവിടെ വന്നത് ഇനിവരില്ല....”\n“ഇവിടെ വന്നതിലൂടെ അങ്ങ് ശാന്തയെക്കൂടി വഞ്ചിച്ചിരിക്കുകയാണ്...” അതുകൂടി കേട്ടതോടെ ഋശ്യശൃംഗന് പുറത്തേക്കിറങ്ങി.\nമീനവെയിലിന്റെ കൊടും ചൂട് പെയ്തിറങ്ങുന്ന തെരുവീഥിയില് വെയില് മഴ നനഞ്ഞ് തന്നെ കാത്തുനില്‍ക്കുന്നതുപോലെ ഒരാള്. താടിമുടികള് നീട്ടി വളര്‍ത്തിയ ഭ്രാന്തമായ ശരീരം. കണ്ണുകളില് കനല് എരിയുന്നു. അയാള് ഋശ്യശൃംഗന് മുന്നിലെത്തി പിന്നെ പതിയെ പറഞ്ഞു തുടങ്ങി. “ഗണികാത്തെരുവ് തേടിയിറങ്ങുന്ന ഭരണാധികാരി ഒരു നാടിനും ഭൂഷണമല്ല.... ഹ.. ഹ.. ഹ എന്നെ അറിയില്ലായിരിക്കും... ഞാന് ചന്ദ്രാംഗദന്. പഴയ രാജഗുരുവിന്റെ മകന്. നമ്മള് തുല്യ ദു:ഖിതരാണല്ലേ.. ഹ.. ഹ.. ഹ അങ്ങനെ പറയാനാവില്ലല്ലോ. വൈശാലിയെ ആദ്യം നഷ്ടപ്പെട്ടത് എനിക്കാണ് പിന്നെയാണെല്ലോ അങ്ങയ്ക്ക് നഷ്ടപ്പെട്ടത്..”\nകൂടുതല് കേള്‍ക്കാന് നില്‍ക്കാതെ പുറത്ത് തന്നെ കാത്തുകിടക്കുന്ന രഥത്തിനരികിലേക്ക് ഋശ്യശൃംഗന് കാലത്തിനേക്കാളും വേഗത്തില് പാഞ്ഞു.\nഞാന് വായിച്ച സമാനമായ ചില കഥകള്\nവൈശാലി റീലോഡഡ് ! ഒരു സ്കിറ്റ്\nഗണികാത്തെരുവ് തേടിയിറങ്ങുന്ന ഭരണാധികാരി ഒരു നാടിനും ഭൂഷണമല്ല.... .............\nനന്നായി പറഞ്ഞിരിക്കുന്നു. ആശംസകള് .\nമനോജ് .. ഈ വരികളില് നേരിന്റെ നോവുണ്ടാകം\nപക്ഷേ അന്നു കണ്ടു പൊയ വൈശാലീ തന്നൊരു\nവേവിന്റെ കണിക ഉണ്ടായിരുന്നു , അതിന്നു\nഎങ്ങൊ മാഞ്ഞു പൊയീ .. അവരുടെ അതിജീവനം\nസത്യത്തില് എന്നേ തൃപ്തിപെടുത്തിയിരിക്കുന്നു ..\nകാലത്തിന്റേ മഴ പെയ്ത്തില് കുത്തിയൊലിച്ചു പൊയ പ്രണയചിന്തകള്‍ക്ക് , മീനചൂടിന്റേ വേവിലൊരു തിരിഞ്ഞ് നോട്ടം നല്‍കിയ പ്രീയ സുഹൃത്തേ ,നന്നായിരിക്കുന്നു.\nഭഷക്കൊരു ചാരുതയുണ്ട് ,കഥപറയുന്ന ദിക്കിലേക്ക്\nമിഴികളേ കൊന്റു പൊകാനുള്ള കഴിവും ..\nസ്നേഹം നിറഞ്ഞ പുതുവല്‍സരാശംകള് ..\nപറഞ്ഞുവരുന്ന ആശയത്തിന് അനുയോജ്യമായ ആ ഭാഷയാണ് ഇവിടുത്തെ മുഖ്യ ആകര്‍ഷണം എന്ന് എനിക്കു തോന്നുന്നു.... പുരാണേതിഹാസങ്ങളിലെ അര്‍ത്ഥവത്തായ മൗനങ്ങളെ പുതിയ കാലത്തില് നിന്നുകൊണ്ട് വാചാലമാക്കാന് ശ്രമിക്കുമ്പോള് അവശ്യം വേണ്ട പരിസരനിര്‍മിതി ഈ ഭാഷയിലൂടെ താങ്കള്‍ക്ക് സാദ്ധ്യമാവുന്നു....അഭിനന്ദനങ്ങള്.. അതുകൊണ്ടു തന്നെ ബ്ലോഗുകളില് വരുന്ന മികച്ച രചനകളുടെ കൂട്ടത്തിലേക്ക് താങ്കളുടെ ഈ രണ്ടു കഥകളും ചേര്‍ത്തു വെക്കാനാവും എന്ന് എന്നാണ് എന്റെ അഭിപ്രായം.....\nകഥാപാത്രങ്ങള്‍ക്ക് അനുയോജ്യമായ പേരുകള് നല്‍കുവാന് കഥാകൃത്തിന് പരിപൂര്‍ണ സ്വാതന്ത്ര്യമുണ്ട്... പക്ഷേ പുരാണ സന്ദര്‍ഭങ്ങളെ കഥയിലേക്കു കൊണ്ടുവരുമ്പോള് ഈ സ്വാതന്ത്ര്യത്തിന് ചില പരിമിതികള് ഉണ്ടാകുന്നു എന്നു തോന്നുന്നു... അംഗരാജ്യത്ത് മഴ പെയ്യിക്കാനായി വിഭാണ്ഢകപുത്രനെ വശീകരിച്ചു കൊണ്ടുവന്ന ദേവദാസിത്തരുണിയുടെ പേര് വൈശാലി എന്നാണെന്ന് മഹാഭാരതം പറയുന്നുണ്ടോ.... എനിക്കറിയില്ല... അങ്ങിനെ ഇല്ലെങ്കില് ഭരതന്റെ ഒരു സിനിമക്ക് വേണ്ടി ഉപയോഗിച്ച കഥാപാത്രങ്ങളുടെ പേരുകള് നാം തുടര്‍ച്ചയായി ഉപയോഗിക്കുന്നതില് ചെറിയ അനൗചിത്യമില്ലെ...\nഎന്റെ അറിവില്ലായ്മ പൊറുക്കുമല്ലോ...\nകേട്ടറിഞ്ഞ കഥാപാത്രങ്ങൾ...അവരുടെ ഭാവി ജിവിതം നമ്മൾ ഒരിക്കലും ആലോച്ചിക്കാറില്ല.എന്നാൽ ഇതു പൊലെ ചില രൂപങ്ങൾ തൂലിക തുബിലേക്ക് നല്ല ഒഴുക്കൊടെ വന്നു ചേരും..വൈശാലി അതുപൊലെ എഴുതാൻ ഒരു പാടു സാധ്യതയുള്ള കഥാ പാത്രമാണു.ഇത്തരം ഒരു കാഴ്ചപ്പാട് നല്ലതു..മനൊജ് അതു നന്നായി എഴുതുകയും ചെയ്തു.പുരാണങ്ങൾ എഴുതുംബൊൽ മിക്കവാറും ആ കാലത്തീന്റെ സ്വഭാവം കധയിൽ വരാറില്ല..ആ കധയെ നമ്മൾ നമ്മളിലൊട്ട് കൊണ്ടുവന്ന് അവതരിപ്പിക്കും.ശരിക്കും നമ്മൾ അങ്ങൊട്ടു പൊവുകയണു ചെയ്യെണ്ടതു..ആ അബദം എനിക്കും അതു പറ്റിയിരുന്നു ശാന്തയിൽ....\nപിന്നെ മറ്റൊരു കാര്യം വൈശാലിയുടെ അമ്മ മരണപ്പെട്ടതായി ഞാൻ കേട്ടിട്ടുണ്ട്.\nചിലർ പുരാണങ്ങളെ കുറിച്ച് എഴുതാന് ശ്രമിക്കരുത് മനോജേ ..കാരണം ഒരു ചട്ട കൂടില് മാത്രം നമ്മള് ഒതുങ്ങി പോകും ..\nമനോജിന്റെ തൂലികയില് പുതു വര്ഷം നല്ലരോ രചനയാണ് ഭൂലോഖതിനു തന്നിരിക്കുന്നത് ....കുടുതല് കാലികമായ രചനകള് ഇനിയും അതില് നിന്നും ഉണ്ടാവട്ടെ എന്ന് ആശംസിക്കുന്നു ..നല്ല പുതുവര്‍ഷവും ..\nമനോജ് വൈശാലിയുടെ തുടര്‍ച്ച ഋശ്യശൃംഗനിലേയ്ക്ക് എത്തിയതില് സന്തോഷം!ഭാവന അഭിനന്ദനീയം!!\nമഴയുടെ മകള് പോലെ മറ്റൊരന്വേഷണം അല്ലെ? ലളിതമായി പറഞ്ഞിരിക്കുന്നു. അന്വേഷണവും അതിന്റെ ഉത്തരങ്ങളും ഇഷ്ടപ്പെട്ടു.\nപുരാണത്തിന്റെ രാജരഥ്യയിൽ നിന്നും വെട്ടിത്തെളിച്ച ഈ ഇടവഴി, ശാന്തമായ ഒരു സായാഹ്ന സവാരിക്കു കോപ്പൊരുക്കി. അഭിനന്ദനങ്ങൾ.\nപ്രദീപ് മാഷിന്റെ അഭിപ്രായത്തോട് നൂറു ശതമാനം യോജിക്കുന്നു.\nഎല്ലാവരും ഏതോ ആദർശത്തെ ഉയർത്തിപ്പിടിക്കുന്നു. എന്നാൽ അത് പാലിക്കപ്പെടുന്നും ഇല്ല. സമകാലീനസമൂഹത്തെ പുരാണപശ്ചാത്തലഥ്റ്റിൽ അവതരിപ്പിച്ചതുപോലൊരു കഥ.\nബാഹ്യമായ കാര്യങ്ങളെ തടഞ്ഞാൽ ധർമ്മം പാലിക്കപ്പെടുമെന്നുകരുതി അജ്ഞാനത്തിന്റെ പുതപ്പുകൊണ്ടുമൂടി പുത്രനെ വളർത്തി എന്നത് വിഭാണ്ഡക മഹർഷി ചെയ്ത തെറ്റ്. ധർമ്മമെന്ന് കരുതുന്നവ ലംഘിക്കപ്പെട്ടുമ്പോൾ മനസാക്ഷിക്ക് വിരുദ്ധമായ ചെയ്തികളിലൂടെയാലും അത്തരം ലംഘനങ്ങളെ മറച്ചുവയ്ക്കണമെന്ന സന്ദേശം നൽകിയത് രാജഗുരു ചെയ്ത തെറ്റ്. ഇതാണ് ‘വൈശാലി’ നൽകുന്ന പാഠം.\nനല്ല ഭാഷ ...എഴുത്തിഷ്ടായി ...ആശംസകള് ..\nവളരെ തന്‍മയത്തത്തോടെ എഴുതി\nപുരാണങ്ങളെ കുറിച്ച് വലിയ അറിവില്ല, എന്നാല് ഇച്ചിരി ഉണ്ട് താനും....\nഉള്ള അറിവ് വെച്ച് ഇഷ്ടായി ഈ കഥ പറച്ചില്....ആശംസകള്...!\nകൊള്ളാം സുഹൃത്തേ ....ആശംസകള്\nഇതുവരെ വായിച്ചവര്‍ക്കും അഭിപ്രായം പറഞ്ഞവര്‍ക്കും നന്ദി.....\nഎല്ലാവര്‍ക്കുമായി ഒരു പൊതുമറുപടി.\nവൈശാലി എന്നു കേള്‍ക്കുമ്പോഴേ എല്ലാവരും എം.ടിയേയും ഭരതനേയുമാണ് ഓര്‍ക്കുന്നത്. അതിനും എത്രയോ വര്‍ഷങ്ങള്‍ക്കു മുന്‍പാണ് കുട്ടികൃഷ്ണമാരാര് ‘ഭാരതപര്യടനം’എഴുതിയത്. അതില് നിന്നാണ് എനിക്ക് വൈശാലിയെ കിട്ടിയത്.\nമഹാഭാരതത്തിലെ നിരവധി ഉപകഥകളിലൊന്നിലെ അപ്രധാനമായ കഥാപാത്രമാണ് വൈശാലി. രണ്ട് ഇതിഹാസങ്ങളിലുമായി വരുന്ന അപൂര്‍വ്വം ചില കഥാപാത്രങ്ങളില് പെട്ടവരാണ് വിഭാണ്ഡകനും, ഋശ്യശൃംഗനനും. വൈശാലി മഹാഭാരതത്തിലൊതുങ്ങുമ്പോള് ശാന്ത രാമായണത്തില് ഒതുങ്ങുന്നു. കുട്ടികൃഷ്ണമാരാര് ആ വൈശാലിയെ തേച്ചു മിനുക്കി എടുത്തു. എം. ടി അതിനൊരു ചലചിത്ര ഭാഷ്യം നല്‍കി. ഞാന് എന്റെ വൈശാലിയെയും ഋശ്യശൃംഗനേയും ഇന്നത്തെ പ്രവര്‍ത്തികളുമായി കൂട്ടിയിണക്കി പഴയ ഭാഷയില് എഴുതി.അതിനാണ് കാലാവസ്ഥപോലും മാറ്റിനോക്കിയതും, പുരാണത്തെ കൂട്ടുപിടിച്ചതും. ഇതിന് പുരാണങ്ങളുമായി പുലബന്ധം പോലുമില്ല.\nചന്ദ്രാംഗദനെ എം.ടി യില് നീന്നുതന്നെയാണ് ഞാന് കടമെടുത്തത്.\nഈ പരീക്ഷണം എത്രത്തോളം വിജയിച്ചുവെന്നെനിക്കറിയില്ല.....\nപുരാണങ്ങളെ കുറിച്ച് അറിയില്ല... അത് കൊണ്ട് തന്നെ അഭിപ്രായത്തിനു മുതിരുന്നില്ല...\nവൈശാലിയെ ഇത്രവരെ എത്തിച്ചു അല്ലേ?.. കൊള്ളാം നടക്കട്ടേ... മോശമായില്ല എന്നേ പറയാനൊക്കൂ.. കാരണം വൈശാലി എന്ന സിനിമ ആളുകളിൽ അത്രെയേറേ സ്വാധീനിച്ചിരിക്കണം.. ഒരു വേശ്യയെ സമീപിക്കുന്ന ആളുകൾ പരമാവധി ഉപയോഗിച്ച ശേഷം കറിവേപ്പില പോലെ അവരെ വലിച്ചെറിയുകയാണ് സാധാരണ ചെയ്യുന്നത്.\nനന്നായി പറഞ്ഞിരിക്കുന്നു താങ്കൾ.....എങ്കിലും തീവ്രത കുറച്ചു കൂടി ഉൾക്കൊള്ളണം....കുറച്ചു കൂടി നന്നാക്കണം എന്നു സാരം..... താങ്കളിൽ നിന്നും കൂടുതൽ ഉത്തമമായ രചനകൾ പ്രതീക്ഷിക്കുന്നു.. പുതു വർഷം അതിനൊരു നിമിത്തമാകട്ടേ... സ്നേഹപൂർവ്വം!\nപുരാണങ്ങളെ കുറിച്ച് വലിയ അറിവില്ല..വൈശാലീ സിനിമയില് കൂടെ ഉള്ള അറിവേ ഉള്ളൂ ...അതുകൊണ്ട് വായിച്ചപ്പോള് കുറെ കൂടി അറിയാന് സാധിച്ചു ..നല്ല കഥ ..ഇഷ്ടായി ...\nanoop ullattil said...\nമനോജ് വളരെ ഗൌരവമായി വിഷയത്തെ സമീപിച്ചു. അത് വളരെ നന്നായി.പ്രദീപ് പറഞ്ഞ അഭിപ്രായത്തോട് ഞാനും യോജിക്കുന്നു.\nNalla ezhuthu.... Aasamsakal...\nമനോജിന്റെ കഥ... ചില പുതിയ രീതികളിലൂടെ ...\nമുനികുമാരന് രാജാധികാരം കയ്യാളിയതിനു ശേഷം\nദാസിത്തെരുവിലെ ഈ അന്വേക്ഷണം ...\nകഴിഞ്ഞ സംഭവങ്ങളില് അദ്ധേഹത്തിന്റെ നിസ്സഹായത ..\nവൈശാലിയും മാതാവും നേരിട്ട വഞ്ചന ... അതിന്റെ ദൈന്യത\nഎല്ലാം ഭംഗിയായി ഒരിക്കല് കൂടി അനാവരണം ചെയ്തു .\nClick here to enteraMaagical world\nവളരെ നന്നായിട്ടുണ്ട്. ഭാവുകങ്ങള്...\nഒരുപാടറിവൊന്നുമില്ല പുരാണങ്ങളില്..,, എന്നാലുമിത് വായിച്ചപ്പോള് വൈശാലി സിനിമയിലൂടെയും വായിച്ചറിഞ്ഞതുമായ അറിവുകളിലൂടെ എളുപ്പം ആസ്വദിക്കാന് കഴിഞ്ഞു.. വളരെ നല്ല ശൈലി..\nനല്ല ആഖ്യാന ശൈലി ...ആശംസകള്..\nകഥ വളരെ നന്നായിട്ടുണ്ട്......\nപുരാണങ്ങളെ പറ്റി അധികമൊന്നും അറിവില്ല....\nഎങ്കിലും ഭരതന്റെ വൈശാലി കണ്ടതിനു ശേഷം മാലതിയും, വൈശാലിയും ഒരു നേര്‍ത്ത നോവായി മനസ്സില് കിടന്നിരുന്നു...ദുന്ദുഭി നാദങ്ങളുടെയും,ഹര്ഷാരവങ്ങളുടെയും.ഇടയില് ......പുതു മഴയില് മതിമറന്നു നൃത്തം വയ്ക്കുന്ന ആളുകളുടെയും ....ആനന്ദ തിമിര്‍പ്പില് ഇവരുടെ ജീവിതം തന്നെ ചതഞ്ഞമര്‍ന്നു പോയി എന്നാണു കരുതിയിരുന്നത്..\nഎന്തായാലും ഒരു തുടര് കഥ നന്നായി......................\nപരീക്ഷണം പരാജയമായി എന്ന് തോന്നുന്നില്ല. മനോഹരമായിട്ടുണ്ട്. തനിയാവര്‍ത്തനങ്ങള് തലമുറകളില് അവശേഷിപ്പിച്ചു കൊണ്ട് മരണമില്ലാതെ വൈശാലി..\nvalare manoharamayi paranju..... bhavukangal..............\nപുരാണത്തിലേക്ക് ഒരു എത്തിനോട്ടം പോലെ തോന്നി. എഴുത്ത് ഭംഗിയായിട്ടുണ്ട്.\nആദ്യമായാണിവിടെ... നല്ല ഭാഷ, വായിക്കാന് സുഖമുള്ള ഒഴുക്കുള്ള വരികള് .... ഒരുപാടു എഴുതാന് കഴിയട്ടെ എന്നാശംസിക്കുന്നു..ഒപ്പം പുതുവത്സരാശംസകളും. ഇനിയും വരാം....\nനല്ലൊരു കഥ അത് ആവശ്യപ്പെടുന്ന ഒഴുക്കോടെതന്നെ എഴുതിയിരിക്കുന്നു.\nആശംസകളോടെ മറ്റൊരു ഹരിഗീതപുരത്തുകാരൻ.\nഒരു പാട് വളര്‍ത്താന് കഴിയുന്ന തീം ആണ്.. മോശമില്ലാതെ എഴുതി..പിന്നെ ഒരോന്നും എഴുത്തുകാരന്റെ മനസ്സല്ലേ...നന്നായിട്ടുണ്ട്...\nപണ്ട് കണ്ട വൈശാലി സിനിമ ഓര്‍ത്തു...!മനസ്സിനെ വല്ലാതെ പിടിച്ചുലച്ച ഒരു സിനിമയായിരുന്നു!\nമനോജ്, ഭംഗിയായി എഴുതി,കേട്ടോ!അഭിനന്ദനങ്ങള്!\nപതിവില് നിന്നും വ്യത്യസ്തമായി എന്ത് കാണുന്നതും സന്തോഷം ...........\nഅത് കൊണ്ട് ഇതും ആസ്വദിക്കാന് സാധിക്കുന്നു.\nപകുതി വായിച്ചു നിർത്തിയിരിക്കുന്നു.ബാക്കി പിന്നീട് വായിക്കും. ആശംസകൾ!\nഇത്രേം നല്ലൊരു കഥ വായിക്കാന് വൈകിയതില് മനംനൊന്ത് ഞാന്‍തന്നെ എന്റെ മുട്ടുകാല് തല്ലിയൊടിക്കുന്നു. പ്ലീസ്. എന്നെ തടയരുത്!\nമനൂ, എത്ര ഭംഗിയായി അവതരിപ്പിച്ചിരിക്കുന്നു! ഇനിയും വരും.\nസ്നേഹത്തോടെ, കല്ലിവല്ലി ആശ്രമത്തില് നിന്നും ഋശ്യശൃംഗാര കണ്ണൂരാനന്ദ മഹാരാജാവ്.\nvalare visualize aayi thonni...\nവൈശാലിയുടെയും ഋശ്യശ്രുന്ഗന്റെയും കഥയുടെ ഈ തുടര്‍ച്ച ഇഷ്ടപ്പെട്ടു. ആദ്യമായാണിവിടെ. നന്ദി. മറ്റു കഥകളും വായിക്കട്ടെ.\nനന്നായിടുണ്ട്...കഥയില് ഒരു വെത്യസ്തത ഉണ്ട് ..ആശംസകള് .....\nputhiya post..... PRITHVIRAJINE PRANAYICHA PENKUTTY ... vayikkane.................\nഇങ്ങനെയൊരു ബ്ലോഗ് അറിയാൻ വൈകിയതിൽ വല്ലാത്ത്വിഷമം തോന്നുന്നു മനോജേ. അസ്സ്ലായിരിക്കുന്നു എഴുത്തു.നീ എഴുതിയത് എല്ലാം ഞാൻ വായിക്കും. എന്റെ കധപ്പെട്ടിയിൽക്കൂടെ എന്നെ ഇവിടെ എത്തച്ചതന് നന്ദി.\nവൈശാലിയുടെ ബാക്കി .... നന്നായിരിക്കുന്നു.പലമനസ്സുകളിലും ഉള്ള മഹത്വം.\nഓ:ടോ: പുതിയ പോസ്റ്റുകൾ അറിയിക്കണം. ഓടിവന്നു വായിക്കാം അഭിപ്രായം പറയാൻ വലിയ അറിവില്ലങ്കിലും പറയാം..എല്ലാ ആശംസകളും\nമനോജേട്ടാ ഇവിടെ വരാനും ഇത് വായിക്കാനും വൈകിയതിൽ ഞാൻ അതിയായി ഖേദിക്കുന്നു. ഇന്നല്യോ മിനിഞ്ഞാന്നോ ഞാൻ 'വൈശാലി' സിനിമ കണ്ടേയുള്ളൂ. അപ്പോളിത് വായിക്കുമ്പൊൾ കഥാപാത്രങ്ങൾ ആരാ എന്താ ന്ന് ആലോചിക്കേണ്ടി വന്നില്ല. അപാരം ട്ടോ ഈ 'വൈശാലി' കഥ. ആശംസകൾ.\nവ്യത്യസ്തത എല്ലാവരും ഇഷ്ടപ്പെടുന്നതാണല്ലൊ. എനിക്കും ഈ ചെയ്ഞ്ച് ഇഷ്ടപ്പെട്ടു. കഥയില് പണ്ട് പറയാന് മറന്നത് കൂട്ടി ചേര്‍ത്തത് നന്നായിട്ടുണ്ട്..\nസൈക്കിള് സവാരി പോലെയാണ് കഥാ രചന. ഒന്ന് കൈ വഴക്കം വന്നാല് പിന്നെ നമ്മള് അറിയാതെ ഒരു സുഖ യാത്രാനുഭവം ഉണ്ടാകും. നിരന്തരം നല്ല രചനകള് വായിക്കുക, എന്റെ കൂടി കാര്യമാണ് പറഞ്ഞത്.\nവൈശാലിയുടെ ഈ തുടര്‍ച്ച ഇഷ്ടമായീ... കഥകള് പോസ്റ്റ് ചെയ്യുമ്പോള് ലിങ്ക് അയക്കുമല്ലോ...\nവളരെ നന്നായിട്ടുണ്ട് ..........അഭിനന്ദനങ്ങള് ........\nഈ ഹരിപ്പാട് കാരന്റെ ആശംസകൾ\nഒത്തിരി വൈകിയാണ് ഇവിടെഎത്തിയത്, എന്നാലും നല്ല എഴുത്ത് ശൈലി , ഈ വരികളിൽആത്മാവുണ്ട് , ഒത്തിരി ഇഷ്ട്ടായി, ആശംസകൾ !!!!


Gold Rate Today| ഇന്നത്തെ സ്വർണ വില : ഒരു പവൻ സ്വർണ വിലയിൽ മാറ്റമില്ല | Gold Rate Today no change in price this friday\nGold Rate Today| ഇന്നത്തെ സ്വർണ വില : ഒരു പവൻ സ്വർണ വിലയിൽ മാറ്റമില്ല\nനവംബർ 13, 14 തീയതികളിൽ ഒരു ഗ്രാം 22 കാരറ്റ് സ്വർണത്തിന് 4610 രൂപയായിരുന്നു വില. നവംബർ 15 ന് സ്വർണ വില 4590 രൂപയായി ഇടിഞ്ഞു. എന്നാൽ നവംബർ 16 ന് വീണ്ടും വില വർധിച്ച് ഈ മാസത്തെ ഏറ്റവും ഉയർന്ന പുതിയ നിരക്കായ 4615ൽ എത്തി. കഴിഞ്ഞ ദിവസം വില വീണ്ടുമിടിഞ്ഞ് 4590 രൂപയിലെത്തി. ഇന്നലെ വീണ്ടും ഗ്രാമിന് 10 രൂപ ഉയർന്നു.\nTrivandrum, First Published Nov 19, 2021, 11:29 AM IST\nതിരുവനന്തപുരം: ഇന്നത്തെ സ്വർണ വില (Gold rate today) ഇന്നലത്തെ സ്വർണ വിലയെ അപേക്ഷിച്ച് മാറ്റമില്ല. 4600 രൂപയായിരുന്നു ഇന്നലത്തെ ഒരു ഗ്രാം 22 കാരറ്റ് സ്വർണത്തിന്റെ വില. ഇന്നത്തെ സ്വർണവില ഗ്രാമിന് 4600 രൂപയാണ്.\nഅടിയന്തര ഘട്ടങ്ങളിൽ എളുപ്പത്തിൽ പണമാക്കി മാറ്റാനും ക്രയവിക്രയം ചെയ്യാനാകുമെന്നതാണ് മലയാളികളുടെ പ്രിയപ്പെട്ട നിക്ഷേപമായി (Investment) സ്വർണം (gold) മാറാനുള്ള പ്രധാന കാരണം. ഇക്കാലങ്ങൾക്കിടെയുണ്ടായ വിലക്കയറ്റത്തോട് (Inflation) സാധാരണക്കാർ പൊരുതിയത് പ്രധാനമായും സ്വർണ വിലയെ ആയുധമാക്കിയാണ്. അതിനാൽ തന്നെ ഓരോ ദിവസത്തെയും സ്വർണവില (gold rate) കൂടുന്നതും കുറയുന്നതും ഉയർന്ന പ്രാധാന്യത്തോടെയാണ് ജനം കാണുന്നത്.\nനവംബർ 13, 14 തീയതികളിൽ ഒരു ഗ്രാം 22 കാരറ്റ് സ്വർണത്തിന് 4610 രൂപയായിരുന്നു വില. നവംബർ 15 ന് സ്വർണ വില 4590 രൂപയായി ഇടിഞ്ഞു. എന്നാൽ നവംബർ 16 ന് വീണ്ടും വില വർധിച്ച് ഈ മാസത്തെ ഏറ്റവും ഉയർന്ന പുതിയ നിരക്കായ 4615ൽ എത്തി. കഴിഞ്ഞ ദിവസം വില വീണ്ടുമിടിഞ്ഞ് 4590 രൂപയിലെത്തി. ഇന്നലെ വീണ്ടും ഗ്രാമിന് 10 രൂപ ഉയർന്നു. സ്വർണ വില ഉയർന്ന് നിൽക്കുന്നത് സ്വർണ്ണത്തിൽ നിക്ഷേപിച്ചവർക്ക് വലിയ പ്രതീക്ഷയാണ്.\nഇന്നത്തെ സ്വർണ്ണവില പവന് 36800 രൂപയാണ്. 800 രൂപയുടെ വർധനവാണ് ഒരു പവൻ സ്വർണവിലയിൽ ഇന്നലെ ഉണ്ടായത്. ഇന്ന് 10 ഗ്രാം 22 കാരറ്റ് സ്വർണവില 46000 രൂപയാണ്. 100 രൂപയുടെ വ്യത്യാസമാണ് ഈ വിഭാഗത്തിൽ ഇന്നലത്തെ സ്വർണവിലയിൽ ഉണ്ടായത്.\n24 കാരറ്റ് വിഭാഗത്തിൽ ഒരു ഗ്രാമിന് 5015 രൂപയാണ് ഇന്നത്തെ സ്വർണവില. എട്ട് രൂപയുടെ വർധനവാണ് ഒരു ഗ്രാം സ്വർണ വിലയിൽ ഇന്നലെ ഉണ്ടായത്. എട്ട് ഗ്രാം 24 കാരറ്റ് സ്വർണ വില ഇന്ന് 40120 രൂപയാണ്. ഇതേ വിഭാഗത്തിൽ പത്ത് ഗ്രാം സ്വർണത്തിന്റെ ഇന്നത്തെ വില 50150 രൂപയാണ്.\nLast Updated Nov 20, 2021, 10:27 AM IST\n80 പൈസയ്ക്ക് വാങ്ങിയ ഓഹരിക്ക് വില 52 ആയി, ഒരു വർഷം കൊണ്ട് ഒരു ലക്ഷം 65 ലക്ഷമായി\nAirtel, jio, Vi : ടെലികോം കമ്പനികൾക്ക് ആശ്വാസം; ബാങ്ക് ഗ്യാരണ്ടിയായ 9200 കോടി ട്രായ് തിരികെ നൽകി\nഎയർ ഇന്ത്യ തർക്കം കോടതി കയറി: ടാറ്റയ്ക്ക് 'ഓർക്കാപ്പുറത്ത് അടി'\nforeign woman murder : വിദേശ വനിതയുടെ കൊലപാതകം: വിചാരണ 10 മാസത്തിനുള്ളില് പൂര്‍ത്തിയാക്കണമെന്ന് ഹൈക്കോടതി\nViral Video : വിവാഹ ദിനത്തില് വരന്‍റെ കൈകളിലേയ്ക്ക് കുഴഞ്ഞു വീണ് വധു; വൈറലായി വീഡിയോ\nCovid 19 : ബഹ്‌റൈനില് രോഗമുക്തരുടെ എണ്ണം ഉയരുന്നു


ഇസക്കുട്ടനെ എനിക്ക് മിസ് ചെയ്താലും അവന് തന്നെ മിസ് ചെയ്യുകയില്ല: രഹസ്യം പരസ്യമാക്കി ചാക്കോച്ചനും ഇസയും.!! [വീഡിയോ]\nകുഞ്ഞുങ്ങൾ അടുത്ത് ഇല്ലാത്തപ്പോൾ അവരെ മിസ്സ് ചെയ്യുന്നതിൻറെ വിഷമം മാതാപിതാക്കൾക്ക് മാത്രമേ ചിലപ്പോൾ മനസ്സിലാകൂ. ഇപ്പോഴിത അത്തരത്തിൽ ഒരു വിഷമത്തിലൂടെയാണ് നടൻ കുഞ്ചാക്കോ ബോബൻ കടന്നുപോകുന്നത്. സോഷ്യൽ മീഡിയയിൽ താരം തന്റെ മകൻറെ വീഡിയോ പങ്കുവച്ചു കൊണ്ടാണ് മിസ്സ് ചെയ്യുന്നു എന്ന് കുറിച്ചത്.താൻ മകനെ മിസ് ചെയ്താലും അവൻ തന്നെ\nമിസ് ചെയ്യുകയില്ലെന്നാണ് ചാക്കോച്ചന് തുറന്നു പറയുന്നത്, അതിൻറെ കാരണവും താരം തന്നെ വ്യക്തമാക്കുന്നുണ്ട്. അപ്പന് മകനെ കാണാൻ പറ്റിയില്ലെങ്കിലും മകന് അപ്പനെ സ്ക്രീനിൽ കാണാൻ പറ്റുമെന്നാണ് കുഞ്ചാക്കോ ബോബൻ ഉറപ്പിച്ചു പറയുന്നത്. മകൻറെ ഒരു രസകരമായ വീഡി യോയും പങ്കുവെച്ചിട്ടുണ്ട്. നിമിഷ സജയൻ ,ജോജുജോർജ് ,കുഞ്ചാക്കോ ബോബൻ തുടങ്ങിയവർ\nകേന്ദ്രകഥാപാത്രത്തെ അവതരിപ്പിച്ച നായാട്ട് എന്ന ചിത്രമാണ് മകൻ ഇസഹാക്ക് കണ്ടുകൊണ്ടി രിക്കുന്നത്. ചിത്രത്തിലെ പ്രവീൺ എന്ന കഥാപാത്രത്തെയായിരുന്നു കുഞ്ചാക്കോ ബോബൻ അവതരിപ്പിച്ചത് .ജൂനിയർ എന്നാണ് ചാക്കോച്ചൻ മകന്റെ വിഡിയോയ്ക്കൊപ്പം കുറിച്ചത്. ചിത്രത്തിന് നിരവധി രസകരമായ കമൻറുകൾ ആണ് വന്നിരിക്കുന്നത്. കുഞ്ചാക്കോ ബോബനെ\nപോലെതന്നെ മകൻ ഇസഹാക്കിനും നിരവധി ആരാധകരുണ്ട്. പതിനാലു വർഷത്തെ നീണ്ട കാത്തിരിപ്പിനു ശേഷമാണ് കുഞ്ചാക്കോ ബോബന്റെ ജീവിതത്തിലേക്ക് മകൻ കടന്ന് വന്നത്. കുഞ്ചാക്കോ ബോബൻ സിനിമയിൽ സജീവമായി നില്ക്കുന്ന കാലത്താണ് പ്രിയയെ വിവാഹം ചെയ്തത്. ഇരുവരുടെയും പ്രണയവിവാഹമായിരുന്നു. മകൻ പിറന്നതും അതിനുശേഷമുള്ള\nവാർത്തകളും ഒക്കെ സോഷ്യൽ മീഡിയ ഏറെ ആഘോഷിച്ച ഒന്നായിരുന്നു. മകൻറെ ഓരോ ചെറിയ സന്തോഷങ്ങളും കുഞ്ചാക്കോ ബോബൻ സോഷ്യൽ മീഡിയയിലൂടെ പങ്കുവയ്ക്കാറുണ്ട്. പുതിയ വീഡിയോയ്ക്ക് നിരവധി പേരാണ് കമൻറുകളുമായി വന്നത്. അപ്പനും മകനും എന്നും ഇതുപോലെ സന്തോഷത്തോടെ ഇരിക്കണം എന്നും ആരാധകർ കമൻറുകൾ ഇലൂടെ അറിയിക്കുന്നുണ്ട്. കുഞ്ചാക്കോബോബന്റെ ഏറ്റവും പുതിയതായി പുറത്തിറങ്ങിയ ചിത്രം ഭീമന്റെവഴിയാണ്.


ബില്ല് 128 കോടി രൂപ; ഷോക്ക് മാറും മുന്നേ തുകയടക്കാത്തതിന്റെ പേരില് കണക്ഷന് കട്ട് ചെയ്ത് വൈദ്യുതി ബോര്‍ഡ് | UP Man Receives Electricity Bill of Rs 128 Crore, Loses Supply on Non-Payment– News18 Malayalam\nബില്ല് 128 കോടി രൂപ; ഷോക്ക് മാറും മുന്നേ തുകയടക്കാത്തതിന്റെ പേരില് കണക്ഷന് കട്ട് ചെയ്ത് വൈദ്യുതി ബോര്‍ഡ്\nഹാപൂരിലെ ചാമ്രി ഗ്രാമത്തില് കഴിയുന്ന ഷമീമിന് 1,28,45,95,444 രൂപയുടെ വൈദ്യുതി ബില്ലാണ് ലഭിച്ചത്\nUpdated: July 21, 2019, 9:54 PM IST\nഹാപുര്: ഉത്തര്‍പ്രദേശിലെ ഹാപൂരില് തങ്ങള്‍ക്ക് ലഭിച്ച വൈദ്യുതി ബില്ല് കണ്ട് എന്ത് ചെയ്യണമെന്നറിയാതിരിക്കുകയാണ് വയോധികനായ ഷമിം. 128 കോടിരൂപയുടെ വൈദ്യുതി ബില്ലാണ് ഷമിമീന്റെ വീട്ടില് ലഭിച്ചത്. ഇത്രയും രൂപയുടെ ബില്ല് എങ്ങനെ വന്നെന്ന ആശ്ചര്യത്തില് നില്‍ക്കുന്നതിനിടെ ബില്ലടക്കാത്തതിന്റെ പേരില് വൈദ്യുതി ബോര്‍ഡ് കണക്ഷന് വിച്ഛേദിക്കുകയും ചെയ്തു.\nഹാപൂരിലെ ചാമ്രി ഗ്രാമത്തില് കഴിയുന്ന ഷമീമിന് 1,28,45,95,444 രൂപയുടെ വൈദ്യുതി ബില്ലാണ് ലഭിച്ചത്. ഷമിമും ഭാര്യയും മാത്രമാണ് വീട്ടിലുള്ളത്. സാധരാണഗതിയില് 700- 800 രൂപ ബില്ല് വരുന്നിടത്താണ് ഭീമമായ തുക വന്നിരിക്കുന്നതെന്നും എന്ത് ചെയ്യണമെന്ന് അറിയില്ലെന്നുമാണ് ഇയാള് പറയുന്നത്.\nAlso Read: ഇറാൻ പിടിച്ചെടുത്ത കപ്പലിലെ ഇന്ത്യക്കാർ സുരക്ഷിതരെന്ന് കേന്ദ്രസർക്കാർ\n'ഞങ്ങളുടെ പരാതി ആരും കേള്‍ക്കുന്നില്ല. ഇത്രയും വലിയ തുക ഞങ്ങളെങ്ങനെയാണ് അടയ്ക്കുക. ഇതിനെക്കുറിച്ച് പരാതി പറയുമ്പോള് ബില് അടച്ചാല് മാത്രമേ വീട്ടിലെ വൈദ്യുതി ബന്ധം പുനഃസ്ഥാപിക്കാനാവൂ എന്നാണ് അധികൃതരുടെ മറുപടി' ഷമീം പറയുന്നു. പ്രദേശത്തെ മൊത്തം വൈദ്യുതി ബില്ലാണ് തനിക്ക് നല്‍കിയിരിക്കുന്നതെന്നും അദ്ദേഹം പരാതിപ്പെടുന്നു.\n'ഫാനും ലൈറ്റും മാത്രമാണ് ഞങ്ങള് ഉപയോഗിക്കുന്നത്. പിന്നെങ്ങനെയാണ് ഇത്രയും വലിയ തുക വരുന്നത്. ഞങ്ങള് പാവങ്ങളാണ്, ഇത്രയും ഭീമമായ തുക എങ്ങിനെ തിരിച്ചടക്കാനാണ്' ഷമീമിന്റെ ഭാര്യ ഖൈറു ചോദിക്കുന്നു.\nഎന്നാല്, ഇതൊരു സാങ്കേതിക പിഴവായിരിക്കാമെന്നാണ് വൈദ്യുതി വകുപ്പിലെ എന്‍ജിനീയറായ രാംചരണ് പറയുന്നത്. വിശദപരിശോധനയ്ക്ക് ശേഷം ബില് മാറ്റി നല്‍കുമെന്നും രാംചരണ് എഎന്‍ഐയോട് പറഞ്ഞു. നേരത്തെ ജനുവരിയില് കനൗജ് നിവാസിയ്ക്ക് 23 കോടി രൂപയുടെ ബില് ലഭിച്ചിരുന്നു


പെട്രോളിന്5രൂപ വര്‍ദ്ധിപ്പിക്കണമെന്ന് എണ്ണക്കമ്പനികള് ആവശ്യപ്പെട്ടു\nഇറാന് വിഷയത്തില് ഒബാമ-നെതന്യാഹു കൂടിക്കാഴ്ച\nTuesday 6th March 2012 8:37pm\nTuesday 6th March 2012 7:00pm\nന്യൂദല്‍ഹി: നിയമസഭാ തിരഞ്ഞെടുപ്പ് കഴിഞ്ഞ് ഫലങ്ങളും പുറത്തുവന്ന സാഹചര്യത്തില് ഇന്ധന വില വര്‍ധിപ്പിക്കാന് എണ്ണക്കമ്പനികള് ശ്രമം തുടങ്ങി. പെട്രോള് വില ലിറ്ററിന് അഞ്ചു രൂപ വര്‍ധിപ്പിക്കണമെന്നാണ് പൊതുമേഖലാ എണ്ണക്കമ്പനികള് ആവശ്യപ്പെടുന്നത്.\nഅന്താരാഷ്ട്ര വിപണിയിലെ വിലവര്‍ധനവ് മൂലം നിലവില് പെട്രോള് ലിറ്ററിന് 5.10 രൂപ നഷ്ടത്തിലാണ് വില്‍ക്കുന്നതെന്നാണ് എണ്ണക്കമ്പനികളുടെ വാദം.\nഡിസംബര് ഒന്നിനായിരുന്നു അവസാനമായി എണ്ണവില വര്‍ധിപ്പിച്ചത്. അന്ന് ക്രൂഡ് ഓയില് ബാരലിന് അന്താരാഷ്ട്ര വിപണിയില് 109 ഡോളറായിരുന്നു വില. ഇതിനു ശേഷം ബാരലിന് 130.71 ഡോളര്‍വരെ വില വര്‍ധിച്ചു. ഇത് 900 കോടി രൂപയുടെ നഷ്ടമുണ്ടാക്കിയെന്നാണ് എണ്ണക്കമ്പനികള് പറയുന്നത്.


Luxury supercar in Dubai racks up Dh170,000 fine in3hoursച: കാറ്റിന്റെ വേഗത്തില് ലംബോര്‍ഗിനി പാഞ്ഞു; ദുബായ് പൊലീസ് ഇട്ട പിഴ 32 ലക്ഷം രൂപ\nഭീവണ്ടിയിൽ കെട്ടിടം തകർന്നുവീണു അപകടം: മരണസംഖ്യ 25 ആയി\nLuxury Supercar In Dubai Racks Up Dh170000 Fine In3Hours\nഷെയ്ഖ് സായിദ് റോഡില് മണിക്കൂറില് 240 കി.മി. വേഗതയിലാണ് ദുബായ് കാണാനെത്തിയ സഞ്ചാരി വാഹനം ഓടിച്ചത്\nAugust 06, 2018 04:47:00 pm\nദുബായ്: അമിതവേഗത്തില് വാഹനം ഓടിച്ച വിനോദസഞ്ചാരിക്ക് ദുബായില് മണിക്കൂറുകള്‍ക്കുളളില് പൊലീസ് പിഴ വിധിച്ചത് 1,70,000 ദിര്‍ഹം. അതായത് ഏകദേശം 31,84000 ലക്ഷം രൂപ. ഷെയ്ഖ് സായിദ് റോഡില് മണിക്കൂറില് 240 കി.മി. വേഗതയിലാണ് ഇയാള് വാഹനം ഓടിച്ചത്. 1.3 മില്യണ് ദിര്‍ഹം (ഏകദേശം നാല് കോടി രൂപ) വില വരുന്ന ലംബോര്‍ഗിനി ഹുരാകാന് കാറാണ് നിയമം തെറ്റിച്ച് ഓടിയത്. ദുബായിലെ ഒരു സ്ഥാപനത്തില് നിന്നും ഒരു ദിവസത്തേക്ക് വാടകയ്ക്ക് വാങ്ങിയ കാറാണിതെന്ന് ഗള്‍ഫ് ന്യൂസ് റിപ്പോര്‍ട്ട് ചെയ്യുന്നു.\nജൂലൈ 30ന് വാങ്ങിയ കാര് 31നാണ് തിരികെ നല്‍കേണ്ടിയിരുന്നത്. 31ന് പുലര്‍ച്ചെ 2.30നും6മണിക്കും ഇടയില് ഷെയ്ഖ് സായിദ് റോഡിലെ എല്ലാ റഡാറുകളിലും കാറിന്റെ ഓട്ടം പിടിക്കപ്പെട്ടു. കൂടാതെ ഖ്വര്‍ണ് അല് സബക് റോഡിലും ലംബോര്‍ഗിനി വേഗത്തില് പോകുന്ന ദൃശ്യങ്ങള് പിടിക്കപ്പെട്ടിട്ടുണ്ട്. അതേസമയം കാര് വാടകയ്ക്ക് നല്‍കിയ സ്ഥാപനത്തോടാണ് പൊലീസ് പിഴയടക്കാന് ആവശ്യപ്പെട്ടിട്ടുളളത്. ഡ്രൈവര്‍ക്കെതിരെയല്ല പൊലീസ് നടപടിയെന്ന് സ്ഥാപന ഉടമ വ്യക്തമാക്കിയിട്ടുണ്ട്.\nകാര് സ്ഥാപനത്തിന്റെ പേരിലായതിനാലാണ് പൊലീസ് നോട്ടീസ് അയച്ചത്. വിനോദസഞ്ചാരത്തിന് എത്തിയ ആള് യൂറോപ്യന് വംശജനാണ്. ഇയാള് നാട്ടിലേക്ക് തിരികെ പോയതായാണ് വിവരം. സ്പീഡ് ക്യാമറകള് 12 തവണയാണ് കാറിന്റെ അമിതവേഗത പിടിച്ചെടുത്തിട്ടുളളത്. മണിക്കൂറില് 200 കി.മി. വേഗതയിലാണ് എല്ലാ നിയമലംഘനങ്ങളും. ഷെയ്ഖ് സായിദ് റോഡില് മണിക്കൂറില് 120 കി.മി. ആണ് പരമാവധി വേഗത. അതേസമയം അബുദാബിയിലേക്ക് പോകുന്ന വാഹനങ്ങളാണെങ്കില് 140 കി.മി വേഗതയില് ഓടിക്കാം. യുഎഇയിലെ പുതിയ ഗതാഗത നിയമപ്രകാരം അമിതവേഗതയ്ക്ക് 3000 ദിര്‍ഹം വരെ പിഴ ചുമത്താം.\nTags: Car, Dubai, Fine\nമുരളിയ്‌ക്ക് ഓര്‍മ്മപ്പൂക്കള് അര്‍പ്പിച്ച് മോഹന്‍ലാല്\nഭാര്യയുമായി വഴക്കിട്ട ഭർത്താവ് മൂന്നു മക്കളെയും നദിയിലേക്കെറിഞ്ഞു കൊന്നു